
COSTACHE ANTONIU 


Actorul=cetățean 


Nu ştiu cine, printr-o butadă, spunea un mare adevăr: „Actorii romîni au cunoscut 
de două ori alegerile din trecut — o dată în Caragiale (căci de la „corul“ alegătorilor 
pînă la Trahanache, cu toţii am trecut prin O scrisoare pierdută) şi o dată pe propria 
"lor spinare“. 

Alegerile de odinioară aveau într-un anumit fel „legături“ cu un anumit gen de 
teatru, prin mascaradele inabil regizate, prin fast, decor şi monoloage politice, iar la 
final, după ce erau aleși, domnii deputaţi mai aveau și ei „legături“ sporadice cu o anu- 
mită faună din culisele teatrelor. 

- Regretatul Ionel Ţăranu povestea cu haz o întîmplare nostimă, datorită căreia se 
alesese cîndva deputat în Cameră. Aici, comicul, rătăcit printre acţionari, moșieri şi alţi 
„reprezentanţi ai poporului“, înregistra „scene tari“ care aveau să-i servească mai tîrziu 
ca material de bază comediei Articolul 19. Spunea răposatul că, după o numărătoare a ce- 
lor prezenţi, președintele Camerei a anunţat ironic: „Sîntem 234 domni deputaţi şa 
un actor!“ 

Poporul alege astăzi deputaţii săi şi printre aceştia se numără şi mulţi actori. Dar 
în şedinţe ei sînt un tot: reprezentanţii celor mulţi. Căci nu există sfat popular, în oraşele 
care au teatre de stat, din care să nu facă parte unul sau mai mulţi actori. Le-am întîlnit 
numele la Turda şi la Arad, la Cluj şi Iaşi, la Bucureşti pe o listă pe care se află la loc 
de cinste numele: Lucia Sturdza Bulandra. 

Actriţele şi actorii deputaţi sînt angajaţi în acţiunile obşteşti care merg de la în- 
zestrarea cu bunuri materiale a vieţii cartierelor pînă la satisfacerea celor mai înalte 
cerinţe ideologice şi artistice. Sînt acestea acţiuni îndreptate toate spre ridicarea bunei 
stări materiale şi culturale a poporului: în noua şcoală vor creşte şi vor învăţa viitorii 
spectatori la piesele „marelui repertoriu“ ; la căminul cultural, ascultînd piesa într-un act. 
vodevilul şi canţoneta, spectatorii vor prinde gust să bată drumul „teatrului mare“. 

Vechii deputaţi aveau „titluri personele“ ; atunci cînd lipseau blazoanele cu herba 
erau prezente fălcile de moşie, jetoanele sau măcar protecţiile înalte. Deputaţii actori au 
şi ei titluri. Nu le-au moştenit, nu le-au închiriat, nu le-au tras la mezat. Alegătorul dim 
cabina de vot — spectatorul din sală — i-a acordat deputatului său titulatura cea mai 
înaltă : artist al poporului, artist emerit, i-a prins de piept medaliile bătute cu mina luii 
aspră și puternică. Înainte vreme, candidaţii cereau voturile poporului, suiţi pe butoaie 
sau pe mese de crîșşmă, sau pe pernele automobilului. Şi de acolo, promiteau, promiteau, 
promiteau ! s 

Actorii de azi s-au prezentat în lumina reflectoarelor şi au vorbit alegătorilor cu 
talentul şi priceperea lor artistică. În zilele premergătoare. zilei sărbătoreşti a alegerilor, 
actorii i-au reamintit — pentru că asta nu trebuie uitat niciodată — și pe Farfuridi şi pe 
Caţavencu, prezenţi încă la oficinele unor posturi de radio apusene. Au arătat generaţiei 
tinere, prin cuvîntul lui Caragiale, Muşatescu, M. Ștefănescu, A. Baranga, I. Țăranu și 
Şt. Tita, şi atiţia alţi autori, practicile politice de odinioară, tragicomedia înfiorătoare 
jucată de cabotinii sanctificaţi altădată „inviolabili“ ; „nimic nu-i arde mai rău pe ticăloşi 
decît risul“ spunea Caragiale despre liota aceasta, despre care maturii și bătrînii păstrează 
amintiri negre. Actorii au înţeles să-i înfăţişeze nu ca pe niște paiaţe rizibile, ci ca pe o 
clică puternică, ca pe „tagma asupritorilor“, cum i-a pecetluit Tudor. 

Cu sau fără grimă şi peruci, actorii sînt în primul rînd cetăţeni. Cînd votează, ori 
cînd sînt aleşi, prezenţa lor în viaţa publică are ecou undeva într-un sat unde ard noi 
lumini, pe un drum de ţară acum pavat, într-un nou pavilion de spital, în noul local de 
teatru. Actorul-cetăţean și actorul-deputat sînt marile insemne date de Republică slujito- 
rilor scenei, gratificaţi în trecut cu toate epitetele „moştenite“ încă de la romani. 

Spre deosebire de cetățeanul lui Caragiale, actorul știe cu cine votează. Votează cu 
cei care i-au dat demnitatea și cinstirea de slujitor al scenei, care l-au coborit din „căruţa 
cu paiaţe“ a lui „„Musiu Millo“ și l-au ridicat în preţuire şi respect. 

Citim tot mai des în ziare despre participarea actorilor la ședințele comisiilor de 
deputaţi, aflăm despre acţiunile lor, de iniţiativele lor creatoare. Cetăţenii cartierului au 
rîs sau au lăcrimat seara la spectacol, și a doua zi se sfătuiesc cu actorul care i-a făcut 
să ridă sau să lăcrimeze, despre nevoile lor, despre tot ce e de făcut, ca uliţa, strada, 
cartierul, orașul, Republica să înflorească. 

Niculescu-Buzău spune în amintirile lui că toate cele văzute în anii Republicii i se 
par un miracol, că adeseori s-a întrebat dacă nu cumva mîna unui vrăjitor a schimbat 
toate. Și bătrînul mărturisește că a înţeles „secretul“ acestor transformări: Partidul. `“ 

În această lumiiă nouă, alegerile au confirmat calitatea actorului-cetățean. E o titu- 
latură, un titlu de nobleţe, nu numai posibil dar şi obligatoriu pentru un artist al pa- 
triei noastre. f 

De două ori aplaudați, ca actori şi deputați, cetățenii artişti, pornind cu mîndrie 
în cel de al doilea deceniu, își simt şi-şi mărturisesc elanurile sporite spre noi realizări 
în construirea vieţii de miine. 

A. POP:MARŢIAN 


Talent şi cultură 


- Nu ştiu” cum este privită pe alte meleaguri, între breslașii scenei, cultura actorului, 
dar la noi, pînă nu de mult, dăinuia o- prejudecată: acela, despre care colegii spuneau 
că e „actor cult“, ştia bine că e socotit de ei drept un „cerebral“, care îşi salvează rolu- 
rile cu ajutorul inteligenţei, contestîndu-i-se alte însușiri, ca : instinctul scenic, tempera- 
mentul artistic şi așa mai departe, chiar dacă aceste calităţi nu i-ar; fi „lipsit „deloc. După 
părerea lor, cică, actorilor de mare talent le-ar fi stat bine un anumit dispreţ nonşalant 
față. de bibliotecă. Se puteau emite, fără ezitare, idei lipsite de sens, cum ar fi aceea că 
prea multă lectură usucă puterea creatoare, cu. alte cuvinte că „prea multă minte ștrică”, 
dacă îmi este îngăduit să folosesc aici titlul cunoscutei piese a lui Griboiedov. În primi: 
ani de carieră, auzeam în chip stăruitor asemenea păreri, vînturate în teatru de unii colegi. 
Se dădeau chiar anumite exemple ilustre de actori mari care puteau să joace pe Shakes- 
peare sau-pe Delavrancea, pe Sofocle sau. pe Caragiale, deşi despre cultura acestor maeş- 
tri -ai: scenei nu se putea vorbi decît în șoaptă. Exemplele nu mi .se păreau însă convingă- 
toare':-.nu puteam să cred că actorii aceia erau așa de mari, tocmai fiindcă erau aşa de... 
lipsiţi de cultură. Se opunea logica, după cum se împotrivea și pilda altor actori din cei 
mai mari, cu o frumoasă pregătire cărturărească, cum erau: Constantin Nottara, Petre 


Liciu, Petre Sturdza, Vasile Leonescu şi alţii. PI 
„. Evoluţia teatrului din ultimele decenii face ca asemenea idei să pară acum absurde 
oricărui om de bun simţ. De aceea, ele sînt rostite azi — acolo unde mai sînt rostite — 


cu mai multă rezervă. Rolul actorului este acum de o importanţă covîrșitoare. El a deve- 
nit un educator al spectatorului, care nu. mai caută la teatru o simplă destindere. De pe 
scenă, spectatorului i se transmit idei. Cum s-ar putea, oare, ca un actor să-i, vorbească 
minţii lui, dacă n-ar fi în stare să pătrundă el, cel dintii, ideile piesei, dacă n-ar avea 
forţa intelectuală să i le transmită ? A ü 
Toată admirația pentru marile temperamente dramatice sau comice, pentru prezen- 
tele scenice impresionante, pentru vocile generoase, pentru darul de „a.trece rampa“ al 
unora dintre actorii noștri! Fără astfel de însușiri, prezenţa actorului în teatru rămîne 
modestă. Dar. asemenea daruri, oricît de strălucite, n-ar fi deajuns fără o bună pregătire 
intelectuală. Teatrul contemporan nu mai trăieşte din melodramă, din farsă sau din „capo- 
dopere“ .bulevardiere:; el.cere actorului .o capacitate de înţelegere şi de adaptare care nu 
se poate dobîndi fără exerciţiul unei participări continue, plină de interes, de curiozi- 
tate, la viaţa societăţii și la cultura ei. Pentru ca actorul să redea — filtrate prin gîndi- 
rea:i proprie — ideile unei piese, este obligat să satisfacă anumite acte de cultură, căci 
dacă spectatorul va simţi că interpretul nu este la înălțimea ideilor pe care le susține, 

mu-l va crede. S-au văzut „căderi“ de piese valoroase. De ce? Conţinutul de idei, supra- 
tema piesei, cu alte cuvinte, nu fuseseră înţelese şi transmise fidel de interpreţi. Stanis- 
lavski, care pune mare preţ pe cultura actorului, pe aptitudinea lui de a contribui la pro- 
cesul de creaţie printr-o conștiință vie, acordă supratemei într-o piesă de teatru o însem- 
mătate capitală ; supratema fiind mesajul ideologic al autorului, cere ca el să fie înţeles 
cu discernămînt şi îmbrățișat cu putere de către actor. Stanislavski crede că este imperios 
necesar ca o creaţie actoricească să fie subordonată conţinutului de idei al piesei, să-l 
slujească. 

Fără o studiere atentă a tuturor „situaţiilor propuse“, fără o necontenită observare a 
vieţii, fără o cunoaştere adîncă a legilor naturii, în general, şi o pătrunzătoare cercetare a 
maturii sentimentelor omenești, în special, actorul nu poate nădăjdui să ajungă la înfăp- 
tuiri depline. Din obișnuitele lui lecturi, s-ar înţelege, prin urmare, că nu trebuie să lip- 
scască anumite scrieri din domeniul psihologiei, al biologiei şi medicinii, al istoriei teatrului, 
artelor, al istoriei propriu-zise, după cum nu pot fi ignorate, în nici un caz, operelor clasicilor 
wmarxist-leniniști. Fără de cunoașterea acestora, nimeni nu se va putea orienta în interpre- 
tările celor mai multe personaje, nu va ști nici să întrupeze pe omul nou, nici să ia 
atitudinea potrivită faţă de cel vechi ; în necunoștinţă de cauză, se ajunge la eroul pozitiv 
şi eroul negativ înţeleşi și exprimaţi „în general“, prin imagini simplificate la maximum. 

Nu este vorba, bineînțeles, ca actorul să se transforme într-un savant atotştiutor; 
dar spiritul lui trebuie să fie mereu treaz, puterea de asimilare, deosebită, antenele lui, 
wii şi sensibile. El trebuie să facă necontenit investigaţii în lumea în care trăieşte, spe- 
<ulaţii intelectuale. Și să prelucreze totul prin talentul său specific, urmărind un singur 
scop: să-și alimenteze necontenit măiestria. Talentul se cultivă printr-un contact neîn- 
trerupt cu ideile generale, cu evoluţia problemelor de interpretare, care se ivesc din nece- 
sitatea înnoirii artei scenice. Actorul e dator să lupte împotriva rutinii, dacă nu vrea 
să ajungă în acel punct din care nu mai poate privi cu admiraţie decît doar propria 
lui personalitate artistică, dacă nu dorește să-și îngusteze orizontul, căzînd în manieră 
— sfîrşitul talentului. 

Am cunoscut un actor dintre aceia care „sperie lumea“ în tinereţe cu talentul lor. 
Dar el se speriase și singur de talentu-i propriu, şi de aceea n-a crezut că mai are vreo 
datorie faţă de darul cu care era înzestrat. În loc să și-l dezvolte printr-un anumit fel 
de viaţă, util talentului său, o viață cu preocupări deosebite, s-a mulțumit să se închidă 
în orgoliul său ca într-o carapace, ţinîndu-se departe de orice manifestare culturală, de 
orice informaţie folositoare artei sale, refuzînd orice mijloc de a-și dezvolta însuşirile, 
meîncercînd niciodată să se depășească printr-o străduință mai mare, nelăsînd loc în 
sufletul său nici unei frămîntări, nici unei îndoieli creatoare. N-a citit cărți bune, nu 
s-a ţinut la curent cu ideile noi ale vremii, nu s-a interesat de nici o problemă artistică 
sau literară. El nu mergea la spectacole, pentru motivul că nu-i plăcea nici un alt 
actor ; n-a umblat prin muzee, pentru că nu vedea la ce i-ar folosi. La concerte, la 
operă, nu se ducea, pentru că nu era „muzical“, şi se lăuda cu asta. Orizontul lui s-a 
îngustat din ce în ce mai mult, talentul lui s-a pierdut cu încetul, întocmai ca talis- 
manul dintr-unul din romanele lui Balzac, cu deosebire că macabrul petic din La peau 
de chagrin apropia de moarte pe posesorul lui, chiar sub privirile lui înspăimîntate, 
pe cînd talentul actorului nostru se pierdea pe nesimţite, în afara conştiinţei lui. 

Nu aceste modele de actori — chiar foarte talentaţi — ar trebui să fie alese de 
tînărul care pornește să cucerească gloria scenică. Categoria oferă, desigur, o imagine 
mai ispititoare pentru visările confuze: boema, fronda, autoadmiraţia morfinizantă, 
„panașul“ de cafenea cîştigă mai ușor adepți decit modelul actorului citit, activ, modèst. 
Genul de actori care vor să dovedească — s-ar părea — că descind direct din faimosul 
<cabotin Brichanteau, sau din tot aşa de memorabilul său confrate literar Delobelle, ar 
trebui să se gîndească, în definitiv, că breasla noastră a fost cinstită altădată de un 

Roscius, care era prieten cu Cicero, de Shakespeare sau de Molière, care și-au vopsit 
faţa ca şi noi. 

Orice creaţie scenică implică elemente de cunoaştere și de concepţie — elemente 
intelectuale — care călăuzesc talentul. Cunoaşterea se hrănește nu numai cu fapte, dar 
şi cu studiul în bibliotecă. Lectura completează în mod necesar observaţia vie. Marele 
actor va avea misiunea să evoce, între altele, personaje cu existenţă istorică, un filozof, 
un poet; pe Voltaire sau pe Byron. Ca să redea pe scenă subtilitatea spiritului unuia, 
sau gîndirea inspirată a celuilalt, e nevoie ca actorul să fi citit cîțiva filozofi — pe 
Voltaire, neapărat — iar lectura poeţilor — cei clasici, în primul rînd — să nu fie 
pentru el numai o îndeletnicire circumstanţială. De asemenea cînd avem de interpretat 
eroi din antichitate, de pildă, nu e deajuns să ne documentăm superficial, parcurgînd 
în ceasul al unsprezecelea al documentării cîteva albume din colecția „Propylăen“. Nu 
vom ști să vedem nimic în ele, dacă ochiul nostru nu s-a format din timp şi n-a învă- 
tat să priceapă viața din plastica corpului omenesc, în expoziţii şi muzee, dacă n-am 
căutat din vreme prin rafturile bibliotecilor și nu ne-am făcut prietene cărţile care 
ne vorbesc pe îndelete despre antichitate. Dar și interpretarea eroilor contemporani, a 
celor mai obişnuiţi, a unui ţăran, sau a unui muncitor dintr-o uzină, nu poate fi obţi- 
nută numai din observaţie directă. Ne stau la îndemiînă operele scriitorilor, romancieri, 
povestitori, care au pătruns mai adînc decît am putea-o noi face, și au redat, cu geniu 
sau numai cu talent, caractere, simţiri, conflicte din viaţa ţăranilor sau a muncitorilor. 
Scrierile lor trebuie citite. Cunoscînd pe lon Creangă, pe lon Slavici, pe Mihail Sado- 
veanu sau pe Liviu Rebreanu; citind pe Marin Preda, de pildă, vom înţelege mai bine 
pe ţăran; în romanele lui George Mihail Zamfirescu vom găsi interesante personaje 
de la periferia Capitalei; aflînd din cărţi cît mai multe fapte din lupta proletaria- 
tului, sau a comuniștilor în ilegalitate, vom şti cum să redăm realist oamenii din pie- 
sele lui Davidoglu, sau — să zicem — din Pentru fericirea poporului de A. Baranga 
şi N. Moraru. 

Lectura operelor profunde ale scriitorilor ne ajută să pătrundem în structura 
însăși a personajelor interpretate. Oare, cum am putea să întruchipăm în mod real un 
erou al răscoalei din 1907, fără să fi citit și recitit, în primul rînd, romanele despre 
această răscoală, ale lui Liviu Rebreanu sau Cezar Petrescu, fără să fi văzut pînzele 
lui Octav Băncilă, fără să fi scandat versurile lui Tudor Arghezi? 

Dar interpretul trebuie să cunoască mai mult decit atît. Nici un personaj, fie el 
antic, medieval, rinascimental, pașoptist sau contemporan, nici unul nu poate fi dăruit 
de actorul interpret cu elementele realiste necesare, dacă acesta nu cunoaște bine şi 
ideile epocii, filozofia, ideologia timpului, dacă el n-are informaţii temeinice despre opera 
autorului și despre tendinţele ei. 

Actorul tînăr, mai ales, dus de elanul și apetitul vîrstei lui de consumator de 
roluri mari — socotind că rol important înseamnă neapărat rol lung —, nu dă atenţie 
figurilor episodice, care de multe ori pot fi atît de bine reliefate, încît să se învredni- 
cească a sta în spectacol alături de cele principale, pe același plan, dacă prezentarea 
lor de către interpret este rodul unei munci pasionate, întemeiată pe o documentare 
bună. Să-mi fie iertat, în dorința de a aduce o pildă cît mai autentică, să scriu aici 
despre ceva ce s-a petrecut cu mine însumi. Mai înainte, vreau să mărturisesc că — 
așa cum văd că se întimplă și azi cu actorii tineri — nu dădeam nici eu, în primii ani 
de carieră, decît o atenţie limitată rolurilor episodice, privindu-le cu indiferenţă, visînd 
la rolurile mari pe care încă nu le jucasem şi care credeam că trebuie să-mi vină în 
ritm... torențial! Este adevărat că nici critica dramatică nu se oprea decît rareori 
asupra creaţiilor actoricești în rolurile mici, lipsind astfel de stimulent pe interpreți. 
O astfel de apariţie fugară mi s-a hărăzit într-una din piese — Borgia de Al. Kiri- 
tescu — în ciclul de reprezentații ce dădea pe scena Teatrului Naţional, Maria Ven- 

` tura, artistă de origine romînă, societară a Comediei Franceze. Personajul se numea, e 
drept, Nicolò Machiavelli, dar numărul de replici era neînsemnat. Faptul că jucam 
alături de marea tragediană mi-a sporit însă simţul răspunderii. Am pornit, de aceea, 
la o serioasă documentare. Am căutat stampe, am citit cărţi, printre care Prințul de 
Machiavelli. Am citit timp de două săptămîni, pentru un rol bătut la mașină pe un 
sfert și jumătate de coală, în care intrau şi finalele replicilor lui Cezar Borgia. Mi 
se părea excesiv și luasem hotărîrea să nu mai reîncep - niciodată asemenea operaţie. 
Dar atenţia' pe care mi-au dat-o după premieră cîteva cronici, prin gazete, şi mai ales 
autorul însuși, m-a făcut să văd că asemenea osteneli dau totuși roade bune. (lată ce 
a scris, spre surpriza și bucuria mea, autorul, la cîtva timp după premieră: „„...mi-aduc 
aminte de acel magistral Machiavelli pe care l-a întrupat A.P.M."). Începutul îmi adu- 
sese mulțumiri. Am continuat. De atunci, m-am apropiat întotdeauna cu grijă de figurile 
istorice, oricît de mici ar fi fost rolurile. Aceste rînduri despre întîmplarea cu rolul 
Machiavelli nu le-am scris cu alt gînd decît numai spre a dovedi, printr-o amintire 
personală, cît de mare este, pentru un actor, însemnătatea unei documentări literăre 
ştiinţifice. 
* 


Este adevărat că în „carul lui Thespis“ — care, de multe ori, de la începutul tea- 
trului romînesc pînă acum zece ani, a fost'o adevărată „căruţă“ cu caii costelivi, ce a 
dus: din loc în loc pe actorii noștri necăjiţi — este adevărat că în acest car al teatrului 
n-au urcat numai actori trecuţi prin școli. Teatrul era.o profesiune lăsată de izbeliște, 
ba chiar prigonită adeseori; cei care o îmbrăţișau veneau de unde se nimerea, minaţi 
de imboldul artei, dar știind că pornesc pe o cale spinoasă, pe care, în afară de mulţu- 
mirea aplauzelor, nu-i aşteptau decit lipsurile cele mai grele. Printre ei a fost însă și 
un Matei Millo, autor de comedii care împărțea succesele cu Vasile Alecsandri; un 
Costache Caragiale, autor dramatic și el, care părăsise o catedră de limba elină, ca să 
fie actor, amîndoi oameni de întinsă cultură. Ceva mai înainte, întemeietorii teatrului 
romînesc nu uitaseră, de altfel, că învăţătura de carte, cultura literară. mai ales, este 
neapărat trebuitoare slujitorilor scenei. Zîmbim înduioșaţi cînd citim ce a spus, de 
pildă, Ion Heliade Rădulescu la „eczamenul școalei Soţietăţii Filarmonice“, despre învă- 
țătura elevilor. „În vreme de șapte luni, s-a făcut un mic curs de literatură, spre a 
pregăti pe şcolari a simţi frumuseţele poeţilor dramatici“, spunea marele cărturar la 
29 august 1834, înainte de a se ridica „„perdeaua“ pe una din primele reprezentații de 
teatru în grai romînesc. : 

lată şi ce scria, tot în acei ani de la începutul teatrului romiînesc, Dimitrie Gusty, 
actor și apoi cronicar ieșean, în revista „Albina Romînească“ a lui Gheorghe Asachi, 
spunîndu-și părerile despre o reprezentaţie a piesei Lazăr păstorul, dată în 1845, în 
capitala Moldovei: „Nu putem a nu spune că ceea ce deosibește pe artistul nostru 
(Poni, interpretul rolului titular — n. n.) este înţelegerea şi simţirea sa; ca însușire 
principală se cere de a fi înzestrat şi cu oarecare cunoștințe artistice, nefiind nici de 
tot străin de favorul muzelor“. 

Bănuiesc că, scriind aceste rînduri, cronicarul nu s-a gîndit numai la Euterpe, 
Thalia şi Melpomene, muzele care favorizează în mod obişnuit pe cîntăreţi și pe actori, 
dar și la Clio, Caliope și Polymnia, prietenele istoriei, elocinţei şi poeziei, de „favorul“ 
cărora găsea el, poate, nimerit să spună că se bucură actorul Poni, bunul interpret al 
lui „Lazăr păstorul“. 

FLORIN TORNEA 


Spre imaginea teatrală 


Să nu ne sfiim şi să recunoaștem deschis: lumea teatrală suferă de un soi de idiosin- 
crasie faţă de dezbaterile teoretice. Un mult prețuit practician al scenei a teoretizat chiar 
deşertăciunea teoriei la niște oameni, cum sînt oamenii de teatru, chemaţi cu osebire să 
dea rezultate și să se califice prin rezultate. Punctul lui de vedere a fost atît de pe- 
remptoriu expus în toiul aprins al unor largi dezbateri privind căile de creștere a teatrului 
nostru, încît, propriu vorbind, dezbaterile s-au încheiat instantaneu, fără nici o ripostă 
serioasă. Cu intermitențe, mai mult sau mai puţin întîmplătoare, incursiunile în teorie au 
fost de atunci nu o dată ocolite, lăsîndu-ni-se în schimb bucuria de a admira performanțe 
practice — spectacole de prestigiu şi de evidentă îndrăzneală artistică. Ele au fost și sînt, 
la vreme, obiectul justificat al stimei și îmbrăţișării publice. Rod divers al unor iniţiative 
personale ele nu s-au consumat însă şi fără unele consecințe care reclamă vrînd-nevrînd, 
o adăstare teoretică; ele nu au ajuns — și nici nu pot ajunge singure — să dea răspuns 
întrebărilor pe care şi le pune încă teatrul nostru. 

Aceste întrebări ţin — nu e nevoie să subliniem — de cerința strigătoare a reflec- 
tării actualităţii pe scenă. lar răspuns la asemenea întrebări nu poate veni, fără urmări 
neplăcute, numai din partea regiei. (Performanţele pe care le avem în vedere fiind mai 
toate performanţe regizorale.) 

Preocupările artistice s-au deplasat, în teatrul nostru de astăzi, spre domeniul direc- 
tiei de scenă, desigur nu fără motiv. Direcţia de scenă a fost — şi în bună măsură mai 
este — în suferință în raport cu cerinţele teatrului contemporan. Dar teatrul, deşi artă 
plurală, este o unitate artistică. A pune și a lăsa de aceea sarcina rodniciei sale pe spi- 
narea doar a unui factor care intră în sinteza ei (chiar dacă acesta e factorul coordonator) 
înseamnă şi a-l împovăra peste măsură și a-l îndritui să devieze sensurile artei pe care o 
slujește. Așa ceva s-a mai petrecut, cu surle și fanfare stridente, în epoca depășită a „pri- 
matelor“. Nimeni nu doreşte să retrăiască această epocă. 

Dar centrarea practicii teatrale, exclusiv în jurul problemelor de expresie scenică — 
de oriciîtă îndreptăţire s-ar bucura — îmi inspiră totuşi teamă. Teamă pentru o seamă de 
cuceriri care, de-a lungul ultimilor ani, au îmbogăţit valoarea şi au înlesnit definirea, pînă 
mai ieri înceţoşată, a imaginii teatrale ca o imagine alcătuită dintr-o îmbinare organică a 
dramaticului cu scenicul. Aplaud fără reticenţe orice izbîndă regizorală. Dar, nu ştiu de 
ce, resimt în același timp, ridicîndu-se ca un abur înecăcios, din aceste izbînzi, tendința de 
a reduce actul teatral — atît de complex precit viaţa — la o singură dimensiune, la dimen- 

siunea lui primară, sensorială. Îmi face impresia că solicitarea simțurilor externe — văzul 
şi auzul (străduinţele plastice, coloristice, muzicale, ritmice) — începe a fi privită drept 
modalitate-cheie a emoției teatrale; că deplasarea spre ceea ce cu insistenţă se proclamă 
de la o vreme „metaforă teatrală“ este — în raport cu formulele naturalist-patinate de mai 
ieri, pe care le-am dorit cu justeţe înlăturate — prin stilizare, o amăgitoare rămînere pe 
loc sau o întoarcere pe locul de mult dizgraţiat al formelor goale ori al formelor destinate 
să golească de esenţa ei dramatică, imaginea teatrală. Sint de la o vreme pornit să sus- 
pectez frumoasa ambiţie de a turna poezie în această imagine ; să socotesc nu doar ca o 
turnură pleonastică formula „realism-poetic“ care a circulat — şi stăruie în unele cercuri 
artistice — ci şi ca o tentativă primejdioasă de a folosi pinza pretinsei poezii, pentru 
ea însăși. 

Recunosc, teama și suspiciunea mea au o tentă alarmistă. Le-am mărturisit însă, 
pentru că ele au şi o menire preventivă. 


= 


Nu e o taină că făuritorii spectacolelor teatrale sînt dornici să valorifice mai ales 
acele texte dramatice ce se pretează la înzestrarea artistică personală a respectivilor făuri- 
tori. Afinităţile operează firesc într-o artă în care răspunderile sînt împărţite. Numai că 
aceste afinități sînt, la ora aceasta, pe alocuri, în chip ciudat, luate în braţe. Succese de 
ordinul VUrăjitoarelor din Salem, de ordinul Nebunei din Chaillot, de ordinul Băii şi al 
Tragediei optimiste (Craiova) chiar, se taxează relevante cu osebire pe planul întrupării 
și mobilării lor aspectual expresive și au fost preţuite mai ales pentru „soluţiile de expre- 
sivitate“, cu care au surprins şi încîntat. Goana după „soluţii de expresivitate“ şi o anu- 
mită pamare faţă de ele sînt o realitate întîlnită în momentul teatral prin care trecem. 
Un director de scenă, care s-a exersat în cîteva rînduri, cu un succes de nimeni tăgă- 
duit, pe o întinsă claviatură de asemenea soluţii, mi s-a plins deunăzi că teatrul unde 
lucrează îi cere să „pună“ o lucrare ternă, inaptă unor rezolvări strălucitoare. (Lucrarea 
ternă — din întîmplare? — era una autohtonă, cu tematică actuală.) Un alt om 
de teatru, comentînd peisajul teatral al acestui an, a lansat, nu fără o semnificativă ironie, 
butada că stagiunea propriu-zisă a început anul acesta la noi, în "mijlocul lui ianuarie... 
cînd scenele au anunţat pe Cyrano de Bergerac, Noaptea regilor, Filumena lui De Filippo, 
Ciocîrlia lui Anouilh — piese care aduc, aşadar, din belșug apă la moara însetaţilor 
de „expresivitate“... 

Departe de mine gîndul să subpreţuiesc eforturile artiștilor de a lumina valoroasa 
substanţă dramatică a respectivelor piese. Sînt însă totuși încredințat că în luminarea 
acestei substanţe dramatice acţionează, la ei, o doză excesivă de stimul scenografic. Mă 
încumet chiar să extind limitele încredințării mele, afirmînd că acest stimul e de natură 
să chircească însuși înţelesul pe care ei îl dau imaginii teatrale: să comprime adică ideea 
lor despre imaginea teatrală pînă la confuzia cu imaginea scenică, văduvind de virtuţi 
ideologice imaginea dramatică, răsturnînd ierarhia funcţiilor ei genetice în actul şi expresia 
teatrală. În acest chip ajung a fi folosite, dintre ele, cu precădere şi ca determinante, func- 
iile care angajează semnele, neglijindu-se ori lăsîndu-se ca aceste semne să mijlocească, 
la voia întîmplării, semnifiaațiile dramei. A 

Neîndoios, rezultatul poate fi adesea, în aceste condiţii, fascinant. El mingiie' cu 
armonii de tonuri picturale și muzicale, ochii şi urechile spectatorului. Dar cu ce preț? 
Monologul lui Hamlet şi-ar jertfi tulburătorul lui zăcămînt filozofic pentru a rămîne un 
joc, într-un fel și el tulburător, de magie plastică, vocală, mimică, ritmică, un joc pe care-l 
îmbogățește o anumită ambianţă de mister construit din jerbe de lumini brumate, din 

valuri de zgomote vătuite (poate şi din infuzii subtile de muzică sau, dimpotrivă, din 
întinderea ostentativă a unui spaţiu de amuţire peste scenă) ; din sugestii decorative mai 
rafinat ori mai grosolan potrivite locului, momentului, necesităţilor de atmosferă... Cum- 
plitele îndoieli ale prințului ros de obsesia adevărului s-ar consuma în straturile afunde 
ale conştiinţei noastre de spectator, acolo unde rodește de obicei descîntecul sau visul — 
arealul sau irealul, dacă nu antirealul. Rezultatul e, firește, copleşitor. Numai că ima- 
ginea dramatică (și prin ea imaginea teatrală) e o imagine activă (nu vumai formal, 
întrucît ea se configurează ca act şi se constituie din acţiuni dramatice). Caracterul activ 
al imaginii dramatice se mărturisește în calitatea ei de a fi productivă, de a fructifica în 
cel căruia i se comunică nu o placidă și înnegurată stare reflexivă (poate înrudită cu 
emoția), ci efervescența emoției care descoperă un adevăr; determinarea de a acționa, 
de a participa la această descoperire, de a cuceri și apăra acest adevăr. Imaginea drama- 
tică nu copleşeşte, dinamizează. Ea nu e fascinantă, ci limpezitoare. De aceea, terenul ei 
expresiv nu poate fi, decît pe calea unui viciu de concepţie, subconștiinţa, visarea, încîn- 
tarea abulică. Adevărul (substanța imaginii dramatice) nu se realizează ca atare şi nu 
se poate menţine decît în cîmpul luminos al conştiinţei. Reflectare a realităţii şi izvor 
de cunoaștere artistică a realităţii, imaginea dramatică conţine, propune şi proiectează 
virtual spre scenă însuşirile destinate s-o scoată din sfera cuprinderii ei abstracte şi să 
o facă sezisabilă, deci practicabilă. Eficiența în expresie a imaginii artistice e însă în 
raport direct cu cantitatea de adevăr pe care o transmite. Efectul poartă în el — la ori- 
gină — şi dimensiunile adevărului și pe cele ale acţiunii. La rădăcinile lui stă cauza 
care-l produce, iar în realizarea lui sensurile așteaptă să fie luminate. Poate părea super- ` 
fluă insistența mea pe raportul de subordonare şi de cauzalitate între realitatea efectivă 
pe care o oglindește imaginea dramatică și efectul prin care ea mijlocește scenic sezisarea, 
înțelegerea, cunoaşterea acestei realităţi. Dar, încă o dată, în practica teatrală se petrece 
vizibil oricui, fenomenul disocierii efectului de cauza care-l iscă şi de adevărul pe care c 
tinut să-l lumineze; fenomenul determinării prin inversare a efeativității (a veridicităţii 
deci) din efect. Limbajul scenic își pretinde, chiar dacă nu totdeauna mărturisit, o auto- 
nomie artistică. Această autonomie ar fi și absurdă şi primejdioasă. Absurdă, pentru că 
„ideile nu există despărțite de limbă“ (Marx), şi, deci, imaginea scenică nu se poate mani- 
festa alături şi, cu atît mai puţin, deasupra imaginii dramatice. Ea poate numai să por- 
nească din această imagine, s:o exteriorizeze, s-o exprime. Primejdioasă ar fi această auto- 
nomie, pentru că ea ar încerca să transforme totuși exteriorizarea (imaginea scenică) în 
scop și să-și fetișizeze ca atare rostul ei mijlocitor. 

Arta de reprezentare ca formulă limitată a artei, în raport cu arta trăirii, nu e 
opozabilă doar actorului. Înţelesul dat .de Stanislavski trăirii nu e un înţeles minor, psiho- 
logic şi limitat la psihologic. Actul trăirii e un act de revelare, de transmitere nu numai 
a aspectelor dar şi a principiului şi spiritului care structurează un adevăr, o realitate. 
Atributele revelării care 'se cer actorului trebuie deci să inunde întregul complex al ima- 
ginii teatrale: cîmpul ei de idei ca şi cîmpul ei de expresivitate. Actorul poate umple, 
şi el singur, prin jocul său, scena. Această putere i-o împrumută însă, mai degrabă, pri- 
virea spectatorului, care fie se concentrează asupra prezenţei cumulatoare a actorului, 
fie, dilată prezenţa acestuia pe întreg spaţiul ambiant. O ambianţă scenică neconformă 
jocului actorului, respectiv neconformă ideilor și sensurilor pe care actorul e ţinut să le 
incorpereze şi să le mişte, stîrneşte senzaţii cel puţin ambigue, împiedică fixarea privito- 
rului asupra actului dramatic, anulează așadar revelaţia — finalitatea dramei. 

M-am gîndit nu o dată că din aspectele bucheriste ale practicii sistemului lui Sta- 
nislavski, închistarea sistemului între limitele muncii la rol şi muncii cu actorul este unul 

dintre aspectele cele mai puţin luate în seamă și combătute. Arta trăirii, Stanislavski regi- 
zorul nu o putea pretinde doar interpretului de roluri. Odată cu acesta, și scena trebuie să 
trăiască, să fie, ca şi evoluţia actorului, un act dramatic, să facă corp comun — și unitar 
— cu actorul. Dar nu numai atîta. Arta trăirii trebuie să se manifeste din însuși mate- 
rialul care o mijloceşte, din textul dramatic. Căci viaţa scenei e.o viaţă derivată. Ceea 
ce nu vrea în nici un caz să însemne că scena duce o viață parazitară. Ea trăieşte în vir- 
tutea vieţii care freamătă şi cît freamătă virtual în textul dramatic, mai precis în imaginea 
dramatică. Împrejurări asupra cărora nu e locul să ne oprim, au degradat însă, de-a lungul 
milenarei cariere a teatrului, calitatea vieţii scenice, împovărînd-o cu orgoliul unei autono- 
mii aparente și aşezînd-o faţă de text ca o arborescenţă străină lui, dar care se sprijină pe 
el şi-şi trage parazitar seva din el, îngăduindu-și adesea să se dezvolte în juru-i și deasupră-i 
pînă la acoperirea, întunecarea, înăbuşirea lui. De altă parte, textul însuși, care iniţial a 
apărut ca un postulat în imaginea teatrală și care deci nu-și putea afla eficiența dincoace 
de scîndurile scenei, şi-a găsit înlăuntrul propriilor lui rigori formale o aparentă forţă 
revelatorie ce s-a vrut socotită la rîndu-i autonomă. Imaginea dramatică a renunţat la 
implinirea ei spaţială şi corporală, la împlinirea scenică; s-a lăsat smulsă din complexul 
aparat de arte din care făcea parte şi cărora le insufla viaţă, găsind numai în propu-: 
nerile textului; satisfacția unei împliniri prin darurile lui poetice. Imaginea teatrală care, 
iscată, se cere surprinsă ca o unitate nedefectibilă, ca un organism viu şi-a văzut astfel 
organele, ce se au între ele într-un raport de interacţiune continuă, despărțite — ca să 
folosim o imagine celebră — cum numai organele unui cadavru supus disecţiei pot fi. 

Stimulul scenografic pe care îl întîlnim atît de frecvent în ultima vreme în practica 
teatrului nostru — dar nu numai în practica teatrului nostru — nu este, așadar, un păcat 
care să osindească doar pe practicienii scenei. Scriitorii de teatru sînt şi ei prea orgolioşi 
de calitatea lor scriitoricească şi prea puţin convinşi de necesitatea de a fi cel puţin, în 
același timp, şi oameni de teatru. Imaginea artistică a scrierilor lor tinde prea mult să fie 
o imagine literară şi e, din păcate, prea puţin interesată de virtuțile ei teatrale. 

MARGARETA BĂRBUŢĂ 


Actualitate și teatru 


În ultima vreme apar din ce în ce mai multe piese al căror timp de acţiune, anunţat 
de autor, este „în zilele noastre“. Se întîmplă destul de des ca autorii să precizeze chiar 
anul acţiunii, pentru a justifica unele particularităţi ale subiectului, sau a-l delimita isto- 
riceşte. Ba alteori, o filă de calendar plasată înaintea diferitelor despărțăminte dra- 
matice elimină orice putință de îndoială asupra datei evenimentelor, estimată în ani, 
luni şi zile. 

Din acest punct de vedere e îmbucurătoare constatarea că, după o perioadă în care 
tema contemporană avea nevoie de pledoarii insistente pentru a apărea pe scenă — 
reticenţele venind atît din partea dramaturgilor, cît şi din partea unor teatre —, astăzi 
ca a căpătat o frecvenţă semnificativă şi promițătoare în repertoriile teatrelor. 

Numai că actualitatea unei piese nu se măsoară totdeauna după anul pe care au- 
torul îl plasează de obicei în josul listei personajelor, ca timp al acţiunii. 

Afirmația că piesele lui Shakespeare sau ale lui Bernard Shaw găsesc o puternică 
rezonanţă în actualitatea noastră își are și reversul: unele piese scrise azi poartă în ele 
puternice ecouri ale zilei de ieri. Aparent actuale, prin precizările de ordin calendaristic 
şi prin acumularea unui bagaj faptic sau lexical contemporan, ele repetă de .fapt situaţii, 
conflicte, atitudini. cunoscute dintr-o dramaturgie îmbătrînită. 

Nu despre acestea vrem: însă să vorbim aci. Ci despre cîteva piese în care actua- 
litatea este prezentă nu numai în mod formal, convenţional, ci făcînd parte din însăşi 
structura lor dramatică. Este vorba de Conştiinţa furată de Teofil Bușecan, prezentată 
de Teatrul Naţional din Cluj, Zburaţi pescărușilor ! de Vasile Iosif, jucată de Teatrul 
de Stat din Constanţa și de Cinstea noastră cea de toate zilele de Al. I. Ştefănescu, cu 
a cărei premieră Teatrul Municipal a încheiat săptămîna teatrului din Luna Culturii. 

Conştiinţa furată conţine simburele unei drame psihologice, pe care autorul a 
descoperit-o în mediul minerilor din Munţii Apuseni. Actuală este însăși punerea acestei 
probleme de conştiinţă, pe care personajul principal, minerul Dragomir, o are. de re- 
zolvat: alegerea între interesul individual, îngust, imoral în ultimă „instanţă, şi inte- 
resul colectivităţii. Dragomir, minerul care crede că a descoperit vina! de aur pierdută 
de specialişti, va să trăiască un proces sufletesc complicat, dureros, pînă seva convinge 


* Teatrul Naţional Cluj: Conștiinţa furată de T. Buşecan; Teatrul de Stat Constanţa: Zbu- 
rați pescăruşilor ! de V. osii ; Teatrul Municipal : Cinstea noastră cea de toate zilele de Al. I. Şteiă- 
nescu. a i d - 3 See, A: în, 

că locul lui se află alături de ceilalţi mineri, faţă de care s-a purtat ca un hoţ, voind 
să stăpînească singur ceea ce, de fapt, constituia bunul tuturor. 

Sîmburele acesta dramatic a rămas, din păcate, în stare embrionară, procesul de 
conştiinţă al lui Dragomir nefiind pînă la urmă un proces real, cu o dezvoltare logică, 
consecventă. Las deoparte obiecţia adusă de Mihnea Gheorghiu, în cronica sa din „Con- 
temporanul“, în legătură cu nejustificata lipsă de încredere a lui Dragomir în specialişti. 
obiecţie care dărîmă la pămînt întreg eșafodajul (destul de fragil, de altfel) al con- 
strucţiei dramatice. La început, Dragomir este un miner cinstit care, nu ştim din ce 
motive, refuză cu încăpătînare să se supună hotărîrii conducerii şi a specialiștilor, să-și 
mute locul de muncă, în urma secătuirii filonului de aur din mina în care lucrase pînă 
atunci. Să presupunem totuşi că punctul de plecare al dramei e valabil. 

Dar iată că apare (curios: după 25 de ani de tăcere) moș Petrușca, și, ca o zină 
bună din poveste, îl învață pe Dragomir unde poate găsi, în mina condamnată, o vînă 
bogată de aur. Şi, tot ca zîna cea bună; îl sfătuieşte ca nu cumva să cadă în robia au- 
rului, căci va fi rău de el. 

Intenţiile lui Dragomir, cînd a pornit în căutarea aurului și cînd l-a găsit, eraw 
curate. Dovadă e faptul că trimite îndată după Abrudan, un miner cu funcţie de răs- 
pundere (om de partid), ca să-i anunţe vestea cea bună: nu va mai fi nevoie să plece 
la lucru în altă mină. Dar din umbră îl pîndește duhul răului, în persoana lui Raus, fost 
proprietar al minelor de prin partea locului, care strecoară în sufletul lui Dragomir ve- 
ninul poftei de aur. Și Dragomir se prinde imediat, uitînd de bunele intenţii iniţiale, 
uitînd sfaturile bune ale lui moș Petruşca. ` 

Pendularea aceasta a eroului între bine şi rău, de la duhul binelui la duhul răului, 
fără mari îndoieli şi fără răscoliri adinci, are ceva din specificul basmului, în care 
psihologia eroilor este redusă adesea la o singură dimensiune, bogăţia evenimentelor 
suplinind procesele de conştiinţă. De aceea, l-am asemuit pe moş Petruşca cu zîna cea 

bună, iar pe Raus cu duhul răului, care de-a 
lungul întregii acţiuni va continua să-l ţină 
pe Dragomir în puterea sa, prin simpul fapt 
că, odată, Dragomir a cedat ispitei. Este de- 
sigur adevărât că, uneori, primul pas greşit 
atrage după sine alunecarea în prăpastie. Ră- 
mâne totuși inexplicabilă puterea pe care Raus 
o capătă deodată asupra lui Dragomir, stă- 
pînindu-l pînă într-atît, încît acesta e gata 
să-i dea şi fata de nevastă, acţionind pas cu 
pas, ca fermecat, sub privirile poruncitoare 
ale dușmanului. De aici pînă la crimă pasul 
nu mai e greu de făcut. 

Așadar, avem mai puţin de-a face cu o 
dramă psihologică propriu-zisă, şi mai mult 
cu efectele unui șantaj grosolan, pe care duş- 
manul îl exercită asupra unei constituţii mo- 
rale şubrede. Noroc însă că totul se termină 
cu bine și Dragomir îşi recunoaşte ruşinat gre- 
şeala, sub ochiul dojenitor al zînei bune, care 
reapare în final, pentru a trage morala fa- 
bulei. 

Și pentru că s-a ferit să pătrundă mai 
adînc cu investigaţiile psihologice, autorul a 
complicat construcţia dramei cu elemente ex- 
terioare, insuficient legate de axa centrală, Mihail Lapteş-Dorna (Dragomir) în „.Conşti- 
ca de pildă, punerea la îndoială a nevino- ința furată“ 
văţiei feciorelnice a Olgăi, scena de gelozie 
a Iuliei (fosta amantă a lui Raus), intermediile comice în care surda mamă a lui Mindruţ 
își plasează replicile ca nuca-n perete etc. 

Simplificarea psihologiei personajelor de către autor nu i-a ajutat nici pe actori 
să-şi găsească stările sufleteşti cele mai firești. Cei doi îndrăgostiţi, Olga și Aurel (Viorica 
Cernucan-Popa şi Teofil Vilcu) au apărut stingheriţi şi stîngaci pe scenă, încercînd za- 
darnic să se încălzească la focul unor replici ce se voiau poetice, dar erau înecate în bana- 
Titate ; artistul poporului Ştefan Braborescu (moş Petruşca), îndemnat probabil și de 
regizor, a luat un ton profetic, care a crescut pînă la apoteoză în final, în lumina „sim- 
bolică“ a reflectorului ; George Podhorski (Raus) a izbutit să fie odios fără nuanţe adia- 
cente. Desigur însă că şi cu textul pe care l-a avut, Mihail Lapteş-Dorna ar fi putut să 
facă mai sensibile unele nuanţe sufleteşti ale lui Dragomir, căruia interpretarea sa cam 
bolovănoasă şi uniformă nu i-a limpezit suficient caracterul. În schimb, Maria Cupcea a 
izbutit să dea viaţă figurii chinuite a Mariei, nevasta lui Dragomir, ale cărei suferinţe 
le-a exprimat cu sensibilitate şi demnitate. O pată de culoare au adus în spectacolul uni- 
form Daia Andron-Nicoară (surda lele Marta) şi Aurel Giurumia (Mîndruţ), cu rezerva 
pentru acesta din urmă că (poate din dorinţa de a plăcea publicului dornic de comedie ! ?) 
a apăsat mai mult pe pedala comică decît era nevoie, neglijînd unda tragică a personajului, 
nenorocit pe viaţă din pricina bestialităţii lui Raus. 

Cu regret trebuie să spun că regia (lon Dinescu) nu a ajutat nici pe autor, nici pe 
interpreţi să remedieze lipsurile importante ale textului. Ba parcă dimpotrivă, a pus în 
evidenţă platitudinea unor replici. Mişcarea excesivă — în scenă — mai ales a Vioricăi 
Cernucan, care străbate de repetate ori camera, ba cu cana cu apă, ba fără cană, ba pri- 

vindu-se în oglindă, ba învirtind bila de aur în mînă — nu a servit prea fericit intenţia 
de a da ritm şi viață acţiunii scenice. 


>% 


Ideea piesei lui Vasile Iosif este cuprinsă în însuși titlul ei simbol: Zburați pescă- 
ruşilor ! Este un îndemn, pe care autorul îl adresează tuturor femeilor redate libertății 
şi demnității umane de către regimul democrat-popular. 

De la bun început trebuie precizat că Vasile Iosif nu ştie încă să scrie teatru. Mai 
mult decît atît, încă nici nu prea știe ce înseamnă cu adevărat a scrie şi a face teatru. El 
confundă adesea elementele reale de viață cu sinteza lor ultimă, artistică, şi ține neapărat 
să aducă pe scenă realitatea brută, neprelucrată. De aci, banalități, vulgarități şi mai ales 
calitatea neliterară a limbajului, presărat cu grosolănii, pe care în mod greşit autorul le 
socotește elemente indispensabile graiului „popular“. Defectuoasă este şi construcția piesei, 
care are o expoziție prea lungă (două tablouri) și o desfăşurare cam liniară, fără o prea 
bogată invenţie dramatică. 

Dar Vasile losif a găsit un conflict real, caracteristic pentru societatea noastră, în 
care femeia a dobindit drepturi şi datorii pe care nu le-a avut înainte, creînd raporturi noi 
în cadrul familiei și stîrnind, prin aceasta, furtuni în stare să zguduie şi să dărîme căminul 
conjugal. El a găsit şi mijloacele de a da personajelor lui amprenta autenticităţii. 

Piesa urmărește destinul Mariei Ursu, femeia aleasă președintă a unei gospodării 
agricole colective, în locul soţului ei, care se dovedise incapabil să conducă gospodăria. 
Este istoria unei căsnicii, care s-a clătinat puternic, dar care apoi s-a așezat pe temelii 
mai trainice, de înţelegere şi respect reciproc. 

Reușita autorului se remarcă în conturarea celor două personaje principale: Maria 
şi Ion Ursu, între care se dă bătălia de al cărei rezultat atîrnă însăși viaţa lor. 


Scenă din actul I („Zburaţi pescăruşilor“) 

Orgoliul bărbătesc care-l animă pe lon ia diferite înfățișări. La început, Ion e din 
principiu împotriva femeilor în posturi de conducere. A fi condus de „o fustă“ constituie 
pentru el o aberaţie. Mai tîrziu, el vede nu numai că „fusta“ care-l va conduce e chian 
nevasta lui, ci își dă seama că trecerea ei în munca de conducere implică şi unele obligaţii 
pentru el, în cadrul gospodăriei personale, unde, pînă atunci, femeia dusese tot greul. Mai 
mult decît atît: spre necazul lui, Maria izbutește să pună pe roate gospodăria obștească, 
datorită unor calităţi pe care el le neglijase : conștiinciozitate, devotament, intransigentă. 
Orgoliul jignit al lui Ion se preface în furie, în dușmănie chiar, faţă de gospodăria co- 
lectivă și de meseria lui de fierar, pe care o îndeplinește acum din nou, ca înainte de a 
fi fost preşedinte. 

Cred că e un merit al autorului acela de a nu fi dezlegat procesul sufletesc al lui 
Ion printr-o revelaţie subită, așa cum se întîmplă în unele piese de-ale noastre, în clipa 
în care personajul șovăielnic este pus în situaţia de a acţiona rapid pentru apărarea unei 
cauze mari. Aci, Ion e gata să cedeze la un moment dat, în condiţii dramatice pentru 
Maria şi pentru gospodăria colectivă. Dar el pune condiţia retragerii Mariei de la condu- 
cere. Şi, în faţa refuzului acesteia, pleacă de acasă și mai încrîncenat. Împăcarea cu sine 
însuşi, cu soarta şi cu Maria vine greu, după un proces dureros, în care vieţile lor și a 
copilului lor au fost în cumpănă. În ciuda stîngăciilor literare și dramatice, episodul foarte 
uman al soţilor Ursu convinge și emoţionează. 


Convingătoare au fost, de altfel, şi în spectacol, îndeosebi scenele între cei doi soţi, 
în care interpreţii (Cristina Minculescu şi Costel Rădulescu) au făcut dovada unei mari 
sincerităţi artistice, creînd acea comunicare directă și firească, necesară scenelor de mare 
intimitate. Îi reproşez însă lui Costel Rădulescu insuficienta marcare a evoluţiei eroului, 
ale cărui mișcări sufletești n-au ajuns la public în întregime. Cristina Minculescu a exa- 
gerat în primele tablouri naivitatea şi zburdălnicia Mariei, dînd astfel fără să vrea apă 
la moara protestelor lui Ion. Aici se simte însă și mîna regizorului care a urmărit pro- 
babil să justifice prin neastîmpărul copilăresc al Mariei porecla de „Pescăruș“, dată de 
oamenii din sat. Prin aceasta, regizorul a încercat să apropie, în măsura posibilului, 
simbolul conţinut în titlu de ceea ce se petrece efectiv în piesă. Pentru că, din păcate, 
autorul n-a izbutit să-şi concretizeze ideea într-o imagine poetică, organic încadrată în 
țesătura dramatică a piesei. Piesa rămînea aceeași, chiar dacă purta alt titlu. Pescărușul 
vînat de Ion și oferit Mariei în dar aduce mai mult a ecou cehovian. 

Regizorul lon Drugan s-a făcut însă vinovat de păcate mai mari, printre care acela 
de a nu fi încercat să elimine din textul piesei vulgarităţile şi de a nu le fi escamotat în 
scenă pe cele rămase. Din această pricină, suferă întregul spectacol, care a căpătat o fac- 
tură grosolană, supărătoare. Personajele fac abuz de apelativul, „fă“, folosesc tonuri și 
atitudini bădărăneşti, care nu pot fi confundate cu caracterul popular. Cel mai grăitor 
exemplu este interpretul lui Matei — un tînăr colectivist cinstit, chiar activist de partid — 
Emil Sassu, care aduce în scenă un aer de mahala bucureşteană cu totul deplasat. Mergînd 
pe urma defectelor autorului, regizorul a accentuat unele elemente naturaliste, arătînd foarte 
descoperit publicului piciorul rănit al lui Ion, ochiul vînăt al Duţei (un personaj episodic 
cu totul exterior acţiunii piesei, dar admirabil interpretat de Lucia Georgescu-Szabo), fața 
plină de clăbuc a acesteia (ca într-o autentică farsă cu frișcă de la începuturile cinema- 
tografiei), pumnii pe care Ion i-i cară lui Mocanu etc. 

Ceea ce trebuie însă remarcat, este că am văzut în sfîrşit un spectacol cu o piesă din 
mediul țărănesc, al cărui decor nu mai reproduce în mod stereotip cei trei pereţi cu la- 
viţe şi tavanul casei de ţară și nici biroul clasic al gospodăriei colective. Tatiana Mano- 
lescu Uleu a creat un decor uşor, aerisit, care dă posibilitate imaginaţiei să completeze 
elementele aflate în scenă. Crenguţa din coasta casei, care-şi schimbă înfăţişarea după 
anotimpul în care se petrece acţiunea, dă decorului o undă de poezie binevenită. 

Cu Cinstea noastră cea de toate zilele intrăm într-un domeniu al realităţii noastre, 
aproape total neexplorat pînă acum de dramaturgie. Comuniştii ne-au fost arătaţi de 
autorii dramatici fie ca luptători în ilegalitate, pregătind eliberarea, fie, după eliberare, 
ca nişte personaje chemate să rezolve de obicei problemele dificile, cărora cei fără de 
partid nu reușeau să le dea de rost. Desigur, simplific puţin, dar adevărul nu e prea de- 
parte de această imagine simplificată. 

De data aceasta autorul a intenţionat să ne introducă în lumea de idei şi senti- 
mente a comuniștilor, lume care e departe de a prezenta uniformitatea cu care ne-a 
obişnuit un şir de piese pînă acum. E o dramă complexă, în care personajele sînt anga- 
jate cu întreaga lor ființă, confruntîndu-și concepţiile, gîndurile, sentimentele in raport cu 
idealul superior al eticii comuniste. Bătălia se dă deci pe plan etic, între ei ce luptă pentru 
adevăr şi pentru o umanitate superioară, împotriva filistinilor care cocoloşesc adevărul, 
acoperindu-l sub haina de împrumut a „principialităţii“ şi a „intereselor superioare“. 

Conflictul nu e simplu. Aș spune chiar că e cam prea complicat. Se simte nerăbdarea 
autorului de a spune multe dintr-o dată, de a aduce în dezbatere mulţimea de probleme 
şi idei care-l solicită pe un intelectual comunist din „perioada: de trecere“. Acţiunea se 
desfășoară pe trei linii, toate avînd însă un punct unic de plecare în personajul Vicențiu 
Holca, cel împotriva căruia se îndreaptă tot bagajul de acuzaţii şi argumente din rechizi- 
toriul bogat al autorului. 

Reușita acestei construcţii dramatice, care împletește pe o matcă unică firele diverse 
ale unei acţiuni ascendente, relevă un autor lucid, înzestrat nu numai cu capacitatea de 
a declanşa un conflict, ci şi cu aceea de a-l susţine consecvent, pînă la rezolvare. 

Odată fixat obiectivul, Al. I. Ştefănescu îl urmărește fără cruţare, ţinîndu-și perso- 
najul în lumina din ce în ce mai puternică a reflectorului. 

Vicenţiu Holca ni se dezvăluie pas cu pas, mai întîi ca un meschin conformist, gri- 
juliu pentru păstrarea normelor exterioare ale vieţii de partid ; ca un filistin în stare de 
alarmă, gata să vadă ceva ameninţător şi semnificativ într-o simplă schimbare de funcţie 
administrativă și, mai ales, capabil să rupă imediat orice legătură cu familia unui om 
asupra căruia apasă o bănuială, fără să se întrebe şi fără să caute să afle dacă e vinovat 
sau nu. „Ce se va spune despre mine ?* — este criteriul de conduită al lui Vicenţiu, care 
striveşte sentimentul gingaş al fiului său pentru Diana, ca să elimine orice posibilitate de 
suspiciune cu privire la relaţiile sale cu fratele arestat al Dianei, Alexandru Mantu. Suc- 
cesul cuiva îl face să se întrebe: „Cine o fi împins-o aşa la suprafaţă ?“ Declaraţia fiului 
său că îşi retrage candidatura din partid îl aruncă în panică: „Ai făcut vreo prostie! 
Mi-ai ascuns ceva! Poate găsesc vreo soluție. Spune.“ Soluţia salvatoare îl interesează pe 
Vicenţiu Holca atunci cînd e vorba de o greşeală sau de un act nedemn. Soluţia salvatoare 
îl interesează şi în problema Săucanilor, unde din vina sa au fost investite cu pripeală 
milioane de lei, înainte de a se avea certitudinea reuşitei. De altfel, această poveste 
a şantierului de la Săucani e destul de nebuloasă și desfășurarea ulterioară a 
acţiunii nu contribuie la lămurirea ei. Este mai mult un pretext pentru dezbaterea, sub 
un alt aspect, a problemei de etică, pe care autorul şi-a propus-o drept ţel. Înpotriva „solu- 
ţiilor salvatoare“ se ridică acele personaje ale piesei care, purtătoare de cuvînt ale auto- 
rului, descoperă cu curaj adevărul, stabilind responsabilităţile, lichidînd greșelile prin 
recunoașterea lor demnă, nu prin mușamalizare. Întîmplător, afacerea de la Săucani se 
termină cu bine, dar asta nu micşorează cu nimic vina lui Vicenţiu de a fi falsificat 
rapoartele specialiștilor, pentru a forţa aprobarea planurilor de investiţii din partea con- 
ducerii. Ceea ce condamnă autorul prin personajele sale, este gestul prin semnificaţia lui 
etică, nu urmările lui. În faţa tuturor oamenilor cinstiţi, gestul acesta are gravitatea 
unei crime. 

Acesta este un fir al acţiunii. 

Al doilea fir urmărește destinul fiului lui Vicenţiu, Mircea, care trăiește un proces 
sufletesc complex, fiind pradă îndoielilor și întrebărilor chinuitoare pe care i le stîrneşte 

Scenă din actul II („,Cinstea noastră cea de toate zilele“) 


purtarea contradictorie pină la un punct a tatălui său, precum şi multe lucruri neînţelese 
din realitate. Prin setea sa de absolut, personajul aminteşte de eroii pieselor lvi Camil 
Petrescu. Numai că, în condiţii sociale diferite şi cu o structură morală diferită, procesul 
psihologic se încheie în chip optimist, lăsînd în urmă soluţiile tragice ale unei epoci de- 
păşite. Vina lui Vicenţiu este aceea de a fi intervenit în mod brutal în viața lui Mircea, 
schimbîndu-i cursul, forţindu-i, prin minciună, sentimentele. Cred însă că autorul, furat 
de farmecul juvenil al personajului şi de ispita unor speculaţii teoretice în domeniul 
eticii, a acordat prea mult loc zbuciumului sufletesc al lui Mircea, riscînd prin aceasta să 
strice echilibrul construcţiei piesei. Mai mult decît atit, să dea naștere unor 
confuzii prin  aserţiunile asupra „raiului ilegalităţii“, pe care personajul le 
lansează cu  dezinvoltură,  învăluind într-o aureolă  trandafirie  idealizantă o 
epocă de sacrificii eroice. Era firesc în cazul acesta să nu mai poată dezvolta 
satisfăcător cel de-al treilea fir al acţiunii, prin care a urmărit să întregească portretul 
moral al lui Vicenţiu Holca, descoperindu-ni-l vinovat şi în relaţiile de dragoste. Este, 
socotesc, partea cea mai slabă a piesei, acest cadril amoros, în care perechile Vicenţiu-Ve- 
ronica şi Alexandru-Florica se schimbă în final ca într-o autentică figură de dans. Autorul 
a încercat de altfel să găsească și o justificare teoretică a acestui „change des dames“, 
explicîndu-l prin „frenezia vieţii personale“, rare, după cum spune un personaj al piesei, 
părea să fi cuprins după eliberare pe mulţi, împingîndu-i spre încheierea unor căsătorii 
pripite şi adesea nereuşite. Dar nu mai era nevoie nici de această complicaţie, nici de 
descoperirea falsului scrisorii din -final, pentru a condamna definitiv şi iremediabil pe 
Vicenţiu, izolat la sfîrşit de toţi oamenii cinstiţi din piesă, ca un individ repudiat de so- 
cietatea noastră. Acest cumul de păcate pe capul unui singur personaj îi ştirbeşte din 
veridicitatea pe care a avut-o în cea mai mare parte a piesei. 

În altă odine de idei, nu mai puţin importantă, „cazul Mantu“, ca şi insuficientele 
explicaţii legate de existenţa şi rezolvarea lui (care nu angajează, cum ar fi firesc. efortul 

lon Manta (Mantu) și Clody Bertola (Veronica) in „Cinstea noastră cea de toate zilele“ 


maxim al comuniştilor Radu lonescu, Veronica) umbresc, într-o oarecare măsură, limpe- 
zimea sensurilor esenţiale ale lucrării. 

Pe planul compoziţiei dramatice, sînt de semnalat o serie de momente bine con- 
struite, ca de pildă apariţia lui Alexandru Mantu — adevărată lovitură de teatru, bine 
pregătită —, sau scena finală, a părăsirii lui Holca de către toţi oamenii cinstiţi, care 
dovedesc însușirea de către Al. I. Ștefănescu a unor secrete ale meșteșugului teatral. 
Dialogul bine susținut, bogat în semnificaţii, dezvăluie un dialectician familiarizat cu 
speculaţiile teoretice, în care şi-au făcut loc și netăgăduite virtuţi dramatice. Unde dra- 
maturgul reușește mai puţin este în pasajele în care se discută într-un limbaj prea 
abstract probleme etico-filozofice, interesante la lectură ce-i drept, dar mai puţin apte 
de a da naştere unor imagini scenice sensibile. 

Tocmai de aceea socotesc, că merită toată lauda interpreţii, care au izbutit să în- 
călzească pînă și acele pasaje de rece raţionare pe teme abstracte, însușindu-şi ideile con- 
ținute în replici, pînă la a le transforma în propria lor substanţă spirituală și a le fo- 
munica spectatorilor ca pe rezultatele propriilor lor căutări pasionate. Un exemplu il con- 
stituie scena în care Felicia (Ileana Predescu) și Mircea (Puiu Hulubei) discută cu însu- 
fleţire despre posibilitatea existenţei „oamenilor în stare pură“, dînd valoare sensibilă unui 
text de evidentă cerebralitate. 

Excesul de mișcare în scenă, uneori, precum și unele poziţii fals firești ale persona- 
jelor (așezarea pe treptele scării, sau pe practicabil, cu genunchii aduși „comod“) se dato- 
resc desigur dorinţei regizorului Ion Olteanu de a face cît mai naturale și mai accesibile 
publicului larg replicile uneori livrești ale personajelor îndrăgostite. de teorii. Trebuie spus 
însă că regizorul n-a fost totdeauna bine inspirat în rezolvările scenice' alese. 

Au sunat firesc și convingător accentele puţin ostenite și triste ale Veronicăi, inter- 
pretată de Clody Bertola cu sensibilitatea şi profunda înţelegere scenică bine cunoscute. 
Dură și intransigentă faţă de toţi și de sine însăși a apărut Florica în interpretarea Ginei 
Petrini, care prin mersul apăsat și puţin bărbătesc, mişcările hotărîte, tranșante și glasul 

metalic, neșovăitor, a creat un tip de activistă 
aproape dezumanizată, în care îndoiala nu-și 
face loc niciodată, construindu-şi viaţa „nu- 
mai pe lucruri sigure” și pretinzînd că nor- 
mele ei de viaţă trebuie să devină norme ge- 
nerale pentru orice comunist. Gina Petrini a 
înţeles un lucru esenţial, și anume că Florica 
e sinceră şi de bună-credinţă în greșelile ei. 
De aci, și deosebirea fundamentală dintre 
aceasta şi Vicenţiu — dintre mobilurile dife- 
rite ale acţiunilor lor —, chiar dacă în apa- 
rență se potrivesc de minune. 

E regretabil că pînă şi în piesa aceasta, 
în care majoritatea eroilor sint comuniști, 
dezbătînd probleme acute de etică comunistă, 
personajele care reprezintă elementele cele 
mai înaintate din partid, sînt mai puţin izbu- 
tite, amintind de alţi eroi „pozitivi“ din pie- 
sele de pînă acum. Rolul lui „nenea Radu“ 
în piesă este de a apărea de fiecare dată la 
momentul oportun, fie din proprie iniţiativă, 
fie chemat de cineva din scenă, pentru a da 
sfaturi şi a aduce lumină, ca un universal 
izbăvitor de rele, dar fără a avea o acţiune 
efectivă, rezolutorie. Cu atît mai mare este V. Ronea (Vicenţiu) și Puiu Hulubei (Mircea) 
meritul interpretului, Jules Cazaban, care prin în mCinstea noastră cea de toate zilele” 
prezența sa scenică firească a izbutit să dea 
personajului consistenţă umană. Pe aceeași linie de valorificare a unui text ingrat se 
înscrie şi interpretarea dată de Ion Manta lui Alex. Mantu. 

O mare încercare a însemnat pentru V. Ronea rolul dificil al lui Vicenţiu Holca, pe 
umerii căruia se sprijină de fapt întreaga piesă, ca pe o axă de susţinere. Spre lauda 
actorului, personajul a apărut întreg, cu tot bagajul său de meschinărie, de tonuri fals 
blînde, fals hotărite, cu privirile sale care rareori privesc interlocutorul în faţă și atunci 
numai pentru a-i surprinde gîndurile, cu încercările sale de a-și impune autoritatea în 
clipele cînd simte că o pierde, cu ridicările pe tocuri și înălţarea capului atunci cînd 
rosteşte o lozincă de efect sau un aforism zdrobitor cu privire la politică şi logică, pentru 
a-i turti pe naivii fără de partid. Dacă n-ar fi fost atît de descoperit la început, indicînd 
prin falsitatea sa prea vizibil tartuffeiană pe viitorul acuzat, actorul ar fi izbutit să-şi 
facă personajul și mai interesant şi mai eficient. Pentru că piesa are, între altele, cali- 
tatea de a semnala pericolul pe care-l conţin monedele false, în circulaţie din păcate, 
uneori, în societatea noastră, alături de cele autentice și asemănătoare acestora ca aspect 
exterior. 


lată, aşadar, trei piese şi trei spectacole, legate între ele prin actualitatea tematicii, 
despărțite prin varietatea temelor și prin inegala valoare artistică. Acolo unde autorul 
a găsit mijloacele pentru întruchiparea concretă a ideilor sale, rezultatul a fost o piesă 
cu valori interesante și un spectacol corespunzător. Dar singură actualitatea temei nu 
e suficientă. Teatrul cere și tematică actuală, şi adevăr de viață, şi poezie dramatică 
și... atîtea altele. 

CRIN TEODORESCU 


Trei piese dintr=un album .. . 


A ţine o lună de zile afișul cu un repertoriu alcătuit în exclusivitate din piese 
romîneşti este — trebuie să o recunoaștem — o performanţă. Şi ea ne-a fost oferită în 
cadrul Lunii Culturii de Teatrul Armatei. Succese mai vechi ale teatrului, obţinute prin 
valorificarea unor capodopere din patrimoniul nostru clasic, s-au împletit cu altele, 
recente, cîştigate prin valorificarea unor lucrări noi ale autorilor contemporani. Se poate 
spune că ceea ce a marcat activitatea teatrului, în această primă parte a stagiunii, a fost 
fără îndoială succesiunea febrilă a premierelor cu noi piese originale. 

Era firesc, deci, ca producţia din această perioadă să devină un centru de atenţie 
şi să stîrnească comentarii din cele mai largi și mai felurite. 

Unii — din categoria gurilor rele — susțineau că febrilitatea manifestată acum 
nu ar fi cu totul străină de soarta avută de același gen de piese în stagiunea trecută la 
“Teatrul Armatei, cînd — după cum afirmă ei — nici o lucrare originală recentă n-a 
văzut lumina rampei. 

Nu ştim dacă faptele acoperă exact afirmaţia, dar chiar de ar fi așa, important în 
teatru (artă prin excelenţă a actualului) e actul prezent și acesta se înscrie, cu toate sem- 
nificaţiile lui, sub semnul pozitiv. 

Alţii, sub o formă sau alta, lasă să se înţeleagă că această avalanșă de piese ori- 
ginale ar pune în cumpănă exigenţa faţă de calitate. 

Fireşte, iarăşi, că problema calităţii are aspecte multiple, care nu se pot simplifica 
şi epuizarea lor nu-şi are rostul în rîndurile de faţă. 

Este astăzi un loc comun că numai într-o varietate şi multiplicitate de peisaj, că nu- 
mai la o vastă și intensă efervescenţă, ogorul creaţiei originale poate genera capodoperele 
nescrise. De aceea, şi sub acest aspect al năzuinţei de a fi „prezent“, de a fi în actualitate, 
gestul teatrului se înscrie pozitiv, el apărînd, așa cum scrie directorul său, atît „un act 
de conștiință patriotică“, cît și unul „de atentă conștiință artistică“. 

Dacă aplaudăm oricind larga promovare a dramaturgiei originale, socotim, în acelaşi 
timp, că aceasta solicită o tot atît de largă şi totodată amănunţită discutare critică, care, 
conjugată cu audiența publicului, poate contribui la desluşirea drumurilor de mai departe. 

Scrutarea analitică — care încearcă să situeze obiectiv locul noilor opere în cîmpul 
dramaturgiei naţionale, aportul lor specific și limitele atinse — constituie un act care 


* Teatrul Armatei: Ecaterina Teodoroiu de N. Tăutu; Prăbuşirea de Alex. Şahighian şi 
Umbra baroanei de T. Vornic. 


22 


www.cimec.ro 


poate ascunde, dincolo de severitatea de circumstanţă, tot atîta căldură cît și îmbrăţi- 
şările din seara premierei. 

E, de altfel, singurul mod la care dorim subsumate și însemnările de mai jos. 

bo 

Este o dominantă tinînd de profilul Teatrului Armatei — reprezentarea unor piese 
unde liniile active decurg (sau converg) dintr-un eveniment istoric, care devine rațiunea 
însăşi de a fi a spectacolului respectiv. Fie că evocă un trecut îndepărtat, înceţoşat în 
legendă (Meşterul Manole), fie că readuce la lumină chipuri și fapte dintr-un trecut nu 
prea îndepărtat, dar care au căpătat totuși o aură legendară (Ecaterina Teodoroiu), fie 
că extrage aspecte semnificative dintr-o actualitate cu rezonanță istorică (Prăbușirea, 
Umbra baroanei) — evenimentul istoric devine firul roșu al producției teatrului, care 
tinde să ia proporția unui imens album viu, ilustrînd într-o succesiune încă fragmentară 
de tablouri — viața patriei. Ceea ce, de asemenea, nu se poate înscrie decît sub semnul 
pozitiv. 

Dacă nu ne înşelăm Ecaterina Teodoroiu, a lui Nicolae Tăutu, este prima lucrare 
dramatică din anii noştri, care aduce pe scenă oameni și întîmplări din primul război 
mondial. Socotim de aceea ca merit de seamă al autorului, pe lîngă evocarea lumi- 
noasă a existenţei exemplare a „eroinei de la Jiu“, și încercarea de a limpezi înțelesurile 
pe care cată să le aibe această existenţă. 

Valorificînd imaginea cu nimb de simbol a Ecaterinei Teodoroiu pe linia patriotis- 
mului popular — apăsînd chiar pe rădăcina populară a eroismului, cu tot caracterul lui 
spontan — N. Tăutu şi-a asigurat un punct de pornire temeinic pentru ridicarea sche- 
lăriei celor trei acte ale piesei sale. 

Şi, plecînd de aici, trebuia să ajungă (căci nu se putea restrînge la o imagine 
lirică, fie ea şi de exaltare a eroismului) la ciocnirea inevitabilă a acestui patriotism de 
extracție şi esență populară cu reprezentanţii lumii opuse (şi sistemului ei constituit: bur- 
ghezo-moşieresc) — implicaţi în același fapt istoric, războiul, dar de pe poziţii diferite. 
Tăutu a intuit aceasta şi a căutat să fabuleze coliziuni dramatice, care să facă explicit fap- 
tul incontestabil al aversiunii lumii mai sus pomenite faţă de Ecaterina Teodoroiu (aver- 
siune concretizată de altfel sub forma nenumăratelor calomnii). Însă, fie din insuficienţa 
matice, înfăţişate de autor în soluţia la care s-a oprit (şi generate în principal prin impli- 
carea în tramă a personajului Moruzi), rămîne limitată și nu acoperă în întregime sensul 
adînc al conflictului real. Intervenţia lui Moruzi în traiectoria avîntată a Ecaterinei se 
datoreşte mai mult unui accident, unei întîmplări (ea e involuntar martora trădării lui), 
reflectă mai degrabă un incident personal și nu o structură obiectivă (un conflict de clasă). 
Insuficienta relaționare prin conflict a figurii centrale cu cadrul istoric face după părerea 
noastră ca desfășurarea piesei să sufere de discontinuități, să oscileze după cum s-a mai 
spus şi de alţii — între dramă-portret, frescă istorică și poveste sentimentală, fără să se 
definească în una din ele. Cît despre cadrul istoric, evident, autorul nu își putea propune 
să dea un răspuns problemei de ansamblu a caracterului primului război mondial, dar, 
chiar fără aglomerare de date sociologice, dispunea în literatura noastră de o puternică 
tradiţie critică! de la care putea prelua şi dezvolta situaţii şi conflicte oglindind mult mai 
profund contradicţiile vremii şi diferitele forme de manifestare ale sistemului burghezo-mo- 
şieresc, decît „cazul“ spionului Moruzi sau decît intervenţia hilară a celor trei cioclovine 
(care rămîn totuşi laturi minore ale procesului real). 

Natura conflictului fiind astfel limitată, și concluziile, pe care le deduce spontana 
Cătălina din șocul ei cu lumea ciocoilor, nu capătă în piesă o rezonanţă mai profundă și, 


1 Dacă a: fi să pomenim numai romanele lui Camil Petrescu și Cezar Petrescu. 

Scenă din actul III (,„,Ecaterina Teodoroiu“) 


în partea a doua chiar, figura ei atît de vie în partea întiia devine mai incertă, mai puţin 
pregnantă. Aceste obiecţii (care se reduc, în fond, la problema selectării elementelor con- 
crete pentru construirea conflictului) nu umbresc totuși elanul şi generozitatea revărsate din 
belşug de autor în opera sa, nici efuziunea unui sincer şi cald sentiment patriotic, pe care-l 
simțim pulsînd în spatele fiecărei replici. : 

O autenticitate — plesnind de sevă și de miez — dovedește scriitorul, cînd — cu un 
deosebit relief — ne prezintă imaginea parcă trasă în cărbune, a plutonierului Stavăr. 
Drama acestuia — sau comedia lui tragică — dovedeşte la N. Tăutu o surprinzătoare pă- 
trundere nu numai în pitorescul năravurilor vechii armate, ci şi în cutele unui suflet răsucit, 
ale unei conștiințe neguroase. Totuși trebuie adăugat că toată povestea lui Stavăr, reușită în 
sine, se dezvoltă parazitar pe corpul dramei, fără legătură directă cu acţiunile în care e 
implicată eroina. 

Spectacolul (cu excepţia cazului plutonierului Stavăr, care prin aportul interpretului 
a căpătat adincimi şi rezonanţe mai tulburătoare, pe ambele planuri, satiric şi dramatic) 
reuşeşte să valorifice tema doar pînă în zona reprezentării imediate, unde obiectul repre- 
zentat nu e depășit — prin virtuţi emoţionale, sugestive, sau de altă natură? — de un 
spor de înţelesuri și idei. Marea vibraţie, capabilă să înaripeze textul, să-i amplifice laten- 
tele, dilatîndu-l pînă la dimensiunile unei adevărate drame eroice, a lipsit regiei, de altfel 
conștiincioasă, a Sandei Manu. De aceea spectacolul și-a îndeplinit doar prima sa sarcină 
— să-i zicem evocativă — dar nu şi pe cealaltă, de descoperire (sau de revelare, dacă vreţi), 
care ne tulbură şi ne răscolește. 

Impresia pornește pe de o parte de la rezolvarea plastică a spectacolului (înţelegînd 
prin asta crearea imaginilor scenice, care implică atît scenografia lui Cristian Ionescu cît 
şi amplasamentele și compoziţiile personajelor în cadru, datorate regiei). Această rezolvare 
are un aer oarecum desuet, de documentar nevoit și necăutat, sufocînd respiraţia mai largă 


2 Ca, de pildă, „efectul de distanţare“ din teatrul brechtian. 


24 


WwWwW.cimec.ro 


și suflul mai amplu, necesare într-o dramă în care predomină accentele eroice. Lipsite de 
viziune şi de idee, transpunînd fotografic nota de precar — luată poate din indicaţiile 
autorului — decorurile, toate închise, au meschinizat, înghesuindu-le, scene esenţiale (ca, 
de pildă, ciocnirea între soldaţi și cioclovinele venite să .le batjocorească suferinţa). După 
cum, într-un spaţiu mai generos organizat, moartea eroinei ar fi dat un fior sporit fina- 
lului, care cerea un plus de amplificare prin mijloace scenice. 

În conducerea generală a interpretării, regia a izbutit pe linia desenului 'sobru al 
personajelor (cu preferinţe pentru „tipuri“), ca şi în punctarea — cu mijloace de simpli- 
tate şi gingășie chiar uneori — a momentelor de cotidian, de obișnuit, de „neeroic“ răs- 
pîndite în tensiunea globală a unei „piese de război“. A reușit mai puţin însă în acordarea 
accentelor grave, majore, eroice, care se cerea totuşi să constituie „registrul fundamental 
al partiturii“. lar acestea, uneori au fost prea palide, alteori au sunat fals. Și poate din 
această neechilibrare a registrelor (în defavoarea celui major) provine, pe de altă parte, 
impresia de „reprezentare imediată“ de care vorbeam. 

Nu ne gîndim să facem din asta o culpă regizoarei, aflată încă la începuturi şi debu- 
tantă în colectivul cu care a lucrat. Credem că este aici o problemă mai generală, care se 
“pune reprezentării pieselor cu temă eroică, și anume găsirea expresiei adecvate unui patos 
contemporan. Fără umflări retorice, sau diluări melodramatice, fără „declamaţie“ sau re- 
vărsări desuet-romantice, se simte necesitatea unor accente sobre, dar destul de puternice, 
apte să exprime la diapazonul just, nivelul emoţional şi intelectual al trăirilor generate 
de o situaţie eroică sau, poate mai bine spus, tensiunea poziţiei eroice în viaţă. Dar la 
acest capitol sîntem în general toţ; încă debitori. 

În rolul titular, Magdalena Buznea excelează în nota de spontaneitate şi candoare, 
în ingenuitatea servită cu inteligenţă (fiind adorabilă în scena preparării cafelei sau atunci 
cînd mărturisește că-i friguroasă, ori cînd îşi pune ochelarii). Personajul ei a existat, cu o 
simplitate simpatică și un vădit caracter popular. Din păcate, însă, această bună impresie 
nu o putem păstra atunci cînd trece la replicile „de fond“, unde tonurile, cam declamate, 
sună gol, făcîndu-ne să simţim neaderenţa gîndirii. De exemplu, în actul III, cînd în piv- 
niţa-închisoare îşi deschide sufletul pentru prima oară lui Prunoiu și nu numai atunci °. 

Foarte buni, susținînd cei doi poli de atitudine printre ofiţeri, C. Neacşu (cu o men- 
iune specială pentru autenticitatea personajului realizat) și Constantin Brezeanu (excelent, 
dar, lucrînd în „specialitate“). Credem totuși că tratarea în tonuri apăsat-groteşti de cari- 
catură a personajelor cioclovinelor — interpretate de Lily Popovici şi Angela Teodorescu 
— nu este cea mai fericită soluţie. De asemenea, nu înţelegem .de ce un rol lăsat de autor 
în stadiul de schiță (Alice Moruzi) trebuie împins şi prin interpretare (Nataşa Nicolescu) 
la un schematism ostentativ. Elemente desuete de joc a adus și M. Heroveanu, care deşi 
realizează prezența personajului odios, o compune din tonuri contrastante, -mărturisind un 
„diabolism“ răsuflat. În plutonierul Stavăr, Sandu Sticlaru a pus atîta pastă, atîta organi- 
citate, atîta densitate de viaţă — în detalii cît și în mișcarea generală 4 — încît chiar dacă 
prin asta s-a umbrit linia directoare a spectacolului, drama sa a făcut să freamăte sala. 


Cu Prăbușirea evenimentul istoric devine actualitate, pentru că deşi distanțat cu ma: 
bine de un deceniu, el se înscrie în punctul nodal al istoriei noastre, de unde trecutul a 
încetat şi a început Prezentul, cu majusculă. Meritul lui Alex. Sahighian este de a se fi 
oprit asupra acestui moment ireversibil al istoriei şi a-i fi surprins aspecte, în dramaturgia 
noastră, încă inedite. 

Şi de data aceasta avem de-a face cu o lucrare oscilînd între fresca istorică (prin 
temă) și drama-portret (prin subiect) ultima precumpănind. O dramă-portret negativă, căci 

3 In treacăt, îi atragem atenția (cu puţină bunăvoință se pot corecta, şi asupra unor 
imperfecţii de intonaţie ; tendinţa spre sacadare în rostirea frazelor şi de corecta) şi asupra unor 


vocale, care îi împrumută uneori un iz de manierism desuet. 
4 Privirile, clipirile, ezitările sale au un plin, o densitate de viață, ca în pictura unuia 


maestru olandez. 

autorul şi-a propus să arate triumful forţelor pozitive, care au asigurat la noi mersul îna- 
inte al istoriei, prin studiul atent al prăbușirii moşierului politician Bălteanu, stîlp al regi- 
mului reacționar. De reţinut deci că dramaturgul şi-a ales drept procedeu, pentru afirmarea 
mesajului său pozitiv, nu reflectarea directă a fenomenului istoric în întregul său (cuprin- 
zînd obligatoriu cele două laturi ale procesului dialectic), ci doar refracția acestui fenomen 
în casa Băltenilor. Rămîne de văzut în ce măsură acest procedeu îi va permite realizarea 
acelor imagini, capabile să epuizeze realitatea, fără a o trăda, pînă în miezul şi esenţa ei. 

În primul rînd, restrîngîndu-se cadrul se restrîng și posibilităţile de coliziuni drama- 
tice ; conflictul social e convertit în conflict familial, substanţa dramatică propriu-zisă fiind 
furnizată de ciocnirea între Bălteanu şi copiii săi, care, în urma unui dureros proces de conș- 
tiinţă, se rup de poziţia tatălui lor. Posibil e ca şi aceasta să fi fost o latură a procesului 
istoric — în tot cazul una foarte particulară — dar care în piesa lui Al. Sahighian trece 
pe primul plan, în timp ce grosul fenomenului rămîne în afara scenei. 

E drept că răsfrîngeri ale procesului revoluţionar pătrund în scenă la modul aluziv, 
sub formă de ecouri. Din implicaţiile cazului Adrian aflăm unele date în legătură cu pre- 
gătirea insurecției armate de către P.C.R., însă, destul de discret. După cum în discreţie 
absolută sînt învăluite și legăturile simpaticului general Andreescu — reprezentant al părţii 
sănătoase a ofiţerimii superioare, — cu cei care pregătesc insurecția. În fine, există ecouri 
(zvonuri, veşti despre preluarea moșiilor de către ţărani, voci manifestind în culise) şi ale 
etapei de după 23 August cînd, sub presiunea maselor muncitoare, reprezentanţii reacţiunii, 
printre care și Bălteanu, au fost excluși de la guvernare. Dar cea mai generoasă inventariere 
a acestor ecouri nu poate, din păcate, ocoli constatarea că din piesă lipsesc totuși tocmai 
aceia a căror prezenţă a hotărît cursul procesului istoric de care se ocupă autorul — şi a 
impus sensul „prăbușirii“. Această absenţă — resimţită ca un gol dramatic de către spec- 
tatorul obiectiv şi nesuplinită prin sugestiile poate ale unei atmosfere mai elocvente — 
face ca şi personajele prezente să se tensioneze cam în gol, să pară mai degrabă agitate, 
decit angajate într-o formidabilă încleștare. 

Cînd autorul, ca dramaturg, simte necesitatea unei ciocniri care să se desfășoare totuși 

înaintea ochilor noştri (după ce epuizase pri- 

Toma Dimitriu (Bălteanu) şi Geo Maican (Cli- mul filon prin sinuciderea, prematură drama- 

mescu) în „Prăbușirea“ ticește, a lui Adrian), recurge atunci la arga- 

tul Ion — ceea ce, să fim drepţi, e prea puțin. 

Dar acestea sînt limitele pe care şi le-a im- 

pus autorul şi a cere mai mult ar însemna să 

ignorăm piesa scrisă, cu particularităţile ei, 
şi să discutăm o altă lucrare. 

Chiar în cadrul restrîns impus de su- 
biect însă, eludarea factorilor, care au dat 
greutatea specifică procesului revoluționar, nu 
putea să rămînă fără efect. Figuri insuficient 
închegate, cristalizări interioare nedesluşite 
în profunzime și stirnind nedumeriri fac ca 
spectatorul să se simtă frustrat de anumite 
clarificări necesare : Care sînt resorturile de- 
terminante ale poziţiei lui Adrian (în piesă 
destul de aburite)? Sub zodia căror factori 
ajunge această odraslă, „cu educaţie engleză“; 
de ciocoi. alături de dușmanii clasei sale? 
„Influenţa“ Ancăi ? Dar, cine e Anca (din- 
colo de „enunţul“ ei) ? Care îi e conţinutul şi 
de unde îi vine tăria ? În nici un caz nu din 
neantul învăluit în apariţia încîntătoare şi 


zimbetele dezinvolte ale actriţei Marga Butuc). Aici nu mai e alt răspuns, decît modul ca- 
rent al soluţiei dramaturgice. 

Rămîne, ca piesă de rezistenţă, portretul lui Andrei Bălteanu, cu toate tarele lui (din 
familia, mai puţin a lui Matei Boiu, cît a lui Sineşti omul politic „forte“ al lui Camil 
Petrescu) — căruia în spectacol Toma Dimitriu i-a împrumutat toată aroganţa și duplici- 
tatea morală a speciei. De asemenea, cîteva tipuri din insectarul defunctului regim: aface- 
vistul veros (admirabil mișcat de savurosul Virgil Vasilescu), comisarul (întruchipat cu 
toată autenticitatea de Ghiţă Mazilu), politicianul trăgător de sfori (creionat cu aplomb de 
Geo Maican). 

Regiei lui George Rafael, care a mers pe text cu toată convingerea şi cu destulă 
cuminţenie (dar rezista oare textul la mai multă dilatare ?), nu-i va imputa nimeni că n-a 
folosit imagini grele de sensuri simbolice, care ar fi fost poate şi deplasate. Altceva însă 
i se va putea, la rigoare, reproşa. Că n-a încercat să suplinească mai consistent unele anemii 
ale textului — atît pe linia intensificării ecourilor vieţii din afară, cît și prin configurarea 
mai apăsat-caracterologic — (în măsură să le dea mai multă greutate) — a personajelor 
<arente, Anca și Adrian. 

Am fi preferat, de pildă — în Anca — o interpretă a cărei singură prezenţă să ne 
sugereze un om angajat, care trăiește tensiunea ideii militante, adică o actriţă care prin 
datele ei personale să fi adus din culise trena rolului cum spune Stanislavski și să-l facă 
astfel credibil. Marga Butuc-Codrescu a surîs însă cuceritor și atît, limitîndu-se la condi- 
şiile literare ale rolului care îi apăreau, desigur, ingrate. 

Sebastian Radovici a dovedit și pe o scenă bucureșteană că este un actor tînăr de 
<alitate prin inteligenţa jocului simplu — dar nuanţat, expresiv și sensibil — deci cu o 
bună şcoală a tehnicii interioare (încă cu stîngăcii în mișcare și tonalitate). Dar, ca și la 
Marga Butuc, nu credem că a fost servit prin distribuirea lui în rolul respectiv, după cum 
mici acesta n-a fost — nu servit (căci ar fi nedrept) — ci supraacoperit (cum era nevoie). 


Scenă din actul III („Umbra baroanei“) 


4 E 


NANA 
Ní: 


www.cimec.ro 


În interpretarea lui Radovici frămîntările lui Adrian au apărut mai mult ca o criză de 
adolescență şi nu ca un proces matur de luciditate și acţiune. Ceea ce ar fi fost foarte 
normal — dacă episodul său ar fi însemnat doar un fir, într-o urzeală firească a dramei. 
Dar cum în economia piesei funcţia majoră apasă din greu, după cum am văzut, asupra 
firavului Adrian — suportul împrumutat de Radovici e neîndestulător. 


Mărturisim cinstit că am fost printre cei cărora Umbra baroanei le-a şocat gustul pe 
care şi-l vor contemporan. Însă, ca oricărei probleme de gust, n-am acordat prea multă 
încredere nici acestei impresii, în fond atît de subiectivă, şi ne-am apropiat mai mult de 
opera lui Tiberiu Vornic, cu dorinţa de a-i descifra obiectiv mesajul. 

Am descoperit atunci o lucrare scriitoricească, care se distinge prin vigoarea caracte- 
relor și conflictelor, după cum în dramaturgul Tiberiu Vornic am redescoperit pe pose- 
sorul unei meșteșugite limbi literare, în care predomină o notă de vînjoşie (sau vînjoşenie, 
tov. Vornic ?) și care nu se teme de expresiile tari, sau de situaţii şi mai tari. Am apre- 
ciat, de asemenea, o lăudabilă intenţie de a-și integra pasta densă a bogatului său material 
dramatic într-o pînză istorică — după cum şi efortul — nu mai puţin lăudabil, de a da 
asprelor sale coliziuni, o direcţionare şi un sens social. La capătul acestui drum am avut 
satisfacția de a fi socotit că tîlcuim şi mesajul inedit, incifrat în pletora — indeajuns de 
inextricabilă — a situaţiilor, relaţiilor şi conflictelor stufoase ale piesei, mesaj pe care 
căutam să-l palpăm într-o anumită tensiune etică — proprie lucrării lui T. Vornic. 

Bintuit de un roi de probleme, axul gîndirii autorului în această piesă credem a-l 
găsi în dezbaterea condiției femeii, în pledoaria pentru afirmarea demnității ei. 

Dezbaterea acestei probleme se petrece însă într-un moment istoric dintre cele mai 
grele din cîte a încercat, în trecutul nu prea îndepărtat, poporul nostru: dictatul de la 
Viena. lar Tiberiu Vornic folosește cu ușurătate acest moment, ca o simplă culoare isto- 
rică, fără implicaţii esenţiale în drama eroilor săi. Cît priveşte felul în care autorul 
afirmă demnitatea femeii de azi, ni se pare cel puţin ciudat, dacă ne gîndim că această. 
demnitate este concretizată aici într-o fidelitate — pe cît de nezdruncinată, pe atît de 
neîntemeiată etic — faţă de un transfug, duşman declarat al poporului. După cum la fel 
de neîntemeiat ni se pare şi fiorul general de bucurie, cu care se întîmpină o inexplicată 
— deşi dramaticește poate plauzibilă — întoarcere în ţară a acestui transfug. 

Cu aceste poveri de ordinul cuprinderii şi înţelegerii realităţii noastre actuale, me- 
sajul intenţionat de Tiberiu Vornic în Umbra baroanei se răstoarnă, dacă nu pînă a de- 
veni opusul lui, în orice caz, îndeajuns pentru a-şi pierde din forţa necesară de convin- 
gere și de educare civică. 

Şi ca să fim cinstiţi pînă la capăt, caracterul de vetust, care ne-a șocat, îşi 
găseşte şi el un temei obiectiv în unele viziuni și înţelegeri ale autorului-și, mai violent 
poate, în procedeele teatrale folosite pentru valorificarea materialului de viaţă acumulat, 
desigur, dintr-o experienţă consumată a lumii. 

Aplecarea spre surprinderea situaţiilor de „șoc“ emoţional, sau de „lovituri“ care 
instantaneu întorc pe dos situaţii cu 1800, întîlnirea la tot pasul cu gesturi şi cuvinte defi- 
nitive prin care eroii îşi stabilesc relaţiile, cultivarea intensităţilor afective pînă la paro- 
xismul lor, unde procesele psihice devin fiziologice, determinarea destinului eroinelor prin: 
avatarurile lor erotice, dezvăluirea ostentativ-indiscretă a unei instinctualităţi agresive şi 
încă altele, nu puteau să nu readucă în minte amintirea unui teatru (socotit pe nedrept 
deci defunct), unde Bernstein era Alah, iar Bulevardul profetul său. Ni se poate replica 
că asemenea „lovituri“ se petrec şi în viaţă — ceea ce în definitiv nu este exclus — dar 
în nici un caz nu atît de aglomerate, şi încă în cascadă. Și apoi noi nici nu le contestăm 
existenţa, ci apreciem doar gustul care a prezidat la alegerea lor exclusivă din multitu- 
dinea de fațete ale vieţii, unde greutatea specifică parcă nu ar cădea totuşi, în înţelegerea 
noastră contemporană, pe planul valorificat cu precădere de autor. Dar nu numai în 

viziunea dramatică, ci şi în tehnică recunoaștem procedee ţinind de o anumită manieră 
vetustă. Spionări și surprinderi — şi să nu credeţi că exagerăm spunînd că cel puţin de 
vreo șapte ori un personaj ascuns în vreun accident al decorului a ascultat fremătînd des- 
tăinuirile altora, care îi ignorau prezenţa — reîntîlniri după ani și recunoașteri înlemnite 
de stupoare, imprecaţii și blesteme, finaluri în fortissimo și încă altele, orchestrate întru 
aceeaşi culminaţie apoteotică de „melodrama resurexit“ ! Și expresiile verbale au lunecat 
uneori, spre a deveni foarte lunecoase, ca, de pildă, neliniștitoarea întrebare pe care și-o 
pune un personaj. anxios de a ști — „ce se petrece în taina rochiței domnișoarei Cireșica ?* 
Dar nu vrem să mai continuăm cu găsirea de noduri în papură — contabilizarea lor cea 
mai înverşunată nu poate timbri suculența și farmecul incontestabil radiat de personali- 
tatea autorului, pe care, hotărît, nu am vrea să-l mîhnim cu minuţii analitice. 

În spectacol, am recunoscut. mîna maestrului Șahighian în reliefarea cit mai preg- 
nantă a caracterelor, în conducerea simfonică. tumultuoasă, explozivă chiar, a conflictului. 
“Tonul major, cu toate pedalele, a dominat în scenă. Actorii, ieşiţi din lincezeala inti- 
mistä, şi-au mobilizat toate resursele şi, nu în ultimul rînd, pe cele fizice. Tablourile au 
avut crescendo, iar cortinele au căzut totdeauna pe un punct bine precizat. 

În interpretare am apreciat inteligența și pudoarea Lilianei Tomescu, care s-a men- 
tinut pe o linie de discreţie și decenţă a jocului, socotind pesemne, că sufletul nu e mănușă 
sau stomac de coelenterată, care oricînd se poate întoarce pe dos. Cităm alături pe Val 
Săndulescu (aplaudindu-l pentru scena „tare“ de explicaţie cu mama din actul III — unde 
exploziile, emanînd din convingere, au fost just dozate prin echilibrarea afectelor cu gîn- 
direa şi, în parte, pe Toni Zaharian și G. Sion, care și-au axat apariţiile în accepţia con- 
temporană a jocului actoricesc. 

Din păcate nu același lucru putem spune despre Aurel Rogalschi și Aglae Metaxa, 
care au folosit mijloace neadecvate cadrului psihologic — contemporan totuși al dramei 
pentru relevarea tensiunii şi intensității imprimate de regie. 

Însă, la căpătul acestor puternice manifestări ale temperamentului unui virtuos, 
ne-am întrebat dacă nu cumva piesa lui Tiberiu Vornic nu s-ar putea juca şi altfel, dacă 
nu cumva ea ar putea căpăta o altă lumină sunînd mai temperat, mai uman, mai aproape 
de simplitatea profundă a vieţii ? 

EDUARD COVALI 


Birlic, comicul 


Zugrăvind viciile unei societăţi, comedia creează măgulitoarea conștiință a supe- 
riorităţii noastre și acesta este poate principalul motiv pentru care actorii de comedie ne 
sînt dragi şi familiari. 

Birlic, omuleţul cu figura bonomă şi expresivă, cu privirea curioasă și mirată a 
unui copil serios, cu mîinile într-o agitaţie uneori mai grăitoare decît însuși verbul, este 
unul din aceşti actori. 

Dintr-o greşeală, credem noi, pe afişul de teatru îl găsim trecut cu numele com- 
plet : Grigore Vasiliu-Birlic. Canonul roman, act de stare civilă, nomen-prenomen-cog- 
nomen, sforăie în cazul nostru ca un nume nemţesc cu „von“ la mijloc. Pe stradă, în 
autobuz sau pe scenă, porecla bisilabică, poreclă cu care face corp comun, cuprinzătoare şi 
plină parcă de esenţă comică, desemnează mult mai bine pe acest mare actor, stabilindu-i 
în același timp și un element biografic. 

„Uite-l pe Birlic !* 

Tovarăşul sau domnul sună nepotrivit. Personalităţile nu suportă pronume de re- 
verenţă şi nici titluri. 

Dacă cei pe care îi cheamă Popescu întrebuinţează uneori şi pronumele bunicului 
pentru diferenţiere, Birlic n-are nevoie. Cunoscut de toată lumea, doar apariţia sa pe 
scenă este suficientă pentru a stîrni ilaritate, și niciodată încrederea anticipată de spec- 
tator nu a fost trădată. Se pare că natura, nu tocmai generoasă în ceea ce privește statura. 


Birlic în : Spiridon Biserică (,Mielul turbat“), Varlaam („Omul cu mirțoaga“), 
Ichim („Steaua fără nume“) 


Birlic în: Fachirul („,Caleașca de aur“), Raspluev (,,Nunta lui Krecinski“), 
Rataele (,,Blestematele fantome“) 


i-a dăruit în compensație calităţi ce formează un adevărat tezaur de expresivitate scenică 
şi dacă am încerca să-l caracterizăm pe Birlic în cîteva cuvinte, am putea spune — fără 
teama de a repeta un adevăr banal — că acest mare actor e prin excelenţă un tip perma- 
nent expresiv. Nu e vorba aici de expresivitatea necesară fiecărui slujitor al Thalici, ci de 
ceva cu totul deosebit. Reacţionînd la variațiile de lumină şi întuneric ca o peliculă de o 
deosebită sensibilitate, aducînd ceva din excesiva sinceritate a copiilor, Birlic îşi dez- 
văluie cu naivitate și seriozitate sentimentele pe figura sa, carte deschisă și pe înţelesul 
fiecărui spectator. Această manifestare furnizează o suculentă sursă de comic şi vom vedea 
pentru ce. 

Spre deosebire de copil, omul matur și în special cel cultivat, discret în tot ceea 
ce face, îşi înhibă manifestările, căutînd să fie cît mai puţin exploziv în exteriorizarea 
emoţiilor. Orice om însă are, într-o măsură mai mare sau mică, o doză de naivitate in- 
fantilă. Birlic o îngroașă. Minciuna, de exemplu, capătă la el candoare, și cu aceeași 
naivitate cu care un copil spune unui vizitator inoportun: „a zis tata că nu-i acasă“, 
personajul interpretat de actor minte sau disimulează absurd şi caraghios. 

Înfuriat de farsa usturătoare pe care a suportat-o, primarul din marea piesă gogo- 
liană întreabă cine a spus primul că Hlestakov este revizorul așteptat. Vinovatul, pe care 
toată lumea îl ştie ca atare, Ivan Petrovici Bobcinski, speriat că ar putea s-o pățească, 
face pe miratul și se plimbă prin scenă ca să-l vadă toată lumea, cu o expresie ce pare 
că spune: „Habar n-am!“ Un efect asemănător îl are minciuna copilului murdar pînă la 
urechi de marmeladă, care spune că n-a umblat la borcan. Flagrantă și absurdă, atitu- 
dinea e inutilă şi vizibilă. Spectatorul se amuză copios. Nu se ride însă atît de minciună, 
cît de naivitatea ei, paradoxul „om în vîrstă — copil“ fiind subliniat cu putere. 

Birlic exploatează la maximum gafa. Fie că răstoarnă un obiect, comite o indis- 
creţie sau sparge ceva, pozna odată făcută, surprindem pe figura sa cunoscuta expresie 
spăsită a copilului vinovat ce-și așteaptă urecheala binemeritată. Curios la culme să vadă 
ce se întîmplă în camera teribilului revizor moscovit, Bobcinski privește pe gaura cheii. 
O uşă șubredă, puţină distracţie și subestimarea propriei greutăţi îl fac să se prăbușească 
şi să-şi turtească nasul indiscret de duşumea. Pozna îl covîrşeşte. Lungit pe burtă deasupra 
ușii cu pricina, încremenit în poziţia în care a căzut, abia într-un tîrziu îndrăzneşte să 
rostogolească în investigaţie un ochi speriat. Înspăimîntat de propriul său curaj, îl închide 

însă imediat, şi numai atunci cînd are certitudinea că nimic nu i se va întimpla, se ridică 
încet și jenat, căutînd să se facă mic şi neobservat. 

Un argument în plus pentru afirmaţia ce o susţinem este extraordinara mobilitate 
interioară, trecerea aproape bruscă de la o stare de spirit la alta, condiţionată de eveni- 
mentul exterior imediat. Uită repede că a fost trist și se bucură, îl supără un amănunt 
şi se întristează. . 

În infinita varietate a creațiilor sale. natura are tendința de a se repeta cît mai 
puţin. Conceptul :de om în general e posibil doar ca urmare a unui proces de abstractizare. 
Încolo, fiecare individ are o particularitate anatomică sau morală ce-l diferențiază de 
ceilalţi. Caricaturistul o scoate în evidență, iar Birlic este un mare caricaturist. Caricatura 
pe care o face acest actor nu e numai psihică. Felul cum își exploatează nasul e o do- 
vadă grăitoare că, în caracterizarea pe care o face personajului ce-l întruchipează, porneşte 
de la propria sa caricaturizare. El este atît de stăpîn pe fiecare muşchi al feţei şi pe 
mișcări, încît nu o dată se întîmplă să dea impresia că operează asupră-și transformări 
fizice. Ochii și-i apropie parcă de nas, nasul şi-l lungeşte, bărbia şi-o turteşte după voinţă, 
şi asta fără nasen-kit și fără grime complicate. 

Distracţia, şi mai ales cea exagerată, furnizează un bogat izvor de comic. Obsedat 
de un anumit gînd, distratul încurcă celelalte acţiuni, devenind prin aceasta rizibil. 

Prima grijă a unui hoţ în exerciţiul funcţiunii este aceea de a nu fi prins. Por- 
tarul casei cu fantome din piesa lui De Filippo, intenţionînd să subtilizeze niște cravate 
de la noul locatar, se găsește în această situaţie. Încercînd să-și stăpînească cît mai bine 
emoţiile, Birlic se apropie de coşul în care se găsesc cravatele. Cu un calm aparent își 
rotește ochii în toate părţile. Schiţează un gest timid spre coş, dar speriat deodată de 
propria sa imaginaţie, care anticipează surpriza, tresare şi repetă privirea circulară. Totul 
e în ordine. Mina se îndreaptă din nou spre obiectul dorit, dar panica îl copleșeşte. Ne- 
liniștea crește în așa măsură încît mișcările se încurcă din ce în ce mai mult și o biată 
cravată este băgată în buzunar cu aceeași greutate cu care ai introduce un cearceaf. Co- 
micul savuros al situaţiei crește în intensitate cînd operaţia este repetată aproape identic 
cu o a doua cravată. Aceleași priviri speriate, aceleași ezitări, aceeaşi precipitare în ges- 
turile finale. Totul este îngroșat, dar — datorită excesivei sincerităţi pe care o pune 
actorul în realizarea rolului — exagerarea nu supără, ci dimpotrivă adaugă un farmec 
în plus. 

Pe aceeași linie a concentrării atenţiei într-o singură direcţie, a omului distrat deci, 
Birlic realizează magistral tipul timidului. Timidul e un om care dă impresia că e stin- 
jenit de propriul său corp și că ar vrea să-l aşeze undeva într-un colţ. Teama de ridicol, 
de a nu fi inoportun, de a nu face vreo gafă, îi paralizează mișcările, fiecare tentativă 
de a acţiona constituind un efort serios. Cînd în Steaua fără nume Ichim intră în biroul 
şefului, avem imediat impresia că personajul a nimerit într-un mediu parcă străin și 
potrivnic. De aici, ezitările în mișcare, toate contradicţiile psihologice între crizele de 
curaj şi momentele de slăbiciune exprimate printr-un umblet ca pe un teren minat, sau 
prin gesturi începute elocvent și terminate timorat în bilbiială. Ichim nu se simte deloc 
în apele lui, şi momentul în care părăsește scena sugerează un oftat de ușurare. 

Completînd replica, de două ori mai expresivă, gesturile lui Birlic sînt foarte ori- 
ginale, dînd impresia că fiecare membru are un sistem nervos autonom care dirijează miş- 
carea în mod cu totul independent. Căutînd un punct pentru fixarea atenţiei Mariei Ser- 
gheevna, Rahuma din Caleașca de aur se plimbă prin cameră. El merge într-o direcţie, 
priveşte în alta, iar braţele indică un alt punct al camerei. Ai impresia că în căutarea 
locului dorit elementele componente ale corpului său pornesc în investigație în mod se- 
parat. Imaginea lui Birlic demontat și sistematizat pe piese într-o cutie nu ni se pare ` 
deloc absurdă. 

Birlic își dezvăluie sentimentele direct, spontan şi aproape fără pauză în expresie. 
Felul cum își ascultă partenerii ne face să ne gîndim — cum am arătat și la început — 
la acelaşi copil precoce. Atenţia acordată celor care vorbesc se datorează aceleiași curio- 
zităţi infantile. Birlic dă impresia că tot ce aude este nou și extrem de interesant. Parti- 


ciparea afectivă la tot ce se întîmplă este maximă. Se miră, se întristează sau se bucură 
în mod continuu. 


De multe ori chiar, la acest actor, pauzele sînt mai elocvente decit momentele de 
replică, şi nu o dată în Omul cu mirțoaga spectatorul a urmărit cu un interes crescînd 
rezonanţa pe care cuvintele replicanţilor o aveau pe faţa lui Varlaam. 

În Nunta lui Krecinski, Raspluev își coase nişte nasturi. Obsedat de faptul că nu 
de mult a suferit rigorile unui sport englezesc, boxul, îşi repară haina cu împunsături de 
ac care-i urmăresc gîndurile. Deşi după un moment de tăcere prelungit, replica vine na- 
turală ca o continuare a monologului interior clar pentru toată lumea: „auzi dumneata, 
englezii... popor civilizat...” Satisfacţia ce rezultă din comicul situaţiei este dublată de 
aceea că i-am ghicit şi gîndurile intime. Or, acest lucru l-a urmărit şi actorul. 

Entuziasmul spontan, manifestat uneori de spectatori, aplauzele la scenă deschisă 
rup vraja emoţiei artistice de foarte multe ori. Urmează un moment de stinjenire pînă 
la regăsirea ritmului şi a atmosferei. Pentru Birlic însă sala nu există, iar pauza creată 
nu-i acordă nici un moment de relaxare, deşi este foarte dificil să nu iei în seamă efectul 
vorbelor tale-în public. În raportul pe care îl are cu publicul, Birlic este cu atit mai comic 
cu cît pare că nu-și dă seama de umorul său. Actorul nu se amuză și n-ai să vezi nici- 
odată la Birlic, după ce dă o poantă, privirea șmecheră a prezentatorului mediocru de 
estradă ce pare că vrea să spună: „Vedeţi cît de isteţ sînt?* 

Birlic nu este pur și simplu serios, ci foarte serios. Deschis în manifestarea pro- 
priilor emoţii, el acordă un maxim de încredere întîmplărilor şi ideilor cu care vine în 
contact, supradimensionîndu-le şi făcîndu-le prin aceasta ridicole. Discutind asupra fap- 
tului dacă se spune figura sau forma pălăriei, Pancrace nu polemizează potolit pentru 
stabilirea unui adevăr, ci luptă înverşunat pentru. o chestiune de viaţă şi de moarte. În 
postura de om cu înalte demnități, Birlic este important. Copleşitor de important. Cine 
îşi aminteşte de o creaţie mai veche de-a sa în Ali-Baba cînd, la un moment dat, ajunge 
duce de Bosfor, nu-şi poate reţine un zîmbet, evocînd imaginea lui Birlic în mantie cw 
hermină, mai nobil .decît toţi nobilii la un loc, marţial ca singurul uns de dumnezeu pe: 
pămînt, covîrşit de coroană şi de demnități. 

Birlic nu se enervează, ci se înfurie. Cînd își dezlănţuie mînia, se pare că o catas- 
trofă este inevitabilă, dar se dezumflă imediat ca un balon înţepat în șapte locuri. Re- 
venind la dimensiunea naturală, totul ni se pare un bluff, iar risul tonic și înviorător își 
face loc. 

Calitățile morale, cum ar fi eroismul, curajul, nu presupun în mod logic o pre- 
determinare fizică, și totuși numai imaginîndu-ni-l pe Birlic într-o postură eroică, sintem 
dispuşi să zîmbim. Îmbrăcat în armură medievală, s-ar transforma în mod inevitabil în 
Don Quijote, iar dacă ni l-am închipui în oricare din rolurile clasice de tragedie, rezul - 
tatul ar fi o parodie. 

Momentele de patetism și de emoție puternică sînt realizate cu o mare sensibilitate, 
Birlic rămînînd însă prin excelenţă un actor:de comedie. Dacă atunci cînd te întilneşti 
cu el pe stradă, zimbeşti fără să vrei, e pentru motivul că și-a încărcat personajele cu 
atîta substanță comică încît acestea la rîndul lor t-au înapoiat-o, și nu o dată se în- 
tîmplă ca vorbind despre el, să te gîndeşti la Pancrace, Bobcinski sau Spiridon Biserică.. 

'Țişnind vertiginos din pantofi şi oprindu-se la o distanţă nu prea mare de pămînt, 
omulețul cu figura bonomă şi expresivă, cu privirea curioasă şi mirată a unui copil serios, 
cu mîinile într-o agitaţie mai grăitoare decît verbul, ni se prezintă el însuşi ca o vorbă 
de duh ce ascunde un mare adevăr, un actor minunat în care găsim un prieten de nepreţuit. 

MIRCEA ALEXANDRESCU 


Lo masa secretaril or literari 


Strămoșul direct al secretarului literar de azi pare să fi fost acel Theaterdichter, 
poetul dramatic, dramaturgul teatrului, pe care teatrele germane, luate în secolul al 
XVIII-lea sub oblăduirea statului, l-au inclus în structura lor organizatorică. Acest Thea- 
terdichter avea menirea să furnizeze teatrului piese proprii, originale, cum se spune ; cu 
alte cuvinte, să-și concentreze atenția asupra repertoriului, asupra lărgirii şi creşterii 
acestuia. Nomenclatura era nouă, ideea şi necesitatea „dramaturgului teatrului“ însă — 
mult mai vechi. 

Fără să se recomande ca atare, Theaterdichterul a rămas în picioare veghind asupra 
repertoriului, contribuind la alcătuirea listei de piese ce urmează a [i jucate într-un teatru. 
Secretarul literar, în acest sens, un rezultat al modernei diviziuni w muncii, este astăzi 
personajul care trebuie să se ocupe de repertoriu : dramaturgii scriu piese, secretarii literari 
le citesc şi referă asupra lor, îşi dau avizul (de unde și noțiunea sau funcţia de referent 
literar, îmoorporată în secretariatul de care ne ocupăm). 

În genere, secretarul literar are menirea să-l ajute pe director în conducerea tea- 
trului. Numai că întinderea obligațiilor lui de subaltern foarte util îl transformă, în cele 
mai multe dintre cazuri, mai degrabă în secretar al teatrului. 

Aşa de pildă, dacă am putea vizita simultan, la o oră precisă, teatrele din Bucureşti 
(căci acesta a fost obiectivul anchetei pe care am făcut-o, singur însă), sînt convins că 
ceilalți şase confraţi ai mei m-ar căuta prin telefon la teatrul la care m-aş afla eu ca 
să mă întrebe ce-i de făcut cînd secretarul literar e la tipografie. Să mai aștepte sau să 
treacă altă dată ? 

Cum eu am pornit singur la această treabă, am avut plăcerea să-i găsesc fie înainie 
de a pleca la tiparnițe, fie după... şi nu prea bine dispuşi. Tipografia este de altfel coş- 
marul aproape al tuturor secretarilor literari cu excepția lui loan Masojf de la Teatrul 
Naţional „lon Luca Caragiale“ care, impunînd... o riguroasă diviziune a muncii în ser- 
viciul pe care-l conduce, şi-a asigurat un colaborator permanent pentru această „servitute“. 

Nu tot așa stau luarurile cu ceilalți secretari literari : 

— La drept vorbind — mi s-a destăinuit tovarășul Liviu Bratoloveanu de la Teatrul 
C.F.R.-Giuleşti — la noi secretarul literar şi referentul său duc munca literară propriu- 
zisă în timpul lor liber, acasă. Aci în teatru, ei fac mai mult o muncă administrativă, de 
impresariat. Veşnica tipografie, programe, invitaţii, afişe, tehnoredactare şi, în sfîrşit, 
toate sarcinile ce apar şi nu au o adresă precisă nimeresc pînă la urmă la secretariatul 
literar. 


Pe un ton mai patetic, tovarășul Assan, de la Teatrul Municipal, mi-a dewlarat : 

— 'Tovarăşe, ne inundă problemele extraliterare şi, mai ales, tipografia, corectarea 
textelor şi tot felul de sarcini privind mobilizarea actorilor pentru ocazii în care sînt soli- 
citați în afara teatrului etc., etc. E drept că în ultima vreme, conducerea teatrului a 
început să ne menajeze, încercînd să ne mai ia de pe umeri probleme ce ţin de resortul 
administrativ. Dar în ultimă instanță, cînd totuşi programele, afişele sau invitaţiile ame- 
nință să nu apară la timp, eu şi referenta literară Lia Marmeliuc ne repezim la faţa 
locului şi facem ceea ce am făcut și pînă acum. 

Tovarășul Bercovici de la Teatrul Evreiesc de Stat îşi „împarte“ timpul cum poale 
„între tipografie și repetiţii, unde trebuie să asist la lectură întrucît la noi se pune pro- 
blema uniformizării dialectului în care este vorbită piesa“. 

Și ce anume fac în tipografie secretarii literari? Paginează afişele și programele 
de sală, fac corectura textului şi au grijă de apariția la timp a respectivelor lucrări. 
Desigur, repertoriul unui teatru are şi acest aspect, să-i zicem grafic, căci cum altfel ar 
putea afla publicul despre premierele teatrului dedit prin afișe şi programe de sală în 
care să găsească lămuriri în privința piesei, a autorului etc 

Judecînd după înfăptuirile de pină acum — afişe tot mai atrăgătoare, programe 
din ce în ce mai frumoase şi mai bine alcătuite, paginate cu gust şi scrise au literă plăcută 
ochiului — nu s-ar putea spune că secretarul nu s-a calificat ca ucenic al lu Gutenberg 
(cu toate scăpările... literare, ca în paginile frumosului program de sală la spestacolul 
Mătrăguna al Teatrului „C. Nottara“). | 

Pînă acum, oscilațiile secretarilor între tipografie şi teatru indică, dacă nu o pre- 
ferință a lor pentru cea dintii, în orice caz o mai mare adeziund faţă de zețărie decît de 
cabinetul secretarului literar. Și dacă ar fi doar tipografia, dar unii secretari literari sînt 
nevoiţi fie prin forța împrejurărilor, fie datorită propriei lor vocaţii, să împlinească tot 
felul de activități pur administrative : achiziționarea de materiale, ținerea riguroasă a 
«corespondenţei interne şi externe a teatrului, inventarierea bibliotecii. Toţi secretarii mi-au 
menționat biblioteca drept punct de onoare al activității lor literare. De pildă : 

— Vreau să mă ocup intens de bibliotecă — mi-a mărturisit cu înflăcărare Ana 
Dobre, secretara literară a Teatrului Armatei — pentru a o înzestra cu lucrări utile acto- 
rilor. Am achiziţionat o seamă de cărţi preţioase și umblu neîncetat prin anticariate în 
«căutarea altora. 

— Biblioteca este și ea în sarcina secretariatului literar ca şi muzeul teatrului — 
îmi spune loan Masoff de la Teatrul Naţional. lar pentru viitorul apropiat ne-am propus 
să edităm un buletin al Teatrului Naţional, care să reflecte îndeosebi activitatea de pre- 
gătire a viitoarelor premiere, o publicaţie care va apărea lunar. 

Și, tot ca un domeniu de activitate de prim ordin al secretariatului nostru este şi 
asigurârea documentării necesare regiei și scenografiei. În acest scop ne-am alcătuit o 
documentare care funcţionează în afara bibliotecii, iar pentru lucrările de mai mare 
amploare şi de strictă specialitate ne adresăm bibliotecilor Academiei sau celei Universitare. 

Pe deasupra, fiecare membru al secretariatului literar, prin rotaţie, vizionează spec- 
tacolele după care întocmeşte un raport asupra condiţiei de desfășurare a acestora. Prin 
rapoartele noastre urmărim să asigurăm condiţii optime și menţinerea spectacolului la 
cel mai înalt nivel artistic, spre a împiedica degradarea lui. 

Expansiva şi binevoitoarea secretară literară a Teatrului „C. Nottara“, Nataşa Gheor- 
ghiu, nu pare să se înspăimiînte de noile sarcini atribuite secretariatului literar, ci le primeşte 
și poate că le şi înfăptuieşte cu zîmbetul pe buze. Deocamdată își poate revendica o acti- 
vitate intensă pe tărîm teoretic : publică studii traduse din diferite limbi — Stanislavski, 
Redgrave etc. — destinate ridicării nivelului cultural al actorului, organizează, în același 
scop, un ciclu de conferințe pe teme din istoria teatrului şi preconizează o altă manifes- 
tare, de astă dată a unei întilniri cu spectatorii, în cadrul căreia se fie luate în discuție 

piesele din repertoriul teatrului. Este şi acesta un mod de a te ocupa de... repertoriu. 
Dar pe cale de incidență. 

Nu voi cita toate mărturisirile culese pe parcursul documentării pe care am făcut-o, 
dar voi arăta că tot ceea ce am auzit mă împinge la constatarea că, de fapt, secretarul căruia 
i se spune literar este, în realitate, tot atit de departe de Schiller pe ait este de Gutenberg 
si mult mai aproape de ceea ce noi numim administrator, sau mai știu și eu cum, al 
teatrului. 

Precum se vede. situația este aceasta, iar soluțiile pentru remedierea ei pot fi mul- 
tiple. Totuși trebuie să spunem de la bun început că nu trebuie să ne aşteptăm să avem 
secretar literar un Baranga sau o Ana Novac la Satu Mare! ? Dar tocmai pentru că 
acest deziderat este aproape de ordinul utopiei, directorii de teatre nu trebuie să fie în- 
clinați a opta pentru cîțiva tehnoredactori pricepuți (cum e cazul la unele teatre din 
Bucureşti) ; iar atunci cînd nu dau rezultate nici ca tehnoredactori de talent, conducerea 
teatrului să nu se grăbească a-i transforma în administratori, administratori de talent. 

Sarcina de căpetenie a secretarului literar rămîne totuși repertoriul, lista de piese 
a unei stagiuni, inclusiv reluările. lar din această listă interesează, în primul rînd, 
piesele originale, scrise de autori în viață. Şi aici i se deschide secretarului un cîmp 
larg de -activitate, i se oferă prilejul de a afirma acele calități care au dat funcțiunii 
lui denumirea-ce o poartă. Adevărata activitate a secretarului literar aci începe : munca 
cu autorii, stimularea şi mobilizarea lor, preocuparea de a asigura repertoriului 
* teatrului lucrări de valoare. Și în funcție de această activitate, se poate 
spune de fapt, care este calitatea unui secretariat literar. Pînă nu de mult, secretarii 
noştri nu aveau cine ştie ce mare bătaie de cap în această privință. Avea grijă serviciul 
repertorii, din Ministerul Culturii, să pună la dispoziție piese gata aprobate, bune. de pus 
în scenă. Acum însă, teatrele pot şi trebuie să-și alcătuiască singure repertoriul, implicit 
să promoveze piese originale şi, orice s-ar spune, acestea par să fie din belşug, fiindcă 
oricum, romînul s-a născut poet şi, în ultimul timp, se naște şi dramaturg. lar roadele 
acestei prolificități se transformă în maldăre de piese ce se îngrămădesc, cum ar spune 
poetul, în „hambarele de nădejdi“ ale secretariatelor literare. Dar în privința acestei 
recolte, cuvîntul „adresanților“ este pe cît de util, pe atit de instructiv şi chiar distractiv 
uneori. 

loan Masolf, de pildă, şi-a asigurat un mecanism aproape perfect de primire, înre- 
gistrare. şi urmărire pe parcurs a tuturor întîmplărilor survenite unui text. Este de altfel 
o activitate foarte importantă, întrucît din maldărul de piese înregistrate, foarte rar ajunge 
cîte una la cunoştinţa publicului sub formă de spectacol. Și cînd în sfirşit capătă această 
formă, e uneori... Visul nopţilor noastre. 

— Colectivul secretariatului nostru — mi-a declarat loan Masoff — îşi are. obliga- 
tiile aşa fel împărţite încît, la noi, orice text ce ni se propune primeşte răspunsul, de 
acceptare sau de respingere, în cel mult două săptămîni de la predare. De obicei reținem 
acea lucrare care ni se pare a fi susceptibilă să intre pe drumul scenei, prin unele transfor- 
mări şi schimbări pe care i le propunem autorului. De aceea, în fiecare luni, prezint con- 
siliului artistic cel puţin cîte o piesă, aducînd observaţiile secretariatului literar, în cadrul 
unui amplu referat. Pe baza acestuia, se poartă discuţii şi, în ipoteza că se acceptă reţi- 
nerea piesei şi se cer unele transformări, un membru al secretariatului literar împreună 
cu un regizor sînt delegaţi să lucreze cu autorul. 

Alexandru Assan de la Teatrul Municipal mă plimbă în mrejele incertitudinii : 

— Cum lucrăm la alcătuirea repertoriului ? Citim multe, foarte multe piese ce ni se 
aduc, în mare majoritate slabe. Le răspundem autorilor într-un timp destul de scurt, două- 
trei săptămîni. Ceea ce ni se pare că poate face obiectul unei discuţii în consiliul artistic, îi 
supunem acestuia. În prealabil, facem un sondaj, oferim textul, la doi-trei membri ai 
consiliului, pentru lectură. În ședința consiliului, prezentăm un referat. Dar repertoriul 

propriu-zis este alcătuit de conducere, în funcţie de propunerile făcute de noi și de regi- 
zori, și ţinîndu-se seama de posibilităţile de distribuţie. 

— Conducerea — îmi vorbeşte plină de satisfacție Nataşa Gheorghiu — m-a menajat 
întotdeauna spre a putea să mă ocup doar de problemele de repertoriu, de munca cu au- 
torii (a ținut la rîndul ei să-și menajeze conducerea, secretara Teatrului „C. Nottara“, 
care mai înainte îmi spusese lucruri ceva mai diferite !) Citesc foarte multe piese. În sta- 
giunea aceasta, spre deosebire de cea precedentă cînd nu ni s-au oferit decît patru piese 
originale, 60 de autori au venit să ne pună la dispoziţie lucrările lor. 

Revirimentul este într-adevăr ciudat — m-am minunat eu. Cauza să fie oare o cle: 
mență neobișnuită din partea dumneavoastră ? 

— Nu, nu — mă asigură secretara literară a teatrului „C. Nottara“ — nicidecum. 
Cauza este buna reputaţie pe“ care tînărul nostru teatru şi-a făcut-o. (Sic 7). 

Secretariatul literar al Teatrului Muncitoresc C.F.R.-Giulești pare să se fi orientat 
în alcătuirea repertoriului său după un criteriu... filantropic : găzduirea dramaturgilor care 
nu sînt primiți în alte teatre: mândria teatrului nostru — îmi spune Liviu Bratolo- 
veanu — e să descoperim dramaturgi. Noi nu pornim cu prejudecata că X sau Y nu 
are un nume. Noi pornim cu ideea că trebuie să acordăm tot creditul oricui ne pre- 
zintă o piesă. Și ni se întîmplă de foarte multe ori să suferim eşecuri. Dar secretariatul 
literar trebuie să fie o casă deschisă pentru orice scriitor de teatru. Dacă o dată pe an 
descoperim un autor, sîntem satisfăcuţi. Avem și noi o mare dificultate în activitatea 
noastră, și trebuie s-o spunem: la noi vin autorii care eșuează în centru (datorită unor 
prejudeţi ale altor teatre), așa încît pe noi ne solicită cei ce au mai puţine şanse acolo. 


> 


În discuția pe care am avut-o cu secretarii literari, pe tema repertoriului, am putut 
constata o multitudine de păreri asupra felului sum se lucrează, cum se „procedează“, sau 
cum ar trebui să se lucreze. M-am iniţiat şi eu în taine, pe care fiecare mi le-a împărtășit 
doar mie (le sînt recunoscător). Am înţeles, mulțumită acestei generozități ce mi s-a arătat, 
că procesul de selecționare a pieselor ce vor trebui să alcătuiască. repertoriul teatrelor este 
ceva complicat, dificil şi plin de răspundere. 

Dar din toate expunerile, mai teoretice ori mai empirice, un singur aspect a conti- 
nuat să-mi rămînă obscur: cum participă secretarul literar, în mod efectiv, la stimularea 
dramaturgiei originale, la crearea acelui fond de piese şi probleme care să contribuie la 
structurarea mult discutatului... profil al teatrului. 

Am părăsit secretariatele literare plin de impresii şi nedumeriri. Prima problemă 
pe care mi-am pus-o a fost să-mi orinduiesc constatările, să selecționez pe cele care ar 
privi în primul rînd activitatea unui secretar literar şi după aceea să încerc să trag 
concluziile. 

Secretarii literari trebuie deci să citească piese, să facă referate, să le discute cu 
autorii, să le propună apoi consiliilor artistice. Ministerului şi să împlinească toate ce- 
lelalte operaţii necesitate de aducerea pe lume a unei noi piese. E limpede că nu toale 
textele, depuse şi solicitind bunăvoința secretarilor literari, sînt capodopere. Dar în fata 
lor secretarii reacționează potrivit temperamentului lor, în general, prin două atitudini : 

Una e de „competență iritată“, după formula lui Arghezi (mulţi secretari literari 
se dovedesc astfel a fi oameni de litere: „genus irritabile vatum“) și se caracterizează 
prin zimbete acre şi două-trei sondaje în textul înfățișat. 

Cea de a doua atitudine e a blindetii şi răbdării. 

Nu vrem să nticipăm rețete, dar pare-se că această atitudine a blindeții, este 
preferabilă. Niciodată nu poți şti cînd şi cum poate să apară un autor. Şi pentru 
găsirea acelei „hlamide de aur“, merită să citeşti trei-patru sute de pagini în plus pe 
lună shiar dacă uneori acestea sînt de o calitate neîndoielnic slabă. 

La capătul incursiunii noastre mărturisim că problema secretarului literar al tea- 
trului nu este nici pe departe elucidată în conținutul ei, că însăşi funcția de secretar 
literar este înțeleasă în mod felurit de la un teatru la altul, iar elementele uniforme pe 
care le-am semnalat sînt tocmai cele ce nu aparțin acestei importante fumații din teatru. 

Cu vreo doi ani în urmă a avut loc la Ministerul Culturii o consfătuire a secretarilor 
literari. S-a făcut analiza activității acestora, s-au ascultat păreri şi doleanțe ; s-au emis 
ipoteze şi, bineînțeles, s-au pus jaloanele unui reviriment în activitatea acestor „cerberi“ 
ai repertoriului. Toate frumoasele intenții şi constatări urmau să-și găsească oglindirea 
într-un fel de instructaj, un ghid de activitate, care ar fi trebuit să statueze sarcinile, 
atribuțiile şi întinderea activității secretarului literar spre a-i asigura acestuia condiţiile 
optime de activitate şi spre a-l feri de apăsarea unor sarcini lăturalnice. 

Dar instructajul sau ghidul a rămas în stadiul bunelor intenţii, fapt care ne face 
să credem mai degrabă în necesitatea unei sau unor consfătuiri cu teme şi obiective pre- 
cise, în cadrul căreia sau cărora să se analizeze, nu în mod general ci de la caz la caz, 
situația şi, eventual, să se facă recomandările respective, pe loc, direct, atit secretarului 
cît şi teatrului în care lucrează. 

Activitatea secretariatelor literare, strîns legată de structurarea repertoriului, trebuie, 
credem noi, să ducă la sporiren răspunderii dar şi a competenţei secretarilor şi, în același 
timp, la asigurarea acelor condiţii care să îngăduie munca eficientă şi efectivă pe tărimul 
stimulării dramaturgiei noastre, şi nicidecum la o simplă şi platonică înregistrare de ma- 
nuscrise, lăsate apoi — cu toate aparențele contrarii, formalităţile de rigoare şi pină la 
urmă cu toate onorurile — la voia hazardului... 

PUNCTE DE VEDERE 


VICTOR BUMBEŞTI 


Distribuirea şi dublarea rolurilor 


În teatru nu sînt probleme de mîna a doua. Fiecare amănunt, oricît de neînsemnat 
ar părea, își are rostul lui, iar oamenii de pe scenă care îl nesocotesc riscă să compromită 
buna reuşită a unui spectacol, ca şi înlănțuirea cuviincioasă a șirului de reprezentații 
următoare. E deajuns ca oboiul din orchestră să fie dezacordat, pentru ca întreaga sono- 
ritate simfonică să se ducă pe apa sîmbetei. Această pildă e valabilă pentru orice reali- 
zare artistică, la al cărei succes contribuie valori diferite, ce se cer, în acest scop, selec- 
ţionate, strunite, armonizate. 

Iată, bunăoară, problema — veche şi nouă — a distribuirii rolurilor într-o piesă. 
Un rol încredinţat, din eroare sau din slăbiciune, actorului căruia nu i se potrivește, strică 
armonia ansamblului, ca și instrumentul care cîntă fals în orchestră. Regizorul priceput 
ţine mai mult la realizarea desăvîrşită a -unui spectacol, decît la înclinările sale personale : 
el trebuie de aceea să aibă eroismul de a renunţa la punerea în scenă a operei încre- 
dinţate, cînd se întîmplă să-i lipsească interpreţii potriviţi. Să lase Femeia îndărătnică în 
rafturile bibliotecii, dacă n-are la îndemînă actriţa în stare să-i întrupeze toanele şi îm- 
blînzirea. Căci — s-o subliniem, chiar și numai în treacăt — destul de des o lucrare 
dramatică din cele mai bune se nimerește să fie dată peste cap, cum s-ar zice, din pricina 
unei distribuții nefericite. Accidentul nu poate fi evitat decît printr-o justă preţuire și o 
chibzuită întrebuințare a tuturor elementelor cîte alcătuiesc o echipă de teatru. (Acesta a 
fost, în bună parte, secretul marelui succes obţinut pe vremuri de compania dramatică 
Al. Davila, al cărei repertoriu nu era de cea mai înaltă calitate, dar era în schimb inter- 
pretat de actori cum nu se poate mai potriviţi rolurilor respective.) 

O distribuţie fericită a rolurilor asigură, firește, unei piese de teatru o excelentă 
primă reprezentaţie. Numai atît însă nu e deajuns. Teatrul bun nu trăieşte din satisfacția 
unui singur triumf. Pentru publicul cel mare — singurul care ne interesează — fiecare 
spectacol, seară de seară, e o primă reprezentaţie. S-a ironizat, pe drept cuvînt, răul 
obicei al unor actori, care, după un şir de reprezentații, nu mai depun aceeași rîvnă în 
interpretarea lor, iar jocul lor, ca să spunem aşa, se lăbărţează, întocmai unei melodii pe 
un disc de gramofon cînd se destinde arcul care asigură egala rotaţie a mecanismului din 
cutie. Teatrul, aşadar, înseamnă continuitate : activitate fără răgaz şi sforțări stăruitoare 

pentru menţinerea neîntreruptă a aceluiași nivel de realizare artistică. Ba, mai mult decît 
atît: năzuința încordată de a îmbunătăţi necontenit calitatea spectacolelor în devenire. 
Dacă la a cincizecea reprezentaţie a Citadelei sfărimate, jocul actorilor e mai comuni- 


cativ şi mai nuanţat decît a fost la premieră, înseamnă că întreaga echipă și-a înţeles 
menirea și merită toată lauda. 


A conduce un teatru înseamnă a prevedea. Astfel, ajungem să ne întîlnim cu pro- 
blema dublării rolurilor. Nici aceasta nu poate fi socotită ca o problemă de mîna a doua, 
deși la prima vedere s-ar părea că actorul căruia i se încredinţează un rol în primă re- 
prezentaţie deţine un fel de prioritate, iar cel care e chemat să-l suplinească ulterior ră- 
mîne, oarecum, pe planul al doilea. Căptuşeală ieftină pentru o faţă de calitatea întîi... 
E o impresie greşită. În istoria nobilelor noastre întreceri la lumina rampei am înregistrat 
destule cazuri cînd căptuşeala s-a dovedit cel puţin de aceeași calitate ca şi faţa. Exem- 
ple? Cite doriţi. Cea mai emoţionantă și mai umană interpretare a lui Hamlet pe scena 
romînească a fost, fără îndoială, aceea a neuitatului Aristide Demetriade, care a făcut 
din prințul Danemarcei o creaţie de mare adincime, preţuită pînă dincolo de hotare. 
Oricît ar părea de ciudat astăzi, la lumina de dincolo de moarte a unui triumf consacrat, 
Aristide Demetriade a jucat pe Hamlet... în dublură, după ce cu o stagiune mai înainte 
apăruse în premieră răsfăţatul Tony Bulandra. lar mai tîrziu, Constantin Radovici, pe 
atunci în plinătatea masivului său talent, a trăit rolul actorului din Azilul de noapte, 
dublîndu-l pe Constantin Nottara ; l-a realizat, însă, cu o putere dramatică atît de sin- 
ceră și de concentrată, încît însuși bătrînul maestru, artist de o loialitate neasemuită, dîn- 
du-și seama că înlocuitorul îl depășise, a renunţat la rol și s-a reîntors la Regele Lear, 
de care, la rîndul său, Constantin Radovici n-ar fi îndrăznit să se apropie. Fără să stabilim 
vreun coeficient de calitate, amintim de asemenea interesantele experienţe din ultima 
vreme, ca de pildă dubla distribuire în rolul lui Matei Millo a excelenţilor actori Marcel 
Anghelescu şi I. Finteșteanu, care, cu mijloace personale și cu o egală măiestrie, au rea- 
lizat două întrupări deosebite ale aceluiaşi model viu şi pitoresc. 

Aceasta înseamnă că actorul, nu totdeauna mai tînăr, căruia i se dă sarcina de a 
dubla un rol, nu trebuie să privească această încercare ca o corvoadă sau ca o îndatorire 
minoră, ci dimpotrivă, ca un binevenit prilej de a-și dovedi însușirile artistice, posibi- 
litățile proprii și mai cu seamă pătrunderea unei gîndiri originale. Dezbărîndu-ne de 
superstiţia premierei, vom înţelege că orice păşire nouă pe scîndurile scenei, orice creaţie 
inedită, orice elan care își taie drum proaspăt spre culmile artei au valoarea unui eve- 
niment și trebuie întîmpinate cu același interes şi cu aceeași luare-aminte. Ar fi, desigur, 
o îndatorire a criticilor dramatici de a urmări cu atenţie orice spectacol care, dacă nu în 
întregime. măcar în parte, reprezintă o înnoire prin dezvăluirea unui talent neaşteptat sau 
a unei concepţii de interpretare personală. Mi-aduc aminte de o ingenioasă iniţiativă a 
lui Liviu Rebreanu, care, pe vremea cînd îndruma gospodăria artistică a Teatrului Na- 
tional, hotărîse prezentarea alternativă a tragediei Horaţiu de P. Corneille în două tăl- 
măciri deosebite (una, mai veche, a lui Haralamb Lecca; alta, nouă, a lui Vladimir 
Streinu), cu două rînduri de actori, cu doi regizori și cu doi scenografi; unii, definitiv 
consacraţi : o echipă ; alţii, la începutul carierei lor: echipa a doua. N-a fost o capricioasă 
pierdere de vreme. ci o fructuoasă emulaţie, din care prestigiul primei noastre scene n-a 

avut decît de cîştigat. N-aş îndrăzni să susţin că asemenea bifurcare totală ar trebui 
sau măcar ar putea să devină obicei; dar cred că, mai ales în teatrul clasic, împrospătarea 
textelor traduse, a interpretării şi chiar a punerii în scenă, s-ar cuveni să intre în preo- 
cupările teatrelor noastre, care din fericire au încetat a mai pune, ca altădată, în cumpăna 
intereselor lor artistice, numai foloasele materiale pe care le dobîndesc. 

Existau, într-adevăr, altădată cel puțin două feluri de a face teatru. Exista, mai 
întîi, întreprinderea cu sală, actori şi decoruri, care căuta fără vreun scrupul artistic deo- 
sebit, piesa de mare succes, piesa de lungă serie, piesa rețételor maxime, menţinînd-o pe 
afiş seri și luni de-a rîndul, un an-doi, atîta timp cît publicul umplea sala iar încasările 
se mențineau satisfăcătoare. Apoi, piesa glorificată era părăsită, ca o mină a cărei ex- 
ploatare nu mai rentează, iar impresarul samsar de spectacole alegea din grămadă alta. 
în care ochiul lui expert dibuise o vînă promițătoare, cu sclipiri aurifere... Acesta era 
tipul teatrului comercial, pe care orice om de gust îl detestă și îl respinge. Mai exista. 
din fericire, și un alt fel de teatru — şi acest teatru este astăzi promovat cu exclusivitate 
de noi — care năzuia să prezinte spectatorilor săi operele de seamă ale literaturii dra- 
matice originale și străine, îmbogăţindu-şi și înfrumuseţîndu-și necontenit zestrea lui ar- 
tistică. Teatrul acesta, așa cum îl avem astăzi în țara noastră și în slujba căruia trebuie 
să stăm cu puterile noastre cele mai bune, nu-și poate îndeplini misiunea lui răspînditoare 
de cultură, fără pavăza unui repertoriu permanent; iar repertoriul permanent scoate la 
iveală o sumă de probleme, care se cer rezolvate cu aceeași surprinzătoare grijă și amă- 
nunțită prevedere. 

A fost un timp, pe care nu ne grăbim să-l lăudăm, cînd actorii noştri, cei mari 
ca şi cei mici, socoteau rolul pe care ei l-au jucat întîia oară, ca, un fel de proprietate 
personală, dreaptă și inalienabilă, de care nu se îndurau să se despartă pînă la sfîrșitul 
zilelor lor. Vedetele vremii, un Mihail Pascaly, o Raluca Stavrescu sau un Ştefan lulian, 
care au fost gloria începătoare a scenei romîneşti, n-ar fi consimţit odată cu capul să se 
lase înlocuiţi în creaţiile lor, şi a trebuit ca Grigore Manolescu să se stingă prea curînd, 
pentru ca emulul său, nu mult mai tînăr, Constantin Nottara, să-i poată urma în rolurile 
pe care cu atita gelozie le stăpînise; cît priveşte pe Matei Millo, neavînd un conti- 
nuator, repertoriul lui a fost lăsat în părăsire, pînă acum de curînd. (Mă gîndesc la mi- 
nunata apariţie a lui Miluţă Gheorghiu în coana Chiriţa şi mă întreb: nici el nu va 
găsi pe unul mai tînăr, care să-i urmeze ?) 

O asemenea situație nu era tocmai prielnică unei propăşiri continue a artei noastre 
dramatice. Se vorbeşte astăzi, cu o îndreptăţită mîndrie, despre tradiţia primei noastre 
scene, dar trebuie să recunoaştem că preţioasa moştenire a trecutului s-a păstrat mai 
mult în amintire decît printr-o voită continuitate. Au fost goluri, au fost întreruperi, au 
fost salturi. Firul călăuzitor al Ariadnei s-a rupt de multe ori, și am trăit noi înșine 
` zilele cînd, cu destulă trudă şi căutări sîrguincioase, a trebuit să-l înnodăm din nou 
pentru a-l desfășura mai departe. E deajuns să amintim destinul Scrisorii pierdute, ne- 
egalata capodoperă a literaturii noastre originale, care rămîne fără îndoială piatra un- 
ghiulară a oricărui repertoriu permanent romiînesc. Comedia lui Caragiale s-a bucurat 
de la început de interpretarea desăvirşită a neuititei echipe de mari actori, pe care a 
avut-o prima noastră scenă la sfîrşitul veacului trecut: Ion Petrescu, lon Brezeanu, lon 

Niculescu, Vasile Toneanu, Aristide Demetriade, N. Soreanu, Maria Ciucurescu. Dar 
potrivit vechilor deprinderi, creatorii rolurilor Trahanache, Tipătescu, Pristanda, Cetăţeanul 
turmentat, Caţavencu, Farfuridi, Agamiţă, coana Joiţica nu s-au lăsat înlocuiți; anii aw 
trecut, iar noii interpreţi ai Scrisorii, după plecarea din viață a strălucitei generaţii, n-au 
mai realizat aceeaşi omogenitate de ansamblu şi n-au mai regăsit același stil de joc, pînă 
cînd, rărindu-se din ce în ce mai mult rîndurile vechilor actori, firul continuității s-a 
destrămat... Astăzi, Scrisoarea pierdută se bucură din nou de o interpretare excelentă ; dar 
dacă istoria se va repeta — ceea ce nu-i totdeauna bine — peste ani şi ani, după dispa- 
riţia, pe care o dorim cît mai îndepărtată, a interpreţilor de astăzi, cine va continua buna 
tradiţie, abia restabilită în zilele noastre ? Dublarea tuturor rolurilor din Scrisoarea pier- 
dută mi se pare, deci, o necesitate de nediscutat, pentru a-i asigura prezenţa cuviincioasă 
în fruntea repertoriului permanent al literaturii dramatice originale. Aceeași constatare 
cred că e valabilă pentru toate piesele repertoriului nostru clasic: Alecsandri, Hajdeu, 
Davila, Delavrancea, cît şi pentru lucrările dramatice mai noi, ca Minerii, Cumpăna, Pen- 
tru fericirea poporului şi atîtea altele care, prin interesul pe care îl vor trezi mereu, vor 
fi reluate, nu încetăm să nădăjduim, în cursul anilor viitori. Nici regizorii n-ar trebui să 
facă excepţie de la această trebuinţă a dublării lor, fiindcă mă întreb încă o dată : care va 
fi regizorul comediilor lui Caragiale, după colegul Sică Alexandrescu? Să învăţăm din 
greșelile trecutului, să nu le repetăm. Să nu nesocotim problema continuității în teatru: 
să stimulăm nobila întrecere dintre generaţii. 

Aşadar, strîngînd într-un mănunchi reflexiile noastre asupra acestei probleme, cre- 
dem că rolurile actorilor ar trebui dublate, de la caz la caz, pentru următoarele motive : 

1) pentru a da „posibilitate de afirmare tuturor tinerelor talente ; 

2) pentru a înlesni realizarea unor concepţii de interpretare personală ; 

3) pentru a feri teatrele de surpriza unor goluri în distribuţie, prin trecerea acto- 
rilor de la o instituţie de teatru la alta ; 

4) pentru a asigura organizarea cea mai potrivită a unui repertoriu permanent ; şi 

5) pentru a asigura o continuitate vie în interpretarea acestui repertoriu în teatrul 
de azi şi cel de mîine. 

Fără îndoială că mai sînt şi altele. Cei care le cunosc le vor aşterne, credem, pe 
hîrtie și ni le vor împărtăşi. Discuţia, ca de obicei, rămîne deschisă pentru căutarea celor 

P roiecte de reformā teatral, ă 


Sfîrşitul stagiunii 1870/71 a găsit Teatrul Naţional din Bucureşti într-o situație 
foarte grea. Noul ministru al Instrucțiunii Publice şi Cultelor, C. Esarcu, a redus cu 
mai bine de jumătate nenorocita subvenție de stat ce o primea instituția şi a pus taxe 
împovărătoare pe spectacole. Teatrul n-avea artiști, n-avea repertoriu şi aştepta în 
zadar fonduri pentru reparații, care nu mai puteau întîrzia. Negăsind altă soluție pentru 
a ieşi din criză, directorul general al teatrelor, I. M. Cantacuzino, a publicat în toate 
ziarele un anunț prin care vestea că Teatrul Naţional se concesionează unei companii 
romine, invitindu-se artiştii a prezenta propuneri de înfiintare a companiei şi preluare 
a teatrului. 

La această chemare au răspuns St. Vellescu, Mihail Pascaly şi, ceva mai tirziu, 
un grup de actori în frunte cu Matei Millo, constituit ad-hoc într-o asociație. Propu- 
nerile primilor conțineau un program destul de amplu de reformare a .activităţii tea- 
trale, ultima avea doar un caracter de proiect limitat. Înainte de începerea noii stagiuni, 
comitetul Teatrului Naţional le-a luat în discuţie, a respins proiectul asociației condusă 
de Millo şi a ooncesionat teatrul companiei lui Pascaly. „Proscriptul-verbal“ încheiat cu 
acest prilej menţiona că proiectul lui Vellescu ţintește la o îmbunătățire viitoare, prea 
îndepărtată, în timp ce celălalt avea efecte imediate. 

Cititorii vor remarca desigur actualitatea unor principii expuse în documentele 
de mai jos. Ca mari artişti şi cetăţeni cu o conștiință înaintată, şi Pascaly şi Vellescu 
vedeau ridicarea Teatrului Naţional, în primul rînd, prin constituirea unei trupe stabile. 
alcătuită din valori veritabile, demne de scena principală a țării. Ambii considerau că 
repertoriul trebuie să fie compus pe măsura însemnătăţii nationale şi funcţiei social- 
educative a instituţiei. Amîndoi doreau să aducă — fiecare în felul lui — acea contri- 
buție hotăritoare care să transforme Teatrul Naţional dintr-o scenă supusă capriciilor 
stăpînitorilor şi vicisitudinilor de tot soiul, într-o instituție artistică de stat, de prim 
rang, capabilă să formeze publicului un gust artistic înalt. 

Din proiectul expus destul de schematic al lui St. Vellescu, ca şi din cel, poate, 
prea bogat în fraze al lui M. Pascaly, răzbate simţul de răspundere pentru soarta tea- 
trului rominesc, dragostea adincă pentru teatrul naţional şi slujitorii săi, credința în 
posibilitatea artei de a ajuta la înălțarea sufletească a oamenilor. Şi, peste toate acestea. 
o nestrămutată încredere în vitalitatea artei dramatice romineşti şi în viitorul ei măreț. 

Poate de aceea, recitind azi aceste documente, ca şi atîtea altele pătrunse de ace- 
laşi spirit, încercăm o emoție deosebită, căci visurile acelor suflete generoase s-au în- 
făptuit de-abia după o lungă scurgere de vreme, astăzi fiind întrecule de realitatea 

actuală a teatrului din țara noastră. lar, pe de altă parte, multe din cele visale de ei 
s-au realizat tocmai așa — drept pentru care ei sînt, alături de atitea alte figuri nobile 
ale trecutului cultural, adevărați premergători ai teatrului romînesc bogat și puternic, 
aşa cum îl avem azi. 


Valentin SILVESTRU 


EA Dos. T. N. 330/1871. 


Văzînd în monitorul oficial publicațiunea Onor. Direcțiunii Generale a theatrelor, 
relativ la formarea unei companii în theatrul național; supun la aprecierea D-vtră 
următoarea propunere : 

Sub-scrisul, dorind a dirige o companie dramatică Romînă în theatrul din Bucu- 
reşci, aş primi asupră-mi această sarcină în condițiunile următoare: 

]-îi. Să se concede companiei dramatice sub direcţiunea mea, theatrul pe termen 
de cinci ani. Este materialmente imposibil pe un termen mai scurt, căci theatrul are 
nevoe de o organizare radicală și acest scop nu se poate atinge de nu vom ajunge: 

a) A forma pe artiştii ce lipsesc în cîteva genuri. 

b) A forma un fond de repertoriu care să nu fie expus în fiecare stagiune la 
desele schimbări de persoane. 

c) A ajunge cu încetul a forma o garderobă repertoriului theatrului Naţional, 
ceia ce actualmente lipseşte. 

Pentru aceste argumente și altele pe care nu le putem enumera în treacăt. com- 
pania dramatică are absolută necesitate de un termen de cinci ani. 

II-lea. Compania dramatică se va constitui din personagele ce urmează mai la vale. 

Cadrul companiei dramatice este nevoe a fi restrîns, totuși suficient în vedere cu 
repertoriul şi aceasta pentru a nu mai lăsa în theatru un refugiu nulităţilor, ceia ce ar 
slei pe deoparte resursele budgetului theatrului, iar pe de alta ar compromite prestigiul 
theatrului şi reuşita pieselor repertoriului. 

Compunerea Companiei dramatice 


Dame Bărbaţi 
Prim rol forte Prim rol forte 
jună primă Ă june prim 
subretă comic 
Mamă nobilă Tată nobil 
Utilitate Utilitate 


Pe lîngă aceștia se vor atașa theatrului patru elevi de ambe sexe pe cari Compania 
dramatică îi va întreţine 'ca bursieri în Conservator. 

III-lea. Grămădirea personalului theatrului cu rutinari a căror instrucţiune este 
insuficientă pentru a profera cu demnitate și succes cariera theatrală, se va combate în 
modul următor * 

a) Printre artiştii rutinari să se admită în cadrul companiei dramatice numai acei 
ce se vor supune unui concurs. 

b) Materiile concursului să fie regulate în vedere cu cunoștința limbei Romîne şi 
aceia a unei limbi străine ca artistul să poată culege în luminile litteraturilor străine; 
litteratura theatrală Romină fiind foarte restrînsă. 

Numai în acest mod se poate face primul pas către îndreptarea acestei instituţiuni 
în decădere, mai cu osebire în anii din urmă. 

IV-lea. Persoanele ce vor începe cariera theatrală de astăzi înainte să nu se admită 
în cadrul Companii dramatice Romîne decît: 

a) De vor fi parcurs un studiu cu succes în Conservator. 

b) De vor avea şase clase gimnaziale absolvite. 

c) Numai în cazul excepţional de a promite ca talent, să fie angajat în Compania 
dramatică, cu rezerva de a parcurge studiile conservatorului. 

V. Repertoriul sub niciun cuvînt să nu fie ales printre piesele care nu aparţin 
repertoriului din genurile : 

a) Clasici 

b) Dramă (şcoala romantică) 

c) Comedia înaltă 

d) Piesele originale acele ce aparţin genurilor sus citate. 

Pentru ca să nu urmeze în cursul stagiunii contestaţiuni, din nici o parte, reper- 
toriul să se aleagă și aproba de Onor. Direcţiune generală înainte de începerea stagiunii. 
sau cu destul timp înainte pentru piesele ce se vor oferi Companii dramatice în cursul 
stagiunii. 

Pe lingă aceasta, să se aibă de normă, alegerea acelor piese din repertoriul mo- 
dern, care să aibă raport cu moravurile noastre și care de preferință să fie localizate, 
şi aceasta pentru interesul theatrului de a poseda odată un repertoriu Romîn, căci uzul 
vechi a avut inconvenientul de a rătăci talentele și a desnaţionaliza theatrul naţional. 

VI-lea. Odată pentru totdeauna, Compania dramatică va căuta a stîrpi vechiul uz 
de a se auzi pe fiecare scenă o altă limbă Romină, cu totul diferită şi un membru din 
sînul Comitetului sau din acel al Companii dramatice (competinte) va îngriji ca piesele 
ce se produc pe theatru să aibă precît se poate mai multă unitate de stil şi o limbă pură. 

VII-lea. Sub niciun cuvint să nu fie admise în sînul Companiei dramatice per- 
soane între artiştii de ambe sexe, a căror conduită în societate ar aduce desconsiderare 
theatrului. Această cestiune trebuie regulată — împreună cu alte cestiuni de adminis- 
trare — printr-un regulament de scenă aprobat de Onor. Direcţiune generală a theatrelor. 

VIII. Alegerea pieselor din repertoriul vechi, se va face în vedere cu cele stipu- 
late prin articolul V şi VII, ca punerea lor în scenă să se facă în mod cuviincios îm- 
preună cu meziile de care dispune theatrul, spre a nu ajunge după uzul vechi a se re- 
prezinta piese cu lipse prea vădite de persoane, decoruri, costume şi accesorii. 

IX. Angajamentele persoanelor ce compun Compania dramatică să fie aprobate de 
Onor. Direcţiune generală, spre a nu se ivi contestaţiuni din nici o parte. 

X. Companiei dramatice sub direcţiunea sub-scrisului se va da o subvenţiune anuală 
de şi din fondurile următoare 


a) suma de subvenţiunea operei Italiane 

b) suma de chiria bufetelor theatrului 

c) suma de chiria vestiarului 

d) suma de din taxele operii Italiane şi alte spectacole date în theatru 


în cursul anului și prevăzute în bugetul theatrului. 
XI. Asemeni se va acorda Companiei dramatice în cursul celor cinci ani concedaţi, 
toate adaosele de subvenţiuni, donări, etc. făcute de ver-ce autoritate, în favoarea thea- 


trului Romîn. 

XII. Articolul III, IV şi VI sub niciun cuvînt nu pot rămîne neaplicaţi adliteram 
de la al II-lea an al contractului! Anul cel întîi nu se poate prevede şi regula cu 
scrupulozitatea cerută, fiind materialmente foarte anevoe ; ci, se vor aplica fie atît pre- 
cît mijloacele materiale vor permite. 

Acestea fiind condiţiunile esenciali de propunerii ce vă fac, vă rog Dle Directore 
să binevoiţi a mă onora cu răspunsul Dvoastră. 
Primiţi asecurarea prea osebitei mele considerări. 
(ss) St. Vellescu! 
str. Teilor no. 39. 


1871, lunie 29 
București. 


Domnule directore, 


Pentru că Onor Comitetu este aproape a lua o decisiune în cestiunea concederii 
theatrului naționale; vă rog Dle directore şi cu această ocaziune, să bine-voiţi a comu- 
nica Onor. Comitet următoarea propunere : 

La cas cînd ver-unul din punctele condiţiunilor ce am propus Onor. Comitetu de 
va crede că modificîndu-se, theatrul naţionale ar afla avantage, vă rog să bine-voiţi a 
le dezbate acele puncte şi a-mi comunica deciziunea Dvtră, fiind gata a primi ori-ce 
concesiuni se vor găsi favorabile theatrului naţional. 

Primiţi, vă rog, Dle Directore asecurarea prea osebitei mele considerări. 

(ss) St. Vellescu. 


Dos. T.N. 330/1871. 
Domnul Men, 


Mi-ai făcut onoarea la plecarea mea din București să-mi vorbeşti despre theatru ; 
graba cu care am fost forţat să plec, m-a oprit de a mă mai întîlni cu D-ta sau a vă 
scrie în chestiunea aceasta. Întîrzierea chiar cu care vă răspund își află scuză în neajun- 
surile şi în desele transportări din loc în loc ce am fost silit să fac în escursiunea mea 
artistică. 

Ţinînd compt Domnul meu de aceste greutăţi, vei binevoi a vedea în această epis- 
tolă probă de stimă şi respectul ce vă datorez din totdeauna. 

Domnul meu; dacă valoarea mea artistică, trecutul meu, probele ce am dat şi ca 
artist şi ca șef conducător al Theatrului Romînesc; dacă trecutul şi al artistului şi al Di- 
rectorului de atîta timp, dacă probele ce le-au avut Romiînii și despre meritele artistului şi 
despre activitatea, onestitatea și competinţa dirigentului, mă pot onora cu confienţa Dvoastră 
și veţi crede că pot fi util şi dezvoltării theatrului Naţional, idee căreia m-am devotat 
23 de ani de lucru de sacrificii şi de studii, dorința ce aţi expresă Dvoastră în atitea rîn- 
duri şi necesitatea atît de tare simțită de tot Romînul; iată Domnul meu în ce condi- 
ţiuni sincere şi leale cred că-mi pot îndeplini conştiincios misiunea mea și a răspunde cu 
demnitate la confiența Dtră și la trebuinţele publicului. 

Nu voi reveni şi nu voi aminti Domnul meu în ce condițiuni cu ce fel de persoane 
s-a concedat acum un an theatrul la unii din artiști și ce triste rezultate au produs şi 
pentru Theatru și pentru Ţară. 


1 Cttva timp după această adresă, atit Vellescu, cît şi Pascaly (vezi documentul) au prezentat 
şi cîte un act suplimentar. Reproducem aici numai notificarea lui Vellescu. Cea a lui Pascaly adaugă 
detalii cu caracter administrativ, pe cînd aceasta reafirmă principiul pe care se bizuie întreg proiec- 
tul lui Vellescu. 

lată ce pot oferi și garanta onestamente şi care va produce etecte atît de salutare 
<a şi acela ce s-au produs cinci ani în sala Bossel. 

I. — Ofer o Companie Dramatică compusă de cinci bărbaţi pentru rolele princi- 
pale; patru Dame pentru rolele principale; cinci bărbaţi şi trei femei pentru rolele 
secondari şi terțiare. Opt elevi şi şease eleve. 

II. — Compania întreagă şi elevii de ambele sexe, aleși dintre aceea care pot să 
asigure progresul viitor şi capabili de a ţine cu respect și demnitate rolele ce vor juca 
în piesele ce se vor reprezenta — alegerea făcută în fine dintre toate elementele dra- 
imatice din toată Romînia, cele mai distinse și cele mai apte pentru progresul 'Theatrului 
(se înţelege, ţiindu-se cont de mijloacele materiale de care poate dispune onest acela 
ce-și ia asupră-şi răspunderea morală și cea materială). 

III. — Montarea pieselor cu toată conștiința și sacrificii chiar; dar relativ cu 
mijloacele de care dispune Theatrul pentru ca să poată cineva răspunde cu onoare la 
angajamentele sale — Esecutarea, ansamblu, ţinuta, cu toată acurateța, cu toată stric- 
teţa şi cu toată asiduitatea care face farmecul și progresul artei. 

IV. — Alegerea repertoriului va avea de principiu: Instrucţiunea sub orice formă ; 
se esclude cu desăvîrşire Obscenitatea şi Ordinarul. Onor. Comitetu va da aprobarea sa 
pe orice piese i se va prezenta în 24 de ore, refuzul se va motiva. 

V. — Ofer pe fiecare stagiune în timpi și cu piese determinate de mine două re- 
prezentaţiuni întregi, pentru casa de retragere a artiștilor Romiîni. 

VI. — Ofer o stagiune obligatorie de șease luni, facultativ 7 luni; şi voi conti- 
nua cît se va putea mai mult cu sacrificii chiar, ca să ţinem ușile Theatrului Romînesc 
cît se poate mai mult timp deschise, astfel ca să se poată lăţi și întări gustul plăcerilor 
spirituale, care se află azi cu totul înecat de cele brutale. 

VII. — Ofer îmbunătățirile ce vor fi privite din punctul de vedere material şi 
<are vor avea de scop dezvoltarea şi prosperitatea 'Theatrului Naţional. 

VIII. — Ofer două Marţi pe lună din zilele Theatrului Naţional de care onor. 
Comitetu va putea dispune numai în favorul artiștilor Romîni din București, artiști re- 
cunoscuţi cari prin virsta, prin infirmităţi timpurii sau din lipsa mijloacelor Theatrului 
Naţional, nu ar putea sau nu s-ar învoi să-și aibă un loc în cadrul Companii ce voi 
compune. 

Pentru a putea ajunge la această țintă, reclam 

I. — Localul Theatrului cel mare, cu toată averea sa după inventar, pusă la dis- 
poziţiunea mea pentru zilele şi piesele care voi reprezinta şi care avere a Theatrului să 
nu se poată schimba după dorinţele trupelor străine în defavorul trupei Naţionale. 

2. — Tot concursul impiegaţilor ai Theatrului, puşi sub imediata mea ascultare. 

3. — Libertate absolută în modul administrării și cu administrații fie Membri ai 
“Companii sau împiegaţi ai Theatrului, se înţelege cînd va fi chestiune pentru repre- 
zentaţiunile Romîne. 

4. — Toate zilele de care a dispus pînă acum Iarna și Vara Theatrul Naţional, 
adică Marţea, Joia și Duminica, cît ţine opera şi după terminarea Operei, Marțea, Joia. 
Simbăta şi Duminica. 


5. — Mijloacele materiale şi ajutorul ce se poate da astăzi deocamdată Theatru- 
lui Naţional. 
6. — Concesiunea pe trei ani, pentru ca prin stabilitate şi siguranţă cel puţin de 


trei ani, să se acopere cheltuelile enorme ale celor doi ani întîi de remontare și reforme 
theatrale ; să se poată forma o companie mai bună, mai solidă, cînd va avea siguranţa 
de trei ani; un repertoriu mai avut, mai meditat, mai îngrijit, căci va fi capitalul a trei 
ani de lucru neîntrerupt şi adunat la un loc. 

7. — Dacă prin lucru meu prin devotament către artă, prin sacrificiile mele şi 
prin iniţiativa oamenilor de inimă și patronilor artelor frumoase Guvernul şi reprezen- 

taţiunea Naţională va înapoia zestrea Theatrului Naţional baza cea mai neapărată pen- 
tru dezvoltarea şi prosperarea lui, precum sint siguri că va fi, reclam dreptul de a pro- 
fita de acea zestre în tot timpul concesiunii şi tot în condiţiunile stipulate ca un re- 
zultat natural al lucrului, al asiduităţii, al sacrificelor aduse la începutul încercării de 
a ridica Theatrul Naţionale iar, la stima și la iubirea de care merita să se bucure 
mai nainte. 

8. — Această concesiune însă va înceta chiar înainte de termen. dacă Camera și 
Guvernul într-un avint generos vor voi să facă din Theatru Naţional o instituţiune prin 
legi pozitive, pe baze neclintite şi stabile, atunci mă voi depune fericit şi mîndru din 
această concesiune consolat că am putut fi şi eu unul din aceia care au concurat la resta- 
bilirea Theatrului Naţional în condiţiunile în care se află el la toate Popoarele Culte. 
Nu voi reclama nici o despăgubire afară dacă se va găsi de cuviinţă a mi se cumpăra 
costumele, decoruri, accesorii, repertoriu ce voi fi făcut în timpul cît a ţinut concesiunea. 


Domnul Meu, 


Am înaintat aceste condițiuni simple şi clare inspirate de sinceritate, de dorinţa a 
ii util artei şi Theatrului Naţional chiar cu sacrificii mari, condus de esperienţă, de 
onoare şi de datorie, de abnegaţiune chiar. Dacă trecutul meu vă este o garanţie pentru 
viitor, mai cu scamă pentru aceia care mă cunosc şi au văzut cu ochii lor ani întregi 
probele ce am dat; dacă voi fi fericit a merita și încrederea Dumitale pun cauza artis- 
tului cauza Theatrului Naţional sub scutul Domniei tale. Aţi cercat de ani întregi cu 
mulţi alţii încercaţi și cu un om care și-a sacrificat și juneţe şi viitor pentru Theatru 
Naţional şi care nu s-a dezminţit pînă azi. Acordaţi-i și lui ocaziunea, mijloacele şi 
timpul să concure la restabilirea acestui templu căruia s-a devotat din copilărie. 

În momentul cînd veţi crede Domnul meu că acţiunea mea în loc de a fi salu- 
tară şi neapărată, este fatală artei şi Theatrului Naţional, vă dau cuvîntul meu de onoare 
că mă voi retrage la moment oricît de favorabilă ar putea să-mi fie concesiunea. 

Nu poci termina fără a adăoga vechiul şi eternul meu adagiu: Nenorocirea şi 
căderea Theatrului Naţional a fost cauzată mai adesea din necompetinţă, din nestabili- 
tate, din lipsă de timp ce avea să se poată prepara. Ca Romiîn şi ca Artist, te conjur pe 
D-ta care iubeşti Artele şi instituţiunile Naţionale, fă să aibă cestiunea Theatrului o 
soluţiune cît de grabnică. Ori care ar fi ea, este mult mai salutară făcută în Iunie, căci 
ìn August numai providenţa va putea să facă o minune; şi cu toate astea și Providența 
a avut necesitate de un timp pentru a face Universul. 

Așteptînd respectuos decisiunea sau răspunsul Dtale te rog a primi asigurarea pro- 
fundului meu respect, cu care am onoare a fi 

devotat 
(ss) M. Pascaly. 

SIMION ALTERESCU 


Serile Moscovei... serile Leningradului... 


„+ Ideea, primului contact cu un-mare oraș este tulburătoare,: plină de emoții şi, mai ales, 
plină zde- curiozitatea verificării celor cunoscute din lecturi sau din auzite. Moscova se dez- 
văluie însă,. în ce:are mai caracteristic, din primul moment. Un oraș gigant care în loc să te 
intimideze, te încorporează pe “nesimţite ; un oraș care se dezvăluie cu generozitate în 
orizontalitatea. vastă a piețelor sale înconjurate de clădiri istorice sau se impune prin verti- 
calitatea .. construcțiilor înalte care-l' domină și-i imprimă un ritm nou, ritmul contemporanei- 
tății. Moscova — un oraş în care 'tradiția se îmbină cu modernul la fiecare pas, un oraș din 
ale cării' mii, de contraste se naşte copleșitoarea armonie a totalității, climatul său intim și, 
în același timp, solemn. 

Pentru un' om. de teatru, Moscova este însă, în primul rînd, un oraș al teatrelor. 
Teatrele Moscovei alcătuiesc o lume întreagă, în care se îmbină, cu aceeaşi armonie, tradiția 
cu inovația. Dar pînă să te convingi de acest lucru din spectacole ești tentat, în primul rind, 
să iei contact cu -teatrele înseși, cu arhitectura lor, cu amplasamentul lor urbanistic. În nici 
un oiaș din lume nu cred să fie o piață care să aibă climatul și atmosfera Pieţii Sverdlov, 
străjuită de Balşoi Teatr, de Malii Teatr și de fostul teatru al revoluţiei, astăzi Detski Teatr. 

În puţine orașe teatrele și-au păstrat — chiar ca existență materială — o personalitate 
atit de pronunțată. Solemnitatea clasică a Teatrului Mare, intrarea intimă, străjuită de 
Ostrovski, a Teatrului Mic, exteriorul pitoresc al Teatrului de Artă, te ajută să sezisezi însuși 
conţinutul artistic al acestor istorice altare ale Thaliei. 

E greu să cuprinzi toate teatrele Moscovei în mod obișnuit, dar în zilele festivalului 
teatral unional — cînd la Moscova s-au adunat cele mai reprezentative teatre din Uniunea 
Sovietică — lucrul este practic imposibil. 

Tentaţiile sînt nenumărate, teatre și spectacole cît să nu le cuprinzi in luni de zile, 
şi înaintea noastră doar trei săptămîni! (Cea mai lungă şi disputată şedinţă pe care am 
tinut-o la Moscova a fost cea din prima zi, de la Ministerul Culturii, în care am stabilit 
spectacolele ce le vom vedea seară de seară și uneori, în aceeași zi, și în matinee.) A rămas 
liberă o singură seară — prima. Prietenii noștri sovietici care ne fac programul au vrut să 
ne lase un răgaz, să cunoaștem întîi orașul. Deci prima seară fără teatru. Și, fără nici un 
program, trăim delectarea minunatului sentiment pe care ţi-l dă flanarea printr-un oraș nou. 
Dar, simplă intimplare, sau „viciul“ ne-a condus pașii, nimerim — ce coincidență! — chiar 
înainte de început, la spectacolul tineresc și plin de vervă al lui Tovstonogov Cind înfloresc 
salcimii. Un prim contact cu teatrul. Dar astă seară sintem doar turişti, oameni de teatru. 
de mîine. Deocamdată înregistrăm și după spectacol ne continuăm plimbarea. La ieşirea din 
sala de spectacol, Piaţa Teatrelor — cum sînt tentat să numesc Piaţa Sverdlov — este veselă 
şi plină de lumină. A început să ningă. Sobrietatea din timpul zilei mohorite ia alte valori 
in jocul luminilor și al fulgilor de zăpadă. În fund, Balşoi Teatr, solemn, cu arhitectura sa 

impunătoare, cu alura unui vast templu grec în care s oficiază marile ritualuri, vis-a-vis, 
scund, modest, ca o casă veche rusească, primitoare şi familiară, Malii Teatr te aşteaptă să 
pătrunzi în lumea marelui suflet rus. 


Încep serile noastre la Moscova. Serile Moscovei. ` 


= 


Întimplarea a făcut ca primele două spectacole pe care le-am văzut la Moscova, să fie 
ale unor teatre din Leningrad: Teatrul Dramatic „M. Gorki“ (Cind înfloresc salcimii) şi 
Teatrul Academic de Dramă „A. S. Pușkin“ (Azilul de noapte). 

Desigur că nici o asociere, nici o legătură nu este posibilă între aceste două spectacole, 
nici o discuţie valorică nu ar fi prielnică și totuși există o justificare a apropierii lor- 
faptul că ele sînt reprezentative — fiecare în alt sens — pentru viața teatrului sovietic de azi. 

Am asistat la Azilul de noapte într-o sală plină numai cu oameni de teatru, cu mulți 
dintre acei care dau astăzi peisajului teatral sovietic o varietate — prea puțin cunoscută la 
noi — izvorită din frămîntarea lor creatoare, din căutările lor pasionate. Erau în sala Teatrului 
Mic din Moscova (care găzduia spectacolul leningrădean) şi actorii crescuți în spiritul marii 
tradiții a clasicității și regizorii care caută forme noi de expresie; erau deci şi partizanii 
conservării unui anumit stil şi „căutătorii marilor depărtări care trăiesc şi mor pe mare”, cum 
îi numea Vl. N. Dancenko pe „căutătorii“ mijloacelor de expresie noi, nefolosite încă. 

Azilul de noapte — în montarea regizorilor L. K. Vivien și V. V. Erenberg — a 
realizat unitatea acestor personalităţi diverse, a întrunit asentimentul unanimității pentru că, 
în fond, în teatrul sovietic de azi nu se reeditează faimoasa „querelle des anciens et des 
modernes“ ci lupta se dă pentru a demonstra că mijloacele de exprimare artistică a adevă- 
cului sînt nelimitate, adevărul fiind și rămînînd, însă, unul singur. 

Spectacolul Teatrului Academic de Dramă „A. S. Pușkin“ era conceput în stilul clasic 
al montărilor Azilului de noapte, dar respira un spirit nou, larg, mărturisind — prin concepție 
— interpretarea cuprinzătoare pe care regizorii au dat-o sistemului lui Stanislavski aplicat în 
munca actorilor. Azilul de noapte era, în acest fel, un manifest împotriva celor care critică 
sistemul, acuzindu-l ca pincipal vinovat al lipsei de diversitate în teatru, împotriva acelor 
care-l consideră pe Stanislavski drept autorul unei orientări înguste în teatru. 

Este reconfortant să participi la un astfel de spectacol care dovedește pe viu că problema 
redării adevărului scenic nu este rezolvabilă mecanic, prin „aplicarea sistemului“, redus, din 
păcate, uneori la o simplistă psihologizare scolastică. Aş spune că spectacolul lui Vivien și 
Erenberg este rodul discuţiilor purtate în ultima vreme asupra sistemului lui Stanislavski 
și din care se vădește că victorios iese acel punct de vedere care nu tinde nici: să nege și 
nici să exagereze valabilitatea sistemului, dar care îi dă o interpretare cuprinzătoare, eliberată 
de dogmatism și de unicitatea formelor de expresie. : 

Caracteristica principală a spectacolului este determinată de faptul că problema adevă- 
rului scenic a devenit pentru regizori și actori o problemă a originalității. Nu a unei origi- 
nalităţi bazată pe excentricități teatrale, ci pe căutarea formelor de expresie cele mai adecvate 
dramei și eroilor gorkieni. 

Decorul, de pildă, n-a mai fost compus în toate amănuntele sale „clasice”. Pictorul 
scenograf şi regizorul au plasat în centrul scenei un element arhitectural dominant, o arcadă 
imensă de zid mucezit. Sub bolta aceasta — stilizată — care sugerează „fundul“ social al 
existenței umane, „azilul de noapte” a devenit un simbol cu o mare putere de generalizare 
artistică. A contribuit la aceasta și scara foarte adincă (de obicei se spune foarte înaltă or 
aci senzaţia este inversă), contorsionată, cu multe planuri de joc și care a sporit caracterul 
dinamic al spectacolului. Elementul de sugestie a fost amplu folosit în interpretare. Ieșirea 
baronului (V. A. Freindlich) din scenă, în actul I, este precedată de un schimb vulgar de 
fluierături cu Vasca, dar imediat baronul pornește în sus pe scară, purtind mîna dreaptă pe 
bară cu mlădierea nobilă cu care porţi arcușul pe coarde. 

Realismul acestui spectacol este impresionant prin caracterul activ al interpretărilor 
actoricești, prin dinamica întregului spectacol, prin expresivitatea plastică, prin armonia de 
ansambli a acestui concert care folosește marii soliști interpreți ai artei scenice. 

Scenă din „Puterea întunericului“, de N. Tolstoi (Teatrul Mic din Moscova) 


La Moscova spectacolele produc vilvă, sint discutate, căutate de public, controversate în 
presa de specialitate și chiar între laici. Nu a fost om de teatru sau profan care să nu ne 
atragă atenţia să vedem Puterea întunericului, de Tolstoi, la „Teatrul Mic”. Festivalul a 
acordat acestui spectacol premiul I, dar cu mult înainte de această recunoaștere oficială, 
Moscova își mărturisea în multiple forme interesul pentru montarea regizorului Ranevski. 
„Malii“ este păstrătorul tradiției de reprezentare a teatrului lui Tolstoi şi Ostrovski, aşa cum 
M.H.A.T.-ul este neîntrecut în montarea operei lui Cehov sau Gorki. 

Ceea ce a cucerit publicul moscovit în noua montare a dramei tolstoiene nu a fost 
numai prezența unor mari actori ca M. J. Jarov sau I. V. Ilinskii, ci, în primul rînd, spec- 
tacolul ca atare, entitatea lui. 

Teatrul Mic și-a creat un stil propriu pentru că a găsit formele cele mai adecvate de 
expresie artistică necesare transpunerii scenice a comediei lui Ostrovski sau a dramei lui 
Tolstoi, aş spune că a găsit calea celei mai mari accesibilități la sensibilitatea publicului de 
astăzi. Dar realismul spectacolelor Teatrului Mic prezintă o mare diversitate. Între Puterea 
întunericului şi Lupii şi oile nu este numai deosebirea de temă, de spirit sau de formă, este 
o deosebire de substanță, de viață concretă, care-și găsește expresia artistică într-o formă 
specifică, deosebită. 

Spectacolele Teatrului Mic nu sînt realizate după un model preconceput, realismul 
montărilor sale izvorăște din specificul operei. Febrilitatea dramei tolstoiene se realizează 
scenic într-altfel decit în spiritul lirismului cehovian, într-altiel decît în maniera tragismului 
gorkian. Regizorul și actorii caută să găsească realismului tolstoian corespondentul său scenic. 
Un exemplu descriptiv poate fi mult mai convingător în ceea ce priveşte forma scenică 
specifică spectacolului. În ultimul tablou, în mijlocul scenei, este o imensă șiră de paie care 
vine pină în faţa scenei. Înconjurată de un gard de ţară, ea se proiectează pe un cer imens, 
cenușiu, care arareori lasă să pătrundă o lumină aurie filtrată, care amplifică prin contrast 
dramatismul cadrului în care Nikita își va mărturisi păcatul. Este în fond o scenă dificilă, 
un monolog care solicită o mare concentrare, o mare putere de interiorizare. Actorul Doronin, 
ingenunchiat în virful șirei de paie, proiectat pe cerul imens, copleșitor prin vastitate și 
dramatism, susținut de acest cadru plastic care dublează frămintarea lui chinuitoare, găseşte 

accentele cele mai patetice și totuși cele mai 
fireşti pentru a-şi descătușa sufletul, pentru ə 
afla în faţa cerului și a oamenilor pe care i-a 
înșelat, liniştea sufletească, ispășirea păcatului 
mărturisit. Conţinutul momentului dramatic nu 
s-a dezvăluit aci numai în cuvînt, cuvîntul a 
fost sprijinit de o expresivitate maximă a plas- 
ticii spectacolului. Nu numai acțiunea și cuvin- 
tul personajului au influenţat aci sensibilitatea 
spectatorului, ci teatralitatea momentului, tona- 
litatea lui plastică, rezolvarea acţiunilor scenice 
ale actorului într-o formă complexă cît mai 
expresivă, care valorifică ideea monologului, a 
spectacolului în general. De aci, diversitatea 
realismului spectacolelor Teatrului Mic. 


Ga 


La Teatrul de Artă poți să-ți acorzi în- 
totdeauna satisfacția retrăirii marilor emoții de 
teatru. Afișul te imbie să revezi Trei surori 
(şi vei vibra cu tot atita emoție la strigătul 
lebedelor care vestesc, în ajunul iernii, singu- 
rătatea celor trei surori) ; să-ți acorzi — fil- 
trată, picătură cu picătură — , delectarea vir- 
tuozității interpretărilor lui Kedrov sau Gri- 
bov în Suflete moarte; să intri în istoria 
acestui mare teatru căutînd să regăsești ma- 
eștrii de altă dată în Pasărea albastră a lui 
Maeterlinck, sau să prețuiești contemporanei- 
tatea sa artistică în Clopotele Kremlinului de Pogodin, în sensibilitatea miniaturistului Petker 
sau in tumultul impulsiv al lui Livanov. Revederea ansamblului Teatrului Academic de Artă 
din Moscova constituie un eveniment care păstrează emoția primei întîlniri. Montările intrate 
de mult în circulația teatrului universal, marii săi actori, cunoscuți unii dintre œi de decenii, 
iți prilejuiesc, de fiecare dată, contactul cu minunata şcoală a realismului, întemeiată în urmă 
cu 60 de ani de Stanislavski și Dancenko. Compoziția scenică are un rol hotăritor în 
construcția spectacolelor la M.H.A.T. Legea compoziției spectacolului este aci legea proporțiilor, 
legea armoniei, a clasicității, Această lege conduce creația actoricească. Totul aci este în slujba 
caracterizării eroilor, a portretizării lor fizice, morale, psihologice. În centrul preocupărilor 
regizorale este actorul, omul. Totul este pus în slujba acestuia. 

La M.H.A.T. și la „„Malii” realizezi cît de mare poate fi aportul unui actor la îmbogă- 
țirea imaginii personajului dramatic, cît de mult solicitată este în acest teatru întreaga forță 
de creație a actorului. 

Am văzut ultimul spectacol al M.H.A.T-ului: Maria Stuart. Tragedia schilleriană și-a 
găsit o formă de reprezentare în care se recunoaște amprenta stilului teatrului, dar şi perso- 
nalitatea regizorului V. I. Staniţin și a pictorului scenograf B. R. Erdman. Montarea folosește 
schimbarea decorurilor pe turnantă, la scenă deschisă, pentru că regizorul a simțit nevoia 
unei compoziții dinamice a spectacolului, corespunzătoare romantismului și neliniștii furtu- 
noase schilleriene ; a simţit nevoia realizării unui echilibru al spectacolului prin încadrarea 
scenelor marilor întilniri, a monoloagelor și a tiradelor complexe într-un flux scenic continuu, 
care să asigure ritmul contemporan al reprezentării acestei tragedii. 

Spectacolul a folosit complexitatea căilor de reprezentare a tragediei romantice. Creatorii 
spectacolelor Schiller de la noi, de acum doi-trei ani, ar avea de învățat din această montare 
care nu neglijează nici un moment importanța interpretativ-actoricească, care relevă poeticul 
fără a neglija latura dramatică a piesei. 

La M.H.A.T. am realizat cît de mare este 
contribuția regizorului şi actorilor în crearea 
spectacolului, cîtă importanță poate avea în re- 
prezentarea teatrului lui Schiller știința de a 
caracteriza esența dramatică a fiecărui tablou, 
tratarea dramatică a pasajelor epice, capacita- 
tea de a evita efectele de teatru, găsirea ritmu- 
lui general al spectacolului, prin armonizarea 
ritmurilor artelor’ componente ale teatrului şi, 
în special, a artei interpretative. 

Maria Stuart — cu A. Tarasova (Maria 
Stuart), A. J. Stepanova (Elisabeta), Masalski 
(Robert Dudley), Sosnin (Talbot) etc. — este 
un spectacol care dovedește vitalitatea Teatrului 
de Artă din Moscova, un spectacol care con- 
trazice părerile celor care cred că M.H.A.T.-ul 
este un teatru „istoric“, cu forme de spectacol 
îngheţate, cu un stil desuet. M.H.A.T.-ul tră- 
ieşte din plin prin marea lui generaţie de ac- 
tori virstnici şi începe să trăiască o viață nouă 
prin noua generație educată chiar în cadrul 
teatrului. Maria Stuart nu este numai un 
spectacol care trădează marea forță clasică a 
M.H.A.T.-ului, ci şi capacitatea sa de adaptare 
la spiritul vremii. Nu este vorba de a cere 
M.H.A.T.-ului excentricități teatrale. Nu aceasta 
înseamnă modernizarea teatrului și, în nici un 
caz, a M.H.A.T.-ului. 

Teatrul de Artă va rămîne mare tocmai lui“ CTeatrul 
prin academismul său. Desigur că acest aca- 
demism nu înseamnă stagnare, conservatorism (şi spectacolul Maria Stuart dovedeşte că 
acest pericol nu există), ci o mare vigoare artistică realistă. Ceea ce va atrage aci pe orice 
spectator și pe cel mai pasionat amator al teatrului modern — așa cum după ce ai văzut 
impresioniștii francezi din Ermitage te întorci să te reculegi în fața tablourilor lui Rembrandt 
— este marea virtuozitate interpretativă a actorilor săi. Momentele teatrale se desfăşoară 
aci ca marile preludii, monoloagele au valoarea unor arii, textul dramatic devine o partitură 
pe care se desfăşoară virtuozitatea solistică şi de ansamblu a actorilor M.H.A.T.-ului, Aşa 
cum niciodată clasicitatea muzicii beethoveniene nu te va face s-o repudiezi pentru că îți 
place Prokofiev sau Hindemith, totdeauna vei urca plin de reculegere treptele Teatrului de 
Artă, așteptind emoționat zborul pescărușului simbolic în faldurile cortinei care se ridică. 


+ 


Lumea teatrului sovietic cunoaște in anii din urmă o mare frămintare creatoare, o 
căutare pasionată a formelor noi de expresie. Și cred că cel mai bine vor ilustra acest lucru 
citeva exemple concrete. 

Pomeneam la început de primul spectacol al lui Tovstonogov, văzut în cadrul festi- 
valului de la Moscova: Cind înfloresc salcimii. Piesa lui Vinnikov a fost reprezentată ca 
o „comedie concert”. E vorba de o comedie din viaţa studenţilor sovietici pe care Tovstono- 
gov a tratat-o în manieră carnavalescă. Aș fi tentat să spun că este vorba de un spectacol 
care vrea să demonstreze multilateralitatea mijloacelor de expresie scenică, varietatea lor 
infinită. Nu in „teribilismele“ acestui spectacol — actorii își contruiesc singuri decorurile, 
comperii întrerup acţiunea piesei și discută cu personajele — îi putem descoperi însă semni- 
ficația, ci în viziunea de ansamblu a regizorului. Tratarea în comedie-concert dovedeşte 
intenţiile acestuia de a nu insista pe „dramele” comediei. (De altfel şi autorul merge pe 
aceeaşi linie. Un erou secundar al piesei declară într-unul din momentele grele ale eroului 

principal: „eu dacă aș fi eroul principal, aș pleca în Urali să încep o viață nouă'.) Ca 
modalitate de spectacol, regizorul alege improvizația, spontaneitatea. Prezentarea personajelor 
este filmică, montarea redusă la cîteva elemente uşor de manipulat în scenă chiar de 
către actori nu are gravitatea unei montări luată în serios. Tendinţa de simplificare este 
generalizată. Un interior este alcătuit din două-trei panouri; o grădină publică din citeva 
panouri pe care sînt proiectate siluetele unor copaci ; decorul — elementar de cele mai multe 
ori — este completat prin proiecții : din camera de cămin se văd, în umbre şi lumini, ferestrele 
caselor înconjurătoare, biroul directorului institutului este susținut de proiectarea unor 
clădiri impozante, o scenă cheie a piesei este tratată în tehnica umbrelor chinezeşti. 

Decorul (S.S. Mandel) stilizat, este conceput ca un... personaj dinamic, activ, în 
permanentă schimbare. Lumina și efectele ei sînt folosite la maximum. Elemenele stilizate 
ale decorului sint permanent sprijinite de un cadru scenografic mai amplu. Toate acestea 
asigură spectacolului un ritm febril, amplificat prin mobilitatea actorilor, care dinamizează 
toate elementele din scenă. Actorii — în majoritate tineri — cîntă, dansează, sînt acrobaţi, 
mimi, într-un cuvînt, actori compleți. Caracterizarea personajelor folosește şarja, caricatura, 
grotescul. În interpretare este un amestec nedistilat de ficţiune și realitate, de anticonven- 
ționalism şi de convenţionalitate ostentativă. (O secretară romantică înşelată de un docent, 
amorez profesionist, își exprimă deziluzia rupind frunze de salcim într-o grădină publică. 
Ea smulge frunze dintr-un saloim imaginar, proiectat, dar scena se umple de miile de 
frunze autentice pe care le aruncă peste spate spre public.) 

Regizorul folosește actorii, decorul, recuzita, lumina, într-un scop precis: maximum 
de invenție, de trouvaille-uri regizorale. Este aceasta linia teatrului nou ? Credem că regizorul 
a recurs conştient la varietatea de mijloace pomenite; a făcut-o. demonstrativ, ca un 
manifest împotriva schematismului, a naturalismului. Nu a fost o profesiune de credinţă. 


* 


Prezența acestui spectacol la Moscova în cadrul festivalului ne-a bucurat, dar ne-a 
trezit curiozitatea pentru celelalte montări ale lui Tovstonogov. Oare găsirea căilor noi în teatru 
înseamnă minimalizarea rolului textului dramatic, permisiunea de a folosi o piesă — chiar 
dacă nu dintre cele mai reprezentative — ca pretext pentru un spectacol, așa cum face Tor- 
stonogov cu piesa lui Vinnikov ? 

Seara următoare ne-a dat răspunsul printr-un spectacol al aceluiaşi regizor, unul dintre 
cei mai tineri artişti ai poporului din Uniunea Sovietică. Același colectiv al Teatrului Mare 
Dramatic din Leningrad a prezentat — tot în cadrul festivalului — piesa brazilianului 
G. Figueiredo, o tragicomedie clasică în maniera lui Giraudoux. 

Vulpea şi strugurii — o dramatizare a esopismelor — ne-a confirmat prima impresie 
că în Cind înfloresc salcimii regizorul se amuza, făcea experimente, demonstrații. Aci însă 
este vorba de o concepție regizorală unitară, care respectă specificul dramei, care dă 
importanță textului dramatic. Aceeaşi preocupare de a găsi formula unui teatru modern, dar 
de. data aceasta, seriozitatea regizorului caută un stil corespunzător piesei și zilelor noastre, 
fără excentricități. Montarea trădează o concepție de spectacol care tinde spre stilizare şi 
simbol. 

Preocuparea pentru plasticitatea teatrală este evidentă din decor. Personalitatea regi- 
zorului este și ea manifestă, dar fără nici o agresivitate, prin folosirea spațiului, prin 
cromatica tonurilor pastelate şi armonioase, prin economia elementelor arhitecturale a căror 
putere de sugestie este în raport invers proporțional cu cantitatea lor. In acest fel cadrul 
scenic devine o materializare a unei idei. 

Maniera de joc a actorilor nu mai este redusă la numitorul comun al caricării ci, 
fiecare personaj îşi capătă stilul propriei sale personalități. 

Regizorul a urmărit prin varietatea interpretărilor ca şi prin folosirea unei varietăți 
de elemente teatrale — care merge de la corul antic şi pînă la simbolul modern — să 

realizeze alternanţa intre tragedie și comedie, să găsească tonalitatea cea mai nimerită 
pentru amestecul de tragic şi comic pe care morala fabulei esopiene îl conţine. 

L-am întilnit deci pe regizorul Tragediei optimiste care de mai bine de doi ani a 
cucerit sufragiile opiniei publice teatrale sovietice. Vulpea şi strugurii s-a bucurat nu numai 
de succesul premiului I, primit în cadrul festivalului, ci de aprobarea manifestă a publicului 
şi a oamenilor de teatru. O sală entuziastă de oameni de teatru și mult tineret a chemat 
minute în șir, prin aplauze și ovaţii, regizorul la rampă. Îl aşteptam și noi cu curiozitate, dar 
nu l-am cunoscut decît la plecare. Era lingă noi. Un om tînăr, cu o bărbie ascuţită, vo- 
luntară, cu o față negricioasă și ochi scînteietori, îmbrăcat într-o haină de lucru şi o cămaşă 
neagră de lină. Ne-am promis să ne revedem peste cîteva zile la Leningrad. Voiam să-l 
întreb dacă este de acord că sistemul lui Stanislavski nu se referă numai la repertoriul 
intim-psihologic şi că însuși Stanislavski a fost un inovator, un căutător de formule noi; 
dacă pot regizorii să stimuleze creația dramatică actuală ; dacă preconizează un stil personal, 
dacă a ajuns la o formulă care să-l satisfacă ? Şi multe altele. 

Cind am ajuns însă la Leningrad, Tovstonogov se îmbolnăvise, era internat în spital 
și nu am putut să ne întîlnim decit cu un al treilea spectacol al său Mansarda (Etajul 6) de 
Alfred Gehry. Poate dacă aceste rînduri îi vor ajunge sub ochi, va avea răgazul să răspundă 
în scris la întrebările noastre. Paginile revistei îi stau la dispoziție. 


bă 


Astă seară: Aristocraţii de N. Pogodin la Teatrul Maiakovski. Spectacolul Aristocraţii 
poate fi considerat — indiferent dacă ești de acord sau nu cu formula lui — ca un manifest 
al regizorului. Întreaga activitate a acestui teatru, de altfel, este viu impulsionată de marea 
personalitate a regizorului său principal N. P. Ohlopkov. Orice spectacol vei vedea aici: ' 
Hamlet sau Sonetul lui Petrarca, Ploşniţa, Grădinarul şi umbra sau Aristocrații, va reuși să 
te impresioneze prin compoziția sa, prin felul original de a transmite un mesaj actual spec- 
tatorilor. Ansamblul spectacolelor de aci îţi dă impresia unui mare laborator, în care căutarea 
şi efervescența artistică sînt însăși rațiunea sa de existenţă. 

Ohlopkov a reeditat, în piesa lui Pogodin, montarea sa din trecut, reconstituind „,spec- 
tacolul-carnaval“, din 1934. Este aceasta o dovadă a “sărăciei de fantezie a regizorului? 
Nicidecum.! Cu sigaranță că ar fi putut găsi o formulă nouă de reprezentare, ba chiar mai 
multe. Dacă Obhlopkov a păstrat însă vechea montare — anunțind acest lucru în program — 
a făcut-o pentru ca să-și arate atașamentul său față de un anumit stil teatral, pentru a 
reafirma credința sa că teatrul există numai printr-o strinsă legătură între spectatori și scenă. 
Ohlopkov a mutat scena, redusă la două platforme puse cap la cap, în mijlocul spectatorilor. 
Scena obişnuită a fost și ea ocupată de public, pentru a aduce acțiunea în mijlocul publicului 
şi nu pentru a fi original de dragul originalității. Întreaga desfășurare a spectacolului, orga- 
nizarea sa interioară, este publică, regizorul de culise și recuziterii sint prezenți în spectacol. 
Mijloacele artistice întrebuințate sînt convenţionale. (Masa la care discută comandantul cu 
căpetenia vagabonzilor este un postav verde ținut în scenă de doi recuziteri în treninguri 
albastre, pentru a se distinge de interpreți, iar cînd masa nu mai e necesară în jocul celor 
doi actori, ea dispare chiar în timpul desfășurării scenei ; bălțile rămase după ploaie, pe care 
le sare Costea în scenă, sînt pete de lumină pe culoarea neutră a pinzei de sac cu care e 
tapisată “scena platformă ; călătoria pe puntea unui vapor este sugerată printr-o timonă și un 
lant de sirenă ținut deasupra marinarului de un recuziter; o luptă în mijlocul mării este 
sugerată prin vinturarea a două pinze negre-albastre prin ale căror... valuri apar capetele 
eroilor ce se luptă; o prostituată în tabloul închisorii femeilor monologhează intrind într-un 
soi de recitativ ce se apropie de songul brechtian ; construcția canalului este sugerată cu 
ajutorul a două-trei roabe, etc. etc.) Toate acestea în mijlocul publicului, fără cortină, fără 
culise. Tablourile se desfășoară cinematografic, scenele se compun — scenografic şi interpre- 

tativ — fără nici un secret, permiţind spectatorului o privire röntgen în structura interioară a 
spectacolului. Spectatorului i se reamintește în fiecare clipă că se află la teatru, dar preocu- 
parea de bază a spectacolului rămîne scoaterea în prim plan a temei sociale, apropiind-o de 
spectator telescopic, prin toate mijloacele convenționale care acţionează direct asupra sensibili- 
tăţii şi emotivității spectatorului. 

Nu vrem să dăm acestui spectacol o importanță mai mare decit o are, mai ales că 
regizorul său credem că nu dorește decit să stimuleze căutarea formelor celor mai expresive 
ale teatrului contemporan, dar prezența sa: pe scena teatrului „Maiakovski“ este un stimul 
semnificativ, pentru adepţii teatrului convențional, pentru ca în cadrul acestuia ei să rămînă 
profund realiști. Tentaţia de a acuza de formalism un astfel de spectacol este mare — am 
observat-o chiar în grupul nostru prea puţin obișnuit cu teatrul de acest gen. În loc să 
reluăm o lungă discuţie asupra a ceea ce este formalismul în artă ne mulțumim: să repro- 
ducem răspunsul lui Serghei Obrazţov dat într-un interviu la aceeași întrebare : „Închipuiţi-vă 
că un cetățean a primit o repartiție pentru o locuință pe care o găsește ocupată. Aceasta 
înseamnă formalism“, 

Pentru varietatea formelor spectacolului realist există însă un „spațiu locativ” infinit. 


Pe linia expresivităţii maxime a plasticii spectacolului, pe linia teatralității puse în 
slujba hiperbolei maiakovskiene, este montat în același teatru spectacolul Ploşnița (regia V. N. 
Vlasov — scenografia: K. F. Kuleşov). Locul desfășurării acțiunii este de data aceasta 
scena obișnuită. Spectacolul începe printr-o scenă mută. Turnanta se învirtește prezentindu-ne 
toți eroii și ne introduce apoi direct în acțiunea comediei. Turnanta este un element important 
în crearea dinamicii spectacolului și întrebuințarea ei aci își are o justificare organică. Ea 
asigură ritmul spectacolului, imprimă ritm interpretării actorilor, dă o desfășurare aproape 
filmică întregului spectacol. Turnanta rămine însă numai un mijloc, util, la care se adaugă 
maniera de interpretare a actorilor a căror mobilitate este sprijinită de o tehnică aproape 
cinematografică, de capacitatea de a reda o idee fără ajutorul cuvintelor, de a folosi panto- 
mima în slujba caracterizării personajelor şi chiar a unui mediu social. 

“Nunta din actul II este un exemplu de știință a îmbinării tuturor elementelor scenice 
pentru a realiza o imagine de ansamblu de o profundă teatralitate. Începind cu oglinda din 
interiorul „frizeriei”, în cadrul căreia sînt prezentate personajele, sosirea şoferilor „roșii . 
primul foxtrot după căsătorie, culoarea locală realizată prin elemente decorative, care mărtu- 
risesc la modul cel mai artistic vulgaritate convivilor, muzica lui Prokofiev, care subliniază 
cheful „paraziților”, efectele de lumină cu care se realizează incendiul frizeriei şi vacarmu! 
final, alcătuiesc o succesiune de imagini care te solicită în cel mai mare grad nu numai prin 
caracterul plastic, pictural, ci prin măiestria cu care este compus întreg tabloul, prin compo- 
ziția acestui moment de teatru de o expresivitate plastică maximă, și care conţine în el, prin 
îmbinarea uluitoarei varietăți de mijloace de care dispune teatrul, imensa și nimicitoarea 
hiperbolă a satirei maiakovskiene. 

Ai impresia că aci s-a atins perfecțiunea, satisfacția estetică este deplină, totală. Si 
totuși, în altă seară, pe scena Teatrului de Satiră, teatrul în care regizorul V. Petrov visează 
ca „fiecare actor să poată răspunde la o sugestie îndrăzneață a regizorului“, aceeași 
Ploşniţă este prezentată într-o altă formă, cu alte mijloace scenice, dovedind încă o dată cit 
de mari pot fi varietatea și expresivitatea imaginilor scenice în cadrul realismului socialist. 

Ec 


$ 


Din toate aceste încercări începe să se cristalizeze o modalitate teatrală îmbogățită. 
Am intilnit-o şi acolo unde ne aşteptam mai puțin, la- „Balşoi“. Pentru prima oară Ohlopkov 
a montat un spectacol de operă -pe scena Teatrului Mare. Este vorba de opera Mama de 

Scenă din „Mama“ de Hrenikov (Teatrul Mare Academic din Moscova) 


Tihon Hrenikov, după romanul lui Gorki. Reprezentarea acestei opere care marchează 
inceputul realismului socialist în literatură s-a bucurat — din punct de vedere al specta- 
colului — de o montare modernă, pătrunsă de un puternic suflu revoluționar. Pregătită 
în cinstea aniversării a 40 de ani de la Revoluţie, opera Mama a adus pe scena Teatrului 
Mare o concepție nouă în montarea teatrului liric. Personalitatea artistică a lui Ohlopkov 
a revoluționat stilul clasic al Teatrului Mare. Mama a fost montată în spiritul teatrului 
eroic-revoluționar. Spectacolul folosește decoruri stilizate, toate schimbările de decor se fac 
la scenă deschisă, scenografic spectacolul poartă un leit-motiv eroic sugerat de prezența unor 
steaguri imense care încadrează întotdeauna acțiunea. Regizorul a impus soluţii teatrale 
spectacolului de operă. Mama ,„,monologhează“ la faţă de cortină, scoasă din decor, iar 
monologul ia caracterul unei arii epico-dramatice. Corul muncitorilor aminteşte tehnica coru- 
rilor vorbite, ritmate. Mulțimea proletarilor ocupă spaţiile scenei pe practicabile denivelatoare 
scenele de masă sînt montate pe turnantă. Așa sînt, de pildă, meetingul și marșul greviștilor : 
aliniaţi pe diametrul turnantei, muncitorii înaintează pe fiecare jumătate de diametru în 
sens invers, în timp ce turnanta evoluează în contratimp. De aci, un efect copleșitor al 
forței proletariatului care mărșălueşte continuu spre public. Opera literară şi-a impus stilul, 
regizorul a venit în întîmpinarea specificului operei, coincidenţă fericită, care nu se produce 
deloc întimplător în teatrul sovietic de azi. 


> 


Serile Leningradului, în decembrie, încep devreme. Soarele răsare tirziu, străluceşte 
arareori printre cețurile Nevei și, după o oră, două, coboară încet spre orizontul alburiu al 
mării, trimițînd raze Jungi, paralele cu apele incolore ale golfului Finic. La ora patru, 
lumina clorotică a amurgului lasă locul reverberațiilor neonului și fluorescențelor argintii 
şi marele oraş începe viața de seară. 

Cunoșteam deja citeva din spectacolele Leningradului. Voiam să revedem Cadavrul viu, 
să vedem Tragedia optimistă, dar nu se jucau în zilele acelea. Am văzut un nou spectacol 

al lui Tovstonogov, Mansarda (la Teatrul „M. Gorki”), ultima piesă a lui N. Pogodin 
Sonetul lui Petrarca (la Teatrul „A. S. Pușkin”), baletul Șapte frumoase la Opera Mică, 
baletul Șurale la Teatrul „Kirov“, În numele revoluției la Teatrul tinărului spectator şi 
două spectacole la Teatrul de Comedie condus de Akimov. Vreau să mai vorbesc în com- 
pletarea impresiilor despre teatrul sovietic, despre ultimele două teatre pomenite. Mai puţin 
despre spectacole, cît despre specificul lor. 

Teatrul tinărului spectator este un teatru care numără aproape tot atiția ani ciți are 
şi Revoluţia, iar artistul poporului A. A. Brianţev îi este un îndrumător care l-a însoțit 
de la înființare. S-ar putea spune că l-a născut și i-a imprimat personalitatea sa începind 
de la sala de teatru și pînă la ultimele sale spectacole. 

Sala Teatrului tinărului spectator este o sală sui generis. Construită în stil antic, 
este menită să dea impresia unui amfiteatru universitar din care participi la marile şi 
micile lecţii ale vieţii. Scena, mai bine zis podiumul, pătrunde în semicercul amfiteatrului, 
aducind spectacolul în mijlocul tinerilor participanţi. 

Pe această estradă, care înlătură orice izolare dintre artiști şi spectatori, am văzut 
spectacolul cu piesa În numele revoluției de Şatrov, montat de S, E. Diamant. Preocuparea 
principală a conducătorilor şi artiştilor acestui teatru, este ca repertoriul și stilul specta- 
colelor să corespundă psihologiei şi temperamentului copiilor şi adolescenților. Pe fundalul 
revoluției și al evenimentelor ce i-au urmat, se desfășoară aventurile a doi copii rămași 
orfani. Dar nu fabula piesei ne preocupă acum, ci compoziția ei dinamică, simplitatea 
momentelor dramatice şi fluxul eroic lipsit de retorism, în fine, poezia acestei piese profund 
educative nu numai prin temă ci, mai ales, prin aplicația cu care ea se adresează psiho- 
logiei copilului. (Cum de nu s-o fi gindind Teatrul Tineretului de la noi că piese ca 
Fete rătăcite nu pot găsi calea spre sufletul adolescentului 1?) 

Spectacolul Teatrului din Leningrad se desfășoară în mijlocul spectatorilor folosind o 
multitudine de elemente scenice care au ca scop — toate, dar absolut toate — să ritmeze 
spectacolul, să-i dea forma cea mai adecvată receptivităţii, sensibilităţii și psihologiei tine- 
rilor spectatori. Pentru aceasta este folosită o gamă imensă de mijloace teatrale, iar inven- 
tivitatea artistică a regizorului și actorilor dublează inventivitatea tehnologică a spectacolului. 

Tot timpul spectacolului de la Leningrad, m-am gîndit cît de bătrini trebuie să se 
simtă spectatorii Teatrului Tineretului din București şi cît de mare trebuie să li se pară 
distanța dintre ei și scenă, dintre nevoia lor de poezie și gustul sălciu al multor piese 
jucate, dintre dorinţa lor entuziastă de noutate și conservatorismul spectacolelor la care asistă. 


N. P. Akimov este un teoretician al comediei, un practician al comediei, este directorul 
unui teatru de comedie, regizor şi pictor scenograf de comedie, dar, în primul rînd, un 
îndrăgostit de comedie și un om plin de umor. Cind l-am întrebat — într-o conversaţie care 
s-a prelungit mult după miezul nopții — care-i părerea sa despre modalitatea aplicării 
sistemului lui Stanislavski, mi-a răspuns prin tangentă: „dacă Stanislavski s-ar ridica 
pentru o noapte din mormiînt, acea noapte ar fi pentru mulți regizori care declară că îi 
practică sistemul, o noapte a Sfintului Bartolomeu“. 

Akimov este un om modest, care nu vrea să facă teatru „à la manière de... Meyerhold 
sau... Vahtangov“. Unica sa lipsă de modestie este că vrea să facă teatru „à la manière 
d'Akimov“. 

intilnirea cu Akimov ne-a adus aminte de Ion Sava. Akimov este regizor, decorator, 
autor, pictor-portretist şi caricaturist, publicist și amator fotograf, într-un cuvint, un om 
de teatru complet. S-ar putea înțelege că Akimov copleșește și își impune personalitatea 
tuturor celor din jur. Nu este aşa. Akimov a realizat un teatru, un colectiv, un stil, care 
poartă amprenta omului de artă care ştie să facă prozeliți în numele unei arte vii, originale, 
cuceritoare, plină de optimism. „a 

Spectacolele văzute la Teatrul de Comedie din Leningrad sint două comedii sovietice. 
Minune obişnuită de Evghenii Şvarţ, este o fcerie, un basm modern, plin de vervă, în care 
elementul fantast se amalgamează cu implicaţia în realitate, în care poezia se îmbină cu 
satira. Este o piesă în care Akimov se simte la largul lui. 

Oameni paşnici, de Skvarkin, este o comedie scrisă încă în 1942, care înfățișează 
rezistenţa unor oameni simpli, dintr-un orăşel de provincie ocupat de nemți și din care au 
plecat toţi... eroii. O comedie cu adevărat originală. O comedie care știe să vehiculeze cu 
aceeași aplicaţie şi satira şi ironia, înfățișind oamenii la dimensiunile pe care viața reală 
îi formează, „oamenii pașnici“ la care funcţionează și dorința de a fi eroi, și teama, și 
entuziasmul juvenil și instinctul de conservare. 


Am văzut deci două comedii total diferite și din fiecare am putut să ne dăm seama 
de capacitatea artistului regizor şi pictor scenograf de a găsi formele cele mai corespunză- 
toare transpunerii scenice a comicului. Comicul în spectacolele lui Akimov se bazează în 
primul rînd pe text. Dar de la substanța comică a textului literar și pînă la forma sa de 
reprezentare intervin o mulțime de elemente care sporesc contrastul comic al replicii, care 
amplifică prin elemente teatrale sensul satirei. Comicul izvorit din text este susținut cromatic, 
scenografic, interpretativ. Decorul are o funcție comică importantă nu prin caricaturizare, 
ci prin finalitate. Mobila folosită în basmul lui Şvarţ are dincolo de utilitatea scenică prac- 
tică şi o suprasarcină de caracterizare. Scaunul lebădă, scaunul om, căminul care capătă 
aspectul de tron numai prin simpla profilare a actorului-rege în dreptul său, sporesc puterea 
de sugestie a spectacolului și totodată caracterul său comic. Nu întotdeauna decorul are 
însă o tratare similară. În tabloul final, în care toți cei care nu iubesc adorm și izbindește 
curajul de a iubi, regizorul-scenograf folosește în mod simbolic elemente de arhi- 
tectură clasică: coloane frînte, un cap sculptural la dimensiuni hiperbolice, o siluetă de 
statuă antică profilată pe cer, belșugul sugerat de un ciorchine de struguri care depășește 
înălțimea unui actor. Supradimensionările elementelor scenice nu-s distonante, căci ele sînt 
proiectate pe un peisaj, care amintește de pictura lui Chirico. Ansamblul decorului capătă 
astfel o monumentalitate clasică corespunzătoare sentimentului general de satisfacţie îndepli- 
nită, de viaţă liberă plină de dragoste. 

Nimic nu este gratuit, totul urmăreşte o idee. Sugestia decorului este folosită la 
maximum pentru a sprijini şi completa eforturile creatoare ale actorului. 

Scopul actorului este să sugereze, să genereze simboluri care valorifică ideea, să creeze 
corespondentul scenic al comicului literar. Fiecare gest are o finalitate, o semnificație sporită. 
Gestul, expresia, acțiunea scenică sint încărcate de elemente de sugestie prin analogie, prin 
asociații de idei și mai ales prin contrast. Interpretul regelui, din basmul lui Şvarț, intră 
în scenă cu o figură de bonom, cu gesturi timide și declară aproape jenat: „eu sînt rege“, 
iar după o pauză jucată pentru a se face comod și a lua loc pe un fotoliu ca un musafir 
nepoftit, care așteaptă să fie servit cu ceai şi nu îndrăznește să ceară, cu aceeași jenă timidă 
spune „ia tiran” („eu sînt tiran”). Efectul este uluitor. Încărcătura comică a unui astfel 
de comportament scenic explodează în sală în uriaşe hohote de ris. 

Akimov explorează toate sursele de umor și exploatează în special contrastul comic 
prin imagini scenice contrastante. 


Preotul, unul din „eroii“ principali ai comediei Oameni paşnici, în dimineața cind ar 
trebui să pornească să împiedice retragerea nemților din oraș, se dă jos din pat, într-o lungă 
cămaşă de noapte, şi cu fața spre răsărit începe o cruce uriașă care, cînd ajunge la „sfintul 
duh“, se transformă în mişcare de gimnastică suedeză; același preot este obligat să cînte 
nemților muzică de jazz la orgă, iar aceștia dansează ritmic pe un vechi cîntec rusesc, plin 
de tristețe; ingenua comsomolistă are un zimbet de prostituată sub mingiierea ofițerului 
neamţ pentru că în acest timp îi atîrnă în spate un afiș pe care scrie „moarte fasciştilor”; 

' tînărul ostaș sovietic rănit, pentru a-şi justifica prezența în orașul ocupat de nemți, învață 

să țină isonul la biserică și spune dăscălescul „amin“ de parcă ar da ordin.de atac unei 
companii de cavalerie. 

Actorii servesc replica dramatică, dar o şi îmbogățesc prin mijloace teatrale. Trecerea 
de la literar la scenic se face cu contribuția activă, gîndită a regizorului și actorilor. Sint 
folosite pentru aceasta toate trucurile, tot ce poate spori capacitatea de expresivitate comică 
a actorului. Dar problema reprezentării caracterelor rămine problema-cheie a spectacolului. 
Akimov este un regizor care-și compune eroii în mod complex: îi imaginează literar, îi 
desenează, le face măști, costume, le compune ticuri, comportamente. construieşte în mod 
efectiv caractere de comedie. Specificul teatrului de comedie este dominant în arta actorilor 
din acest colectiv. Dar sensibilitatea, lirismul, ocupă un loc de seamă în spectacolele Tea- 
trului de Comedie. Sensul optimist al comediei este sugerat prin latura poetică a specta- 
colelor akimoviene. 


Sînt multe 'spectacole de care am mai putea vorbi. Şi totuşi, sint puține serile a trei 
săptămîni pentru ca să poți cunoaşte lumea teatrului sovietic; o lume în care regăseșşti 
comorile clasicismului și viața fremătătoare a zilelor noastre; o lume în care respectul 
tradiției și căutarea pasionată a inovației realizează marea ei armonie şi marea ei varie- 
tate; o lume de mari şi valoroși artiști reprezentanți ai umanismului socialist, o lume pe 
care o regreţi cînd o părăseşti și dorești s-o reîntilnești cît mai curînd, 

HORIA DELEANU 


Diderot sau Rejane 


Li se întîmplă uneori oamenilor de artă să se simtă stingheriți de presupusa boemă 
a profesiunii lor, de limitele mai flexibile, mai puţin susceptibile de compartimentare exce- 
sivă ale existenței lor în muzică, plastică ş. a. În această perspectivă, ei ajung să realizeze 
un complex de inferioritate — desigur nemotivat — în raport cu mînuitorii științelor care 
funcționează prin axiome, teoreme, reciproce infailibile. 

Probabil că tocmai o asemenea stare de spirit l-a determinat pe un om de teatru 
francez să considere, într-o bună zi, că actorii se împart în două categorii riguros definite. 
Unii ar fi „diderotini“, jucînd mai mult cu creierul decît cu inima şi respectind, în această 
manieră de interpretare, soluţiile propuse de celebrul autor al „Paradoxului despre actor“. 
Alţii, „rejaniștii“, ar consuma mult mai multă emoție, recomandindu-se în scenă — ca 
altădată marea actriță Rtjane — prin căldură, sensibilitate, explozie a trăirilor psihice. 

Depăşit fiind pragul complexelor, am credința că această sistematizare scolastică nu 
izbutește să ne prezinte actorul care adoptă în mod exclusiv o ipostază sau alta, decit 
într-un straniu profil cu trăsături, cînd abia schițate, cînd alterate. Pe potecile atit de 
complicate, accidentate, care duc către culmea rolului realizat, interpretul trebuie să-și 
aproprie personajul prin intermediul unui sistem cel pulin „diderotin-rejanist“. Registrul 
lucid este absolut necesar pentru stabilirea coordonatelor fundamentale ale rolului, pentru 
obținerea vizei de intrare în universul de gîndire al eroului piesei. Disponibilitatea emotivă 
nu poate lipsi din competiţie, în măsura în care numai prin intermediul ei se ajunge la 
contactul cu sinusoidele psihice proprii personajelor de dramă. 

În afară de registrul lucid şi disponibilitatea emotivă raportate nemijlocit la rolul 
dat, mi se pare că mai există un moment extrem de important, care, din păcate, se lasă 
uneori ignorat în procesul de întruchipare al lui Romeo sau al Antigonei, al Vassei Jelez- 
nova sau al lui Tipătescu. Odată cu viziunea perfect clară a personajului care se cere inter- 
pretat, trebuie solicitată şi conștiința propriei sensibilităţi a interpretului, susceptibilă să 
dea o coloratură sau alta eroului dramei. Intră în joc aici nu numai temperamentul acto- 
ricesc, ci şi una din componentele cele mai intime ale talentului, sensibilitatea artistică şi 
tonalitatea ei specifică. 

Mai concret. L-am văzut în ultima vreme pe Radu Beligan în destule roluri, în 
care ne-am convins de marile lui daruri scenice. Dar parcă în Miroiu din Steaua fără 
nume i-am putut intui cel mai bine. adevăratele proporții, abropiind acest rol de pragul 
suprem al creației sale artistice. Or am impresia că, dacă în nenumărate alte situații in- 
terpretul n-a fost lipsit de o viziune absolut limpede a personajului său, aici el a lăsat 

și propria sa sensibilitate, consonantă cu rolul, să prindă aripi, să se desfășoare mai larg. 
Ceea ce i-a adus, în sinteza dintre luciditate, emoție, sensibilitate proprie — toate asociate 
într-un desăvirşit proces de trăire scenică — una dintre marile izbînzi ale carierei sale. 

Fără îndoială că în determinarea tuturor comblicităților care conturează, în ultimă 
analiză. personajul, regizorul poate şi trebuie să aducă o contribuție importantă. Fiind, 
între altele, un fel de prim tălmaci al autorului, el are datoria de a defini pentru fiecare 
actor, împreună cu actorul, sarcina specifică a rolului. În acelaşi timp, el trebuie să se 
străduiască continuu să trezească propria sensibilitate a actorului, care va 'vonstitui fondul 
emoțional al rolului și va da interpretării tenta caracteristică, distinctivă. 

Altfel am ajunge la situaţia paradoxală, în care orice Anna Fierling din Mutter 
Courage ar fi, în mod fatal, identică cu Helene Weigel, orice Hamlet l-ar reedita pe Lau- 
rence Olivier şi orice Othello ar evolua în saenă exact ca Mordvinov. 

Revenind la un exemplu mai simplu şi mai apropiat, credem că regizorul lon Ol- 
teanu a greşit în Cinstea noastră cea de toate zilele, mai cu seamă fiindcă, înspăimintat de 
eventualele abateri de la definiţia eroilor, le-a calculat, cu o riglă foarte exactă, dimen- 
siunile psihice, intelectuale, fără să apeleze suficient la capacitatea de trăire emoțională 
specifică a dotaţilor actori pe care i-a avut la îndem:nă. 

Mai există în teatru o practică, care toceşte sensibilitatea înterpreților, împiede- 
cîndu-i adesea să-și facă mesajul incandescent. Mă refer la obiceiul „emploi“-ului, la dru- 
mul habitudinii, pe care e împins actorul folosit în mod exasperant într-o suită de roluri 
<il se poate de asemănătoare. Am aprecial-o pe Clody Bertola în 30 de arginţi, Cazul 
Bennet, Vocea Americii, în care a avut o ținută de mare decentă, dar şi de limitată vi- 
braţie. Era şi firesc, în măsura în care, aproape mecanizată, purta același profil psihic 
raportat la aceeași condiție exterioară, în toate piesele pomenite. Și am redescoperit-o, fer- 
mecătoare, impresionantă, în Liubov larovaia şi în Lizzie din Omul care aduce ploaie, 
trepidind de emoția regăsirii propriei şi proaspetei sensibilităţi, topite în magma unor ro- 
luri, altele decît cele parcă predestinate actriței de-a lungul anilor de o ursită lipsită de 
fantezie. 

Pornind de la o prejudecată, asociată cu o înțelegere limitată a teatrului — ştiu și 
eu dacă „diderotină“ sau „rejanistă“ ? —, Octave Mirbeau deplingea condiţia interpre- 
dului care îşi schimbă mereu identitatea, înscriindu-și personalitatea în perimetrul senti- 
mentelor, gîndurilor eroului X şi Y. Şi conchidea: „Actorul este prin însăși natura mese- 
viei sale o ființă inferioară, un osîndit“. 

Refuzînd însă luciditatea fără emoție şi arderea cu desăviîrşire inconștientă, situată 
intr-o sferă de strictă instinctualitate, valorificîndu-și neîncetat propria sensibilitate, acto- 
zul se transformă din „osindit“ într-un om îmbrăcat în cămașa fericitului. Fiindcă dis- 
pune, în limitele nobilei sale profesiuni, de dreptul de a-şi imprima în tiraj aproape neli- 
mitat bogăția de gînduri şi sentimente proprii, generozitatea spiritului şi înălțimea idea- 
lurilor sale etice, reeditate în sute, în mii de personaje inimitabile. 


Antic şi modern 


Teatrul Naţional din Cluj : Hecuba de Euripide 


Este aproape un veac și jumătate de 
cînd, în 1819, la Cișmeaua-Roșie, stirniţi 
de succesele dobindite de Moartea lui Iuliu 
Cezar, Meropa, precum şi de întreg reper- 


toriul în limba greacă, format — cum a- 
rată N. Filimon — „tot din piese pline de 

patriotism, virtute, abnegaţie și ură în 
contra tiraniei“ și „parastisit” de către 
membrii comitetului revoluționar elenic din 
București, C. Aristia, Teodor Gazi, Con- 
stantin Şomache și „alţi cîțiva din cei mai 
cu talent“, „dintre junii romini ce-și făceau 

studiile în școala elinească”, luară  „„hotă- 
rirea de a-j imita... și în puţin timp ridi- 
cară pe scenă faimoasa tragedie a lui Euri- 
pide, numită «Ecuba»... piesă ce pentru 
prima oară da ocaziune limbei romîne a 
intra în templul muzelor”. Tradusă din 


elinește de A. Nănescu, „unul dintre junii' 


actori romini“, rolul titular al tragediei s-a 
jucat — cum relatează același N. Filimon, 
după o tradiție orală — de către I. He- 
liade Rădulescu, „carele, dorind ca repre- 
zentațiunea să iasă întru toate bine, îm- 
plinea şi rolul de sufler”. 

De atunci și pînă astăzi, deși limba ro- 
mînă a intrat de mult în „templul muze- 
lor“, nu numai Hecuba, dar întreaga tra- 
gedie antică a suferit de o inexplicabilă 
lipsă de atenţie din partea teatrelor noastre. 
Fentru curajul de a fi montat, cu cuviin- 
cioase „modernizări“ — pe care le vom 
examina mai la vale — un spectacol vechi 
de acum 2500 de ani, pentru entuziasmul 
cu care a repus în drepturile sale unul din 
giuvaerele în veci nemuritorului clasicism, 
colectivul Teatrului Naţional din Cluj tre- 
buie felicitat din toată inima. Avem însă 
încredințarea -că felicităm numai un început, 
care să facă diră, deschizind porţile prime- 
lor noastre scene și în fața celorlalte capo- 
dopere ale genului. Nu-i nimic că s-a în- 
ceput cu Euripide, nu-i nimic că s-a în- 
ceput cu Hecuba. Totul este ca, de acum 
înainte, să vedem și acele lucrări care, prin 
complexitatea și prin perfecțiunea realizării 
lor, nu constituie numai adevărate „,mo- 
dele“ clasice, dar se și apropie, ipso facto, 
mai mult de gusturile chiar sporite poate, 
chiar altele în orice caz, ale veacului XX. 
Căci, dintre cei trei mari tragici greci, acel 
încununat de douăzeci de ori cu cununa 
premiului I, acela care niciodată n-a fost 
clasat al treilea, Sofocle, își păstrează peste 
veacuri întiietatea. 

După el, neastimpărul nepăsător de ca- 
noane al lui Euripide, o anume „linie a 
inimii” pe care, spre deosebire de Sofocle, 
călător neclintit pe „linia rațiunii” s-a ma- 
nifestat, invită la o paralelă, poate asemă- 
nătoare cu cea dintre Corneille şi Racine, 
indicată de Sofocle însuși, care spunea că, 
în timp ce el îi zugrăvește pe oameni așa 
cum ar trebui să fie, Euripide ii zuziăveşte 
așa cum sînt în realitate. Oricum, în He- 
cuba nu vom găsi nici violentele scăpărări 
de patimi din Medeea, nici excelenta intrigă 
și minunatul rol al Iphigeniei, atît în Auli 


Magda Tilvan (Hecuba) şi Dem. Constanti- 
nescu (Ulysse) 


da cea imitată de Racine, cit și in Taurida 
cea imitată de Goethe. 

Ceea ce critica modernă i-a reproşat ade- 
sea Hecubei a fost infringerea canonului 
clasic al „unităţii de interes“. Cele două 
episoade, moartea Polyxenei și cea a lui 
Polydor, au apărut fără legătură firească 
între ele, iar precauţiunile pe care Euri- 
pide și le-a luat spre a le prezenta sudate 
(cadavrul lui Polydor este descoperit pe 
țărmul mării de către sclava care venise 
aci să ia apă pentru a spăla cadavrul Po- 
Iyxenei ; văzînd învelit în giulgiu cadavrul 
imi Polydor, Hecuba crede că estic al Po- 
Iyxenei ; Agamemnon află de la Hecuba de 
moartea lui Polydor atunci cînd vine s-o 
poftească să-și înmorminteze fata ; Hecuba 
își exprimă dorința ca cei doi copii ai ei 
să fie îngropaţi lingă același rug, uniţi în 
moarte ; monologul care deschide piesa este 
rostit de Polydor, cel cu a cărui moarte 
se va începe partea a doua; odată cu piei- 
rea lui, el insuși vestește și moartea Poly- 
xenei etc.) au apărut cu atit mai suspecte 

Cum arată însă și L. Mâridier, în nota la 
savanta sa ediție Euripide, de unde am îm- 
prumutat și înşiruirea din paranteza de mai 
sus, „unitatea“, ca și valoarea și originali- 
tatea piesei, nu trebuie căutată în însăși 
acţiunea, ci în dezvoltarea psihologică a ca- 
racterului protagonistei. Zdrobită de durerea 
servituții, Hecuba, cîndva regina unei ce- 
tăţi înfloritoare, după ce și-a văzut soțul 
ucis sub ochii ei, după ce și-a văzut ceta- 
tea nimicită, rămine acum fără ultimul ei 
sprijin și spectatorul, care află de jertfirea 
Polyxenei şi o vede pe Hecuba prăbușită 
la pămint, compătimește icoana unei dureri 
ce pare a nu mai putea fi depășită. Cînd. 
în actul următor, nenorocirile bătriînei He- 
cuba sporesc cu vestea asasinării lui Poly- 
dor, el asistă uimit la o cotitură: această 
ultimă năprasnă, în loc să o impingă pe 
pragul nebuniei, îi insuflă o energie nouă, 
care, dintr-o bătrină zdrobită, incapabilă de 
altceva decit de sfişietoare lamentări, o pre- 
face într-una din acele femei „tari“, mînate 
cu virilă putere de dorul clocotitor al răz- 
bunării, într-una din acele eroine care, de 
la Antigona și pină la Vitoria Lipan, au 
stîrnit nu compătimirea, ci admirația nume- 
roaselor generaţii de spectatori și cititori. 

Pasajele de incandescent tragism sînt, de 
altfel, încrustate cu frecvente pasaje de o 
gingașă poezie, ca să nu pomenim decît 
monologul Polyxenei care, acceptind pleca- 
rea la rugul jertfei, plinge nu propria ei 
durere, ci suferințele pe care pieirea ei i le 
pricinuiește maică-sii ; sau invocarea — în 
suplica de neutralitate pe care i-o face He- 
cuba lui Agamemnon — a numelui Casan- 
drei, părtașa regelui la desfătările tainice 
ale nopţii. Zisele „stychomythia“, dialogu- 
rile frinte, vii, sacadate, ca în convorbirea 
dintre Agamemnon și Hecuba, sau duelul 
judiciar din final, între aceeași și Poly- 
mistor, își au și ele rostul lor de înviorare, 
împiedicind osteneala unui ritm de o prea 
mare continuitate elegiacă. 

Scriindu-i părintelui Porte scrisoarea- 
prefață la tragedia Oedipe, Voltaire îi măr- 
turisea că a lucrat la dînsa cunoscînd mai 
mult teatrul grec decît pe cel parizian și 
procedind „oarecum ca și cum s-ar fi plim- 
bat prin Paris îmbrăcat în hainele lui Pla- 
ton“. Este un merit incontestabil al Teatru- 
lui Naţional din Cluj că a încercat să ne 
prezinte un spectacol care, dimpotrivă, ne-a 
transportat în vechea Atenă și anume fără 

să ne oblige să lepădăm prea multe din 
exigenţele noastre de spectatori contempo- 
rani. De aceea, vom consemna în primul 
rînd succesul celor doi regizori, Ştefan Bra- 
borescu, artist al poporului, și lon Tilvan. 
Şi, înainte de a incerca să-l amănunțim, 
vom elogia ponderea — şi ea clasică în e- 
sență ei — pe care au dobindit-o între 
antic și modern:  restituirile întocmai ale 
modelului antic au acoperit perfect spiritul 
modern (e ciudat că Hecuba miroase mai 
puțin a naftalină decit, bunăoară, Intrigă 
şi iubire), iar modernizările s-au făcut în 
cel mai autentic spirit clasicist. 

Decorul (Mircea Matcaboji) a rămas — 
exceptind frumoasa cortină — redus la 
aceleași date primordiale ca în vechiul tea- 
tru grecesc. Cei trei coreuţi (şi nu coryfei, 
cum stă scris în program, de vreme ce nu 
conduceau nimic), o cincime din numărul 
tradițional, au vorbit pe rînd, păstrînd reci- 
tarea în" ansamblu numai pentru momentele 
de cheie ale patetismului; preluînd unele 
replici prea lungi ale actorilor, ei au acțio- 
nat în spiritul menirii inițiale a corului, 
pivot de discuție a actorilor ; mișcîndu-se cu 
grație și agilitate, cele trei coreute (Olimpia 
Arghir, Maia Tipan, Constanţa Constanti- 
nescu) n-au ieșit nici o clipă din gravitatea 
tragică. Tot în spiritul modernizării, regia a 
suprimat — sau, mai exact, a făcut să a- 
muţească —  „prothâsis“-a, prologul sau ar- 
gumentul piesei. În loc de o expunere, în 
20 de rînduri, a subiectului, am văzut o 
impresionantă pantomimă, în care gesturile 
Hecubei și ale corului an prefigurat exce- 
lent dacă nu înșiruirea întimplărilor înseși, 
în orice caz spiritul lor. Suprimarea măști- 
lor a îngăduit posibilități suplimentare de 
exprimare fizionomică ; tot astfel cinemato- 
graful vorbitor a săltat cu o treaptă arta 
cinematografului mut. Totuşi, o anumită 
măiestrie artistică, perfect compatibilă cu 
sobrietatea tragică, a avut poate ceva de 
pierdut. Tot de pe urma modernizării au 
avut de cîştigat actorii, care s-au mișcat 
mai lesne liberați de tirania coturnelor. Ne 
întrebăm însă, dacă a fost să se renunțe 
la. încălțămintea tradiţională, de ce nu s-a 
renunțat, pentru unele roluri cel puţin — 
Polyxena, corul, sclavele ce cară amforele 
pe umeri — la orice fel de încălțăminte, 
inovaţie oricum mai autorizată de covirşi- 
toarea majoritate a desenelor epocii și mai 
apropiată de păşirea grațioasă a antichită- 

ţii decit  supărătorii pantofi ortopedici ai 
Polyxenei. Costumele (Edith Schranz), im- 
pecabile din punct de vedere al exactității 
arheologice, fără să fie de o somptuozitate 
supărătoare, ar fi avut, poate, totuși, de 
cîştigat, dacă ar fi fost mai puţin noi, mai 
puţin „scoase ca din cutie”. Să ne amin- 
tim că, pentru grupul troienelor cel puțin, 
avem de-a face cu o mînă de sclave, abia 
scăpate dintr-o cetate nimicită și prădată 
și să ne amintim că „zdrenţele”, deși au 
făcut obiectul hazului lui Aristofan care, în 
Acharnienii, îi reproşează lui Euripide a- 
buzul de efecte exterioare, fac parte, totuși, 
din specificul tragediei în general și al lui 
Euripide în special. Un cuvînt bun pentru 
asemănarea dintre costumul şi masca lui 
Talthybios şi cele ale lui Ulysse, asemănare 
care se situează pe linia tradițională a 
interpretării mai multor roluri de către 
același actor. 

Nu putem pune pe seama modernizării și 
nu putem fi în nici un caz de acord cu 
lipirea, în finalul piesei, a versurilor cu- 
prinzînd blestemarea Helenei, versuri strā- 
ine de Hecuba lui Euripide. Au lipsit în 
schimb din rolul lui Talthybios — nu știm 
dacă e vina textului sau o lacună pasageră 
a actorului — cele trei versuri (568—570) 
cuprinzind gestul plin de maiestuoasă de- 
cență cu care Polyxena înjunghiată se pră- 
vălește pe mormint ascunzindu-și goliciunea 
sînului feciorelnic, zbucnit din peplu cîteva 
versuri mai sus. Imaginea cu care, astfel, 
ne despărțim de dinsa, pierde ceva din pu- 
ritatea sobră, liniară, de basorelief funerar, 
pe care autorul i-a hărăzit-o. 

Muzica de scenă (Maria Cupcea, artistă 


În peisajul variat şi recent îmbogăţit al 
dramaturgiei noastre, dramatizările după 
pagini valabile de proză reprezintă un fe- 
nomen rar, mai degrabă sporadic, cu reu- 
şite  întimplătoare şi adesea lipsite de 
prezența fiorului dramatic care să justi- 
fice metamorfozarea genului. 

Lenţa lui Sică Alexandrescu, după nu- 
vela lui Francisc Munteanu, constituie o 
excepție; asocierea unui text remarcabil 

emerită) s-a păstrat pe o admirabilă linie, 
secundind. inspirat, acţiunea piesei. De 
menţiona: acele cîteva acorduri sumbre, care 
au revenit la începutul actelor, pline de un 
fior aproape lugubru. 

Protagonista (Magda Tilvan) a pus în 
slujba rolului său toate resursele sale de 
experimentată actriță. Am văzut, în inter- 
pretarea sa, toate treptele evoluţiei Hecu- 
bei, așa cum am încercat să le descriem 
mai sus. Poate însă că dorința de sobrie- 
tate (lăudabilă și de remarcat la întregul 
ansamblu) i-a răpit ceva din căldura co- 
municării şi poate că tocmai îndrumarea 
rolului către factura „clasică“ și nu roman- 
tică, pe care a avut-o, i-ar fi adăugat un 
pathos mai potrivit cu spiritul și cu. ten- 
siunea rolului. Dintre deuteragoniști, re- 
marcabilă dicţiunea (singurul său punct de 
contact cu publicul) lui Polydor. Ne-ar fi 
plăcut să vedem o Polyxenă (Maria Ungur) 
mai grațioasă, mai lăuntric convinsă, mai 
plină de poezia semeţei renunţțări a acestei 
impresionante figuri, De asemenea, lui 
Polymistor (Ion Tilvan) trebuie să-i rămînă 
cu totul străin orice accent de „intrigant” 
romantic, hugolian. Tritagoniștii au avut 
în C. A. Russei (Talthybios) un bun „me- 
sajer". Istorisirea morţii Polyxenei a căpă- 
tat, în recitarea sa pe un ton egal, trist și 
admirativ, nuanţa de sublim necesară. 

Textul, fără să reproducă întotdeauna 
alternanța muzical socotită a  varietăților 
ritmice din bucăţile corale, a reușit în bună 
parte să redea în senari iambici, poezia 
lăuntrică a metrului antic. Unele cacofonii 
ca viaţa-ți ar fi putut fi evitate. 

Radu ALBALA 


Un spectacol inegal 


Teatrul de Stat Bacău: Lenţa de Sică Alexandrescu 


cu o experiență de regizor sensibil la 
proporții a dat naștere unei piese de sine 
stătătoare, ferită de acele scăderi, atit de 
des întilnite la  dramatizări. La vremea 
apariţiei, nuvela lui Francisc Munteanu 
— cu unele slăbiciuni, mai mult de or- 
dinul construcţiei — a însemnat totuşi o 
îmbogățire a literaturii noastre, datorită 
vigoarei şi observației psihologice abile pe 
care tinărul scriitor le-a dovedit în redarea 

Scenă am actul III 


realităţilor sociale din satul de azi. Lipsită 
de convenţionalism facil, de clişee idilice 
şi maniere sociologiste, nuvela a transmis 
piesei aceeași atmosferă de realitate bru- 
tală, dar tonică, a imprumutat personaje- 
lor un limbaj autentic și spontan. 

În plus, rigorile dramatice au impus pie- 
sei definirea precisă şi rapidă a situaţiilor, 
caracterizarea consecventă a personajelor, 
conciziune și ritm, calități care, puse la- 
olaltă, sînt menite să asigure succesul unei 
lucrări dramatice. Cu o iniuiție dramatică 
sigură, Sică Alexandrescu a simţit nevoia 
să se îndepărteze de finalul prozei (tenta- 
tiva socotitorului Vărzaru de a-l ucide pe 
preşedintele gospodăriei  colective-Goldiș) 
spre a realiza un final mai echilibrat, mult 
mai veridic în funcţie de evoluţia psiholo- 
gică a lui Vărzaru, tratat realist ca un 
caracter șovăielnic supus împrejurărilor și 
nu ca o șablonardă unealtă chiaburească. 

Autorul dramatizării a rezolvat, de ase- 
menea, cu abilitate paralelismul celor două 
linii ale acţiunii nuvelei, reunindu-le în 
jurul unui nucleu; reacţiile sufletești zbu- 
ciumate ale lui Mihai Goldiș. Centrul de 
greutate al piesei s-a mutat pe răsucirile 
personajului Goldiș, justificind astfel reac- 
ţiile Lenţei, frămîntările colectiviştilor, ten- 

siunea încordată a primelor două acte ca 
şi finalul înseninat. 

Lenja este o piesă ferită de artificial, 
echilibrată (în îndrăzneli) şi optimistă — 
calități care s-au resimțit și în spectacolul 
pus în scenă de Val. Mugur. Viziunea re- 
gizorală, fidelă indicațiilor autorului, a 
subliniat naturalețea reacțiilor psihologice 
şi — ferindu-se de ispita accentuării „tri- 
unghiului“ din piesă — a insistat asupra 
realizării scenelor de masă, imprimîndu-le 
o linie sobră și veridică. 

Din păcate, bunele intenţii regizorale, de 
a evita ca acțiunea să alunece într-o 
intrigă melodramatică, au fost deservite de 
jocul interpreților principali — Kitty Stro- 
escu în Lenţa, Constantin Manea în Gheor- 
ghe, Ion Niculescu-Brună în Goldiș— care, 
neizbutind să intre în respectivele roluri, 
să le dea viaţă și personalitatea cu care 
autorul le-a înzestrat, au prilejuit o neaș- 
teptată relevare a personajelor secundare şi 
o inexplicabilă absență a eroilor dramei. 
Ceea ce a dus mai departe la o lipsă de 
unitate în spectacol, la minarea echilibrului 
piesei, făcînd să apară un real hiatus între 
scenele de viaţă pretins intimă și restul 
episoadelor. 

Kitty Stroescu a avut in fața ei un rol 
greu — e diept — şi s-a apropiat de el 
cu incertitudine, folosind o paletă săracă. 
Avind de ales intre postura unei femei 
trufașe, nesupuse, dirză în voința ei de 
eliberare sufletească (o Tofană actualizată 
sau o Nora autohtonă, dintr-un sat arde- 
lenesc, capricioasă și alintată, îndrăzneață 
în naivități), actrița a căutat să se stre- 
coare spre sfera incertitudinii și estompării, 
nesigură, probabil, pe conturul ce trebuia 
să-l capete acest personaj, pe limitele și 
culorile lui. Însăși regia, aş spune, a îm- 
pins-o pe linia unei întruchipări stereotipe 
(sugerindu-i repetarea acelui gest patetico- 
melodramatic al repezirii violente cu faţa 
in pernele patului), pe plan artistic aceasta 
conferindu-ne doar o foarte certă și ineste- 
tică monotonie. Jocul crispat al lui Kitty 
Stroescu din actul I a avut un efect nega- 
tiv şi asupra lui Constantin Manea (Gheor- 
ghe), pe care l-a lipsit de posibilitatea unei 
comunicări autentice în scenele de dra- 
goste. În schimb, actorul ne face dovada 
calității jocului şi interpretării sale nuan- 
tate în alte momente ale piesei, de pildă 
în întîlnirea cu Anton sau în ciocnirile cu 
președintele Goldiș. Ion Niculescu-Brună, 
în rolul lui Mihai Goldiș, s-a păstrat la 
superficialitate și monocromie, rămînind la 
datele exterioare ale unui personaj care, în 
text, are valori și complexități, urmărite și 
puse în lumină de autor. Totuşi, dacă în 
spectacol actorul nu s-a ridicat la accente 
de înaltă tensiune, necesare pentru a reda 
frământările sufleteşti ale bărbatului ma- 


Seara premierei părea continuarea unui 
decor festiv : natura, scenograf „naturalist“, 
întindea pe aţă fulgi pufoşi, care făceau 
parcă un firesc prolog spectacolului inspi- 
rat din Creangă. 

Într-adevăr, spectacolul Teatrului Arma- 
tei avea ceva care ținea de evocarea copi- 
lăriei, de visul şi cuminţenia nepotului care 
ascultă basmul depănat la gura sobei. 

Deși Ion Dămian, autorul Pupăzei din 
tei, declară în program că nu avem de-a 
face cu o dramatizare, ci cu o piesă care 
„năzuiește a fi o operă de sine stătătoare”, 

„eforme şi năzuinți de artă” 


tur, îndrăgostit de o fetișcană, stăpinit de 
acea patimă iraţională care-l îndemna să 
fure, în pofida mustrărilor de conștiință, el 
a adus în schimb aportul unei experienţe 
scenice, care l-a ajutat să menţină prezența 
la rampă a unui personaj, a cărui structură 
lăuntrică nu o analizase decit pe departe. 

În rest, interpretarea a excelat în scenele 
de masă şi in realizarea unor pitorești ti- 
puri de țărani ardeleni. Virgiliu Florescu 
(Boşneag) a adus, odată cu primele sale 
replici, un asemenea ţăran ardelean auten- 
tic, surprins în ceea ce îi dă carcateristic 
structura — un om cu stare dar dornic 
să cunoască viața nouă a colectivei. Ion 
Veştea (Toader Roșu) şi-a adaptat cu talent 
la exigenţele personajului umorul său 
popular. Ion Buleandră (Mitu Gherdan) a 
creat un tip de secretar de partid viabil și 
rupt de clișeele cunoscute, deși s-a lăsat 
influențat de propria sa compoziție. in 
Cerchez din Ziariştii. O compoziţie bună a 
făcut şi Nae Floca. în rolul lui Vasile 
Vărzaru, adincind cu finețe linia persona- 
jului în viziunea unui caracter pertid. 

În plastica spectacolului, o contribuţie 
însemnată a adus scenografia (Mihai To- 
fan). Deşi decorul secționat și „cerul“ ac- 
tului I repetă propria sa viziune din Ca- 
leaşca de aur, anunţind primejdia unei ma- 
niere, în Lenţa ele concordă pozitiv cu 
viziunea regizorală, cu zbuciumul personaje- 
lor, cu încăperile scunde ale satului arde- 
lenesc. 


Mira IOSIF 


/ 


Teatrul Armatei: Pupăza din te! de lon Dămian 


imcrarea sa rămîne tributară „Amintirilor 
din copilărie“. Nu e prima încercare de 
acest fel. La timpul său, Teatrul Naţional 
din laşi a jucat piesa profesorului localnic 
I. I. Mironescu — Catiheţii de la Humu- 
leşti — (în care Mironescu îl urmărea pe 
Creangă mai „biografic și insista mai 
ales asupra perioadei de adolescență a 
„Catihetului”). Ştim că şi Ion Luca a 
făcut o dramatizare asemănătoare și fără 
îndoială vor mai fi existind și altele . 
Creangă e un povestitor prin excelență 
(„descoperirea nu ne aparţine) şi el mo- 

nologhează într-un limbaj moldovenesc ini- 
mitabil. Deci, fără a poseda cunoştinţe 
despre viziunea modernă a „teatrului epic“, 
dramatizatorii au săvirşit, vrînd nevrind, 
un păcat, botezat cu un nume care scuză 
lipsa conflictului: frescă. Farmecul ţine 
deci mai mult de replica pe care o cunoşti 
și o aștepți, de evocare, de surisul care se 
reanimă ; e ceva care ţine de psihologia 
copiilor, cărora le place să reasculte po- 
veştile arhiștiute.  Tradusă într-o limbă 
străină, în care Creangă nu este cunoscut, 
gățania unui băiat „care fură o pupăză“ 
a-are nici un haz. ILa Teatrul Armatei noi 
ne-am reîntilnit cu Creangă al nostru şi 
ne-au fermecat strunele mișcate ale copi- 
lăriei, așa cum ne-au emoționat nămeţii 
de odinioară. 

Ion Dămian este actor şi aceasta l-a 
ajutat, dar l-a și deservit. Meşteşugul l-a 
ajutat să croiască un dialog vioi, cu multă 
agitație și mișcare, să intuiască un animat 
tablou de bilci si, îr. general, să gindească 
scenic. Meșteșugul l-a deservit pentru că 
actorul-autor a „ascultat“ replica mai mult 
pentru sonorități, a încercat efecte dulcege 
(prologul) și în general a abuzat de ver- 
biaj. 


Socotim că lon Dămian a greşit inter- 
vertind cronologia personajelor din „Amin- 
tirile” lui Creangă, fapt care ar putea con- 
traria micii spectatori (aceasta mai ales în 
prezentarea lui Zaharia Gitlan, drept un 
şcolar tomnatic la „școala lui Bădița Va- 
sile"; de fapt, episodul cu învățarea gra- 
maticii de către Gitlan este povestit de 
Creangă ca avînd loc mai tirziu la Folti- 
ceni, iar „învăţăcelul“ era Trăsnea). Bă- 
dița Vasile este prezentat drept un „erou 
pozitiv”, dar şcolarii săi se mișcă după un 
tipic demn de Chicoș Rostogan, la bilci 
se flutură tricoloruri (asta prin 1847) și 
se vorbeşte de „patria iubită“. Inadvertenţe 
care pot tulbura micul bagaj de cunoștințe 
al mai micilor spectatori. 

În schimb, autorul face prin bădița Va- 
sile o abilă demonstrație de recunoaștere 
geografico-istorică a Humuleştilor. 

Piesa a fost jucată pentru prima dată 
acum 20 ani şi ea readuce pe afiş numele 
lui Ion Dămian, pe care-l cunoaştem şi ca 
autor al comediei La Ilie bun şi vesel. 

Pupăza din tei rămîne, aşa cum singur 
şi-o definește Ion Dămian, „o operă edu- 
cativ-patriotică, în armonie cu cerinţele 
pedagogiei, dar învestmintată în forme și 
năzuinți de artă”. 


Scenă din actul II 

Scenă din actul II 


Un regizor al cărui nume îl intilnim 
pentru prima dată — Teodor Vasluianu — 
a avut, în primul rînd, de luptat cu cele 
peste 30 de personaje, răspîndite în roluri 
mici, dar cu un pregnant ecou în opera 
lui Creangă, ceea ce pretinde remarcabile 
eforturi actoricești, 

Regizorul a urmărit o demonstrație spec- 
taculoasă, luxuriantă, care să epateze copiii 
(tabloul bilciului cu pitici și scamatori a 
dovedit aceasta) dar și-a urmărit mai puţin 
eroii din punct de veder= artistic, pierzîn- 
du-i uneori în vălmășagul acțiunii. Teodor 
Vasluianu ştie însă să-și conducă acțiunea 
într-un ritm vioi (oh, dacă n-ar fi inter- 
minabilele pauze muzicale  „simfonico-evo- 
cative“), are simțul umorului şi, adeseori, 
o viziune plastică izbutită. Problema prin- 
cipală rămîne aceea a ponderei, a justei 
distribuiri scenice, a mijloacelor artistice 
şi pe aceasta regizorul Vasluianu trebuie 
s-o rezolve mai intii, 

Într-o grea luptă a interpreților cu „dul- 
cea limbă a Moldovei”, nu actorii au biruit 
totdeauna, ci dimpotrivă... şi tare sună ne- 
plăcut la ureche siluita rostire dialectală ! 
Cu acest atribut aproape general, am re- 
marcat compoziţia simplă dar elocventă a 
Liei Pop-Fărcășan, care a găsit drumul cel 


mai scurt spre evocarea poetică nelivrescă: 
în cadrul rustic, cu un registru vocal a- 
proape uimitor ce a ajutat-o ca emoția 
artistică să  biruie convenţia  travestiului. 
Astfel, Nică a lui Ştefan a Petrii a fost 
eroul, care ne-a făcut cel mai strîns legă- 
tura cu „împărăția lui Creangă. Repro- 
șîndu-i interpretei pe alocuri doar un soi 
de alint, care aducea cu rizgiiala unui copil 
citadin, socotim că Lia Pop-Fărcăşan a creat 
un personaj viabil, al cărui firesc scenic 
este rezultatul unei stăruitoare munci ar- 
tistice şi care o impune atenţiei. 

În rest, cîteva remarcabile compoziții: a 
fost savuros, aducind har și duh moldove- 
nesc cu un profil de ploscă, Ion Pogonat. 
in Moş Nichifor coțcariul (acest tinăr ac- 
tor înzestrat cu un fizic excepțional pentru 
comedie şi care spre deosebire de Ovid 
Teodorescu, de pildă, îşi subordonează 
„mijloacele“ ideii artistice); a avut umor 
popular, o mască adecvată şi mobilitate 
mimică Ion lIgorov in Dănilă Prepeleac; 
ne-a înfățișat o veritabilă mătușă moldo 
veancă Atena Marcopol; un măscărici ha- 
zos Costin Popescu; un scamator dibaci 
Fănică Georgescu și o apariţie savuroasă 
— Aurelia Andriţoiu. 

lon Dămian și-a rezervat ca actor-autor, 
unul din cele mai suculente roluri: școla- 
rul tomnatic Gitlan, căruia i-a dat hazul 
cuvenit, dar cu măsură. Am fi -dorit mai 
multă greutate și“ sobrietate la C. Guriţă 


Un experiment pedagogic 


Institutul de Artă Teatrală și Cinematografică : 


In piesa lui Alejandro Casona: Copacii 
mor în picioare, un filantrop original, doc- 
torul Ariel, a descoperit pentru îndepărta- 
rea unor aspecte neplăcute din realitatea 
imediată, un anestezic: mistificarea inteli- 
gentă și adesea superabilă. 

In schimb, avatarurile și suferințele u- 
mane cele mai profunde și caracteristice 
epocii contemporane sint ocolite, autorul 
impunîndu-și să poetizeze și să susțină e- 
fectul salvator pe care-l are mistificarea. 
Vălul iluziei îndulcește asprimea vieții, dar 
adevărul ferecat de toate personajele, de 
însăși acțiunea și ideea piesei, irumpe, do- 
vedind  inconsistența paleativelor născute 
din cele mai altruiste intenţii. Succedarea 


Lucia Mara Dabija (Marta) și Florin Piersic 
(Directorul) 


— lon Creangă şi o siluetă mai puţin de 
operetă la Tamara Vasilache, ai cărei par- 
teneri : George Țurcanu, lulian Marinescu 
şi Nae Constantinescu, aduc în schimb în 
scenă personaje autentice. 

Al. POPOVICI 


Copacii mor în picioare de Casona 


pc.ro 


planurilor impregnate de mistificarea-balsam 
cu cele purtătoare de cruzime a realităţii 
aşterne un tobogan, pe care lunecă un con- 
flict melodramatic de curată esență, făcînd 
să se piardă fără rezolvare germenii în- 
trebărilor filozofice iniţial puse. 

Pentru nevoile sale pedagogice, studioul 
Institutului de Teatru „Il. L. Caragiale” 
n-a făcut o proastă alegere oprindu-și aten- 
tia asupra piesei dramaturgului spaniol. 
Sensibila diferenţă de structură între cele 
trei acte mi se pare utilă pentru niște ti- 
neri actori, care trebuie să se încerce cit 
mai diversificat în poezia scenică, 

Dacă ar fi să fac o împărțire arbitrară 
a textului piesei și să dau un titlu fiecă- 
rui act, la primul contact cu piesa aști 
tentată să numesc actul I: „biroul iluziilor 
aducătoare de balsam". 

Este un prim act plin de neprevăzut,cu 
un fior de comedie autentică, de un bun 
gust, fără stridențe, cu o doză masivă de 
absurd, care ține spectatorul încordat și nu 
permite să-i diminueze interesul. Dar ime- 
diat, fără spărturi în logica actului, apar 
şi două drame umane, care nu seamănă 
defel între ele, precum și susținerea tilozo- 
fico-poetică a principiilor doctorului filan- 
trop Ariel. 

Să recunoaștem, toate aceste elemente 
fac sarcina actoricească foarte dificilă, re- 
clamînd chiar unor actori profesioniști mai 
puţin proaspăt veniţi pe o scenă, decit 


tinerii pupili ai Institutului de Teatru 
„I. L. Caragiale”, o mare virtuozitate şi 
competență de interpretare, 


Cu toată înțelegerea față de diticultāțile 
pe care le-au avut de învins, dar ferindu- 
mă de o indulgență inutilă, voi afirma că 
actul n-a fost izbutit, iar  înterpretările 
foarte inegale. Este actul, recunosc, cel 
mai- complicat, și, din păcate; destul de 
diletant interpretat, cu excepția lui Gh. 


Scenă din actul III 


Popovici-Poenaru, protagonistul lui Fer- 
nando Balboz, care a avut o reală și in- 
teresantă prezență scenică. A comunicat 
şi a trăit cu prestanță și decență încercările 
dureroase ale omului încurcat în minciuni 
din altruism, dragoste și milă față de ființa 
iubită. A izbutit într-un rol greu de com- 
poziţie, aducind în scenă un personaj ve- 
ridic. Pus în situații absurde, ilare, el 
reacționează inteligent în jocul său, față 
de neprevăzutul şi nefirescul evenimente- 
lor care se desfășoară sub ochii lui, con- 
ducîindu-se pe o linie de interpretare as- 
cendentă, sobră și bine nuanțată, care 
captează atenția spectatorului. Maxima u- 
luire, amestecul de teamă și curaj, o re- 
crudescență de cavalerism desuet și în- 
duioşător, regăsirea demnității, toate aceste 
fațete atit de diverse ale rolului au găsit 
în tînărul actor un bun interpret. Gh. Po- 
powici-Poenatu cunoaște valoarea gestului, 
ştie să comunice, să emoționeze. Doar un 
lucru n-a învățat încă: ce se numește „tă- 
cere artistică“, acea prezență mută, dar 
semnificativă, care continuă rolul și nu 
alungă din scenă personajul, cum se în- 
timplă în actele II şi III cu tînărul ac- 
tor. 


Despre -cuplul Lucia Mara Dabija și 
Florin Piersic, pe umerii cărora apasă 
greutatea actului din biroul cu iluzii, aș 
avea de făcut unele remarce, valabile 
doar pentru acest prim act: depăşiţi cert 
de diversitatea datelor contradictorii incluse 
în fiecare dintre roluri, ei nu au avut, 
în mare parte datorită tinereţii şi inex- 
perienței lor scenice, posibilitatea de a 
trece fără ezitări de la o faţetă a rolului 
la alta. Florin Piersic, care s-a afirmat 
ca un promiţător actor în Peer Gynt, n-a 
urcat spre înțelegerea întregului substrat 
poetic al monologului care explică filozo- 
fia doctorului Ariel. El a avut mai curînd 
ironia și cabotinismul proprii „artistului 
de bilei“, care face reclamă zgomotoasă 
barăcii cu minuni, decit convingerea că 
şi-a închinat viața unei cauze nobile, în 
care crede. Brutal, puternic ca prezență 
scenică, actorul nu și-a menajat glasul, 
dar cert că n-a pus în rol poezia și emo- 
ţia care să învăluie și să întrețină mis- 
terul. 

Lucia Mara Dabija, ingenuă, sinceră, 
cu un fizic foarte avantajos,  corespunză- 
tor rolului, a avut momente de mare 
prospețime şi sinceritate, dar n-a putut 

prinde ritmul alert al actului şi a oscilat 
mai mult spre sublinierea pateticului. 

In actul al doilea, pe care l-aș numi 
„primatul iluziei”, în rolul bunicii apare 
actrița Anastasia Matache, impunîndu-se 
ca o prezență remarcabilă. Dotată copios 
pentru scenă, inteligentă și subtilă, tînăra 
actriță fereşte rolul pe parcursul întregii 
piese de accente melodramatice, nu-și în- 
carcă inutil personajul cu ticuri, prețio- 
zități sau manierism. Grația unei bătrîne 
senore, care are nevoie să iubească și să 
se devoteze, a fost redată cu o surprin- 
zătoare pătrundere şi maturitate, Remar- 
cabil este momentul în care. bunica îi 
cere soțului ei să-i mai dea un pahar cu 
vin. Anastasia Matache își cheltuieşte do- 
zat și sigur resursele glasului ei frumos 
nuanțat, vibrant. 

Climatul acestui act este favorabil cu- 
plului Lucia Mara Dabija și Florin Pier- 
sic. Au avut mai multă corespondenţă cu 
rolul, au jucat convingător, veridic. Inul- 
tima scenă a explicației între cei doi pseu- 
dosoți, actorii au contrazis prin joc, în 
mod fericit, textul de comedie, meritind 
aplauzele la scenă deschisă. 


Teatru la microfon | 


Judecata focului de Al. Adamescu, Ecaterina 
martie de Petru Dumitriu 


În cadrul Lunii Culturii Teatrul la mi- 
crofon a transmis de la 1 la 30 decembrie 
nu mai puţin de 15 piese originale, din- 
tre care patru premiere radiofonice, Această 
statistică demonstrează, ea însăși, că şi în 
sectorul teatrului radiofonic creaţiile origi- 
nale sînt la fel de numeroase ca și în cele- 
lalte domenii de manifestări artistice și că 
ele ocupă un loc preponderent în reperto- 
riul atit de vast al acestei emisiuni. Că 
într-o singură lună am putut asculta patru 
premiere radiofonice originale, iată un fapt 
menit nu numai să compenseze golul peri- 
oadei precedente, dar să ne procure și o 
reală bucurie. Iar dacă subliniem și amă- 
nuntul, nu lipsit de semnificație, că cele 
15 piese originale transmise la microfon în 
Luna Culturii fac parte, cu o singură 
excepţie — O scrisoare pierdută — din dra- 
maturgia naţională creată în ultimii zece 


Actul al treilea, în care „triumfă ade- 
vărul”, constituie un fericit prilej pentru 


“actrița Lucia Mara Dabija de a-și arăta 


sincera emoție şi talentul de ingenuă dra- 
matică. Stimulată de Anastasia Matache, 
care ştie să pună întrebări, dar să şi as- 
culte răspunsuri, Isabela, pseudosoția, e 
moţionează şi transmite. Declarația de 
dragoste trebuie socotită momentul cel 
mai realizat în toată interpretarea rolu- 
lui. 
Și Florin Piersic își reciștigă, pe merit, 
locul în acțiune. Reţin cu sinceră bucurie 
simplitatea gravă, cu care comunică lumii 
de spectatori descoperirea că adevărul s-a 
emancipat de sub tutela minciunii cari- 
tabile. Cald şi emoționat, Florin Piersic 
trăiește pe scenă, renunțind la poză şi 
ostentație. 

~- Spectacolul merge într-o linie ascendentă, 
culminind cu scena despărțirii, care arfi 
putut să se înece în melodramatic, dar, 
din fericire, Anastasia Matache și parte- 
nerii ei preferă fiorul unei tristeți lirice, 
care răscolește mai puternic decit pate- 
tismul. 


Maria VLAD 


Teodoroiu de N. Tăutu, Bijuterii de familie şi Vint de 


ani, putem spune că emisiunea Teatru la 
microfon a contribuit în chipul cel mai 
elocvent la ilustrarea avîntului cultural .ce 
caracterizează primul deceniu al existenţei 
republicii noastre populare. 

Judecata focului de Al. Adamescu — a 
cărei acțiune se petrece la începutul seco- 
lului XIII — avea prestigiul de a fi deschis 
stagiunea Teatrului Naţional „I. L. Cara 
giale“, astfel că prezentarea ei, în adap- 
tare radiofonică și cu aceeași interpretare 
de pe scenă, s-a impus probabil din consi- 
derentul de a oferi auditorilorela radio un 
spectacol ce nu trebuia să se depărteze prea 
mult de premiera din sală. Desigur că cei 
ce n-au avut posibilitatea să vadă acest 
spectacol erau nerăbdători să-l audă, în 
primul rînd pentru distribuţia de care se 
bucura. Şi, într-adevăr, deţinătorii roluri- 
lor principale: N. Brancomir, Irina Răchi- 

teanu, G. Ciprian, Emil Botta, Ion Manu, 
Geo Barton, au evoluat în fața microfonu- 
Jui cu timbrul vocal personal, creînd o va- 
rietate de dicțiuni plăcută, ajutaţi de textul 
în versuri care se preta la efecte retorice 
mai accentuate decît în jocul pe scenă. În- 
terpreţii — atît cei pomeniţi, cît și cei din 
rolurile secundare (I. Ulmeni, Eva Pătrăș- 
canu, Alfred Demetriu, Emil Liptac, Vasile 
Lăzărescu), conduși de o regie sobră şi 
inteligentă (Miron Niculescu), au realizat 
o gamă diferențiată de caractere umane, 
mergind de la umor la viclenia „prelaţilor 
catolici, de la naivitatea  feciorelnică la 
zbuciumul dramatic. Am urmărit emisiunea 
în special pentru calitatea interpretării, in- 
trutotul demnă de protagoniștii primei 
noastre scene. 

Nici Ecaterina Teodoroiu a lui Nicolae 
Tăutu n-a reținut atenția prin valoarea 
dramatică a textului; deși subiectul piesei 
era susceptibil de a fi urmărit cu o legi- 
timă curiozitate, Aceasta, poate fiindcă sce- 
nariul radiofonic s-a limitat la o evocare 
a evenimentelor petrecute cu 40 de ani în 
urmă, în detrimentul intensității conflictu- 
lui dramatic propriu-zis, înăbușit de abun- 
dența materialului documentar. De altfel, 
mi s-a părut cu totul artificial începutul 
scenariului — influențat de un anumit șa- 
blon al „literaturii strigoilor“ practicat de 
unii romancieri din al patrulea deceniu — 
cînd Pănoiu, întorcîndu-se, în anul 1944, 
în ţara Gorjului, unde o cunoscuse cîndva 
pe Cătălina, trece brusc în anul 1916, de 
unde porneşte firul acțiunii, fără a se mai 
face apoi nici o altă legătură între cele 
două date istorice cruciale din existența 
poporului nostru. În plus, acțiunea, lipsită 
de intrigă, se reducea la o înșiruire de 
tablouri episodice, fără o sudură prea 
strînsă între ele. Regia (Const. Moruzan), 
respectînd tendința vizibilă a autorului de 
a evita accentele patriotarde, s-a ferit ea 
însăși să folosească din plin mijloacele teh- 
uice specifice pentru a da piesei mai multă 
viață, iar emisiunii un ritm mai alert. Am 
reținut și unele greşeli de regie, ca, de 
pildă, în scena din preajma atacului, cînd 
în locul înfrigurării ce-ar fi trebuit să stă- 
pînească personajele, se vorbea mult, calm, 
cu nepăsare chiar, ca în preajma unui eve- 
niment oarecare, ca şi cum oamenii nu se 
pregăteau să pornească la luptă, ci să vi- 


zioneze o scenă de luptă pe un platou de 
filmare. 

Interpretarea s-a menținut la linia de 
plutire impusă de autor și regizor. Iulian 
Necşulescu (Pănoiu) a realizat tipul omu- 
lui blazat, trecut prin două războaie, totuși 
i s-ar fi cerut mai multă vibrare, mai mult 
elan. Gina Petrini (în Ecaterina Teodoroiu) 
a avut un ton just, cald, dar un accent 
mai tineresc şi mai dramatic ar fi conturat 
mai bine personajul. Fory Etterle, excelent 
în ofițerul german flegmatic, iar Ionescu- 
Ghibericon în rolul lui Stavrat — asupra 
căruia s-a insistat în mod exagerat pentru 
coloratura lui anecdotică — a compus un 
majur plin de vervă și pitoresc. N. Si- 
reteanu, uman în colonelul Dobre, dar 
Aurel Rogalski șters ca individualitate în 
rolul maiorului Moruzi, vinător de succese 
şi decoraţii militare. Cele două prințese, 
Ghica şi Mavrocordat, interpretate de Na- 
taşa Alexandra și Nelly Sterian, au cores- 
puns perfect intenţiilor satirice ale scena- 
riului. 

După Salata, transmisă cu citeva luni 
mai înainte, Petru Dumitriu, autoru? 
Cronicii de familie, a oferit microfonului 
alte două dramatizări — Bijuterii de 
familie şi Vint de martie. Însuşi faptul că 
din vastul material al romanului au fost 
alese, pentru a fi transmise în această 
lună festivă episoade înfățișînd două mo- 
mente importante din evoluția socială a 
țării noastre are o semnificație ce se im 
pune de la sine. În Bijuterii de familiv 
este evocat momentul dramatic al răscoa- 
lelor țărănești din 1907 ; în Vint de martie 
e zugrăvită acțiunea țărănimii muncitoare, 
îndrumată şi ajutată de astă dată de co- 
muniști, de a smulge, în 1945, din mîinile- 
aceleiași moșierimi exploatatoare, pămîntu- 
rile care-i aparțineau de drept. Cele două 
episoade, deși la o depărtare de aproape 
40 de ani unul de altul, se leagă între ele 
prin continuitatea unei lupte începută în 
1907 şi desăvirșită în anii regimului de 
democrație populară. 

Este imposibil de analizat în amănunt. 
într-un spațiu limitat, conținutul acestor 
două emisiuni, pe cît de complexe ca ma- 
terial faptic, pe atit de interesante ca rea- 
lizare tehnică și artistică. Şi în Bijuterii de 
familie şi în Vint de martie, acțiunea se 
desfășoară pe planuri sociale vaste, cuprin- 
zind pe de o parte lumea țărănimii învol- 

burată de duhul răzvrătirii împotriva ex- 
ploatatorilor, pe de altă parte, lumea mo- 
şierilor şi a conducătorilor politici din vre- 
mea regimului burghez zguduită de seismul 
ce avea să-i aducă prăbușirea inevitabilă. 
Cele două lumi se înfruntă și într-o piesă 
şi în alta, cu aceeași furie, într-o încleş- 
tare dramatică spectaculoasă, Felul cum au 
tost realizate aceste emisiuni merită elogii 
atit pentru regia artistică (Mihail Zirra, în 
cea dintii, Titi Acs în a doua) cît şi pen- 


tru imensul număr al interpreţilor, secon- 
daţi şi într-un caz și în altul de o bună 


regie tehnică (Gabriela Barca şi Ion Mi- 
hăilescu). În general mixajul a fost reușit, 
creînd foarte multă plasticitate și atmos- 
feră, mai ales în scenele unde apar ma- 
sele. Redarea, numai prin mijloace audi- 
tive, a scenelor din tren, cu care se încep 
ambele dramatizări, a fost firească, ani- 
mată, sugestivă. Sosirea pelerinilor în sat, 
într-o zi de sfirșit de iarnă, cu vint aspru, 
cimp pustiu şi cini care latră (Bijuterii 
de familie), sau întimpinarea lor de către 
un ţăran cu carul cu boi, noaptea, după 
coborirea din tren (Vint de martie) au 
atins aproape tonalitatea autenticului. Nu 
tot atit de reușite au fost însă scenele din 
“trăsură (Bijuterii), sau scena slujbei din 
biserică, imprimată în studio, în ciuda mon- 
“tajului făcut cu multă finețe. Asaltul pre- 
fecturii (Vint de martie) demonstrează că 
printr-o utilizare sobră a mijloacelor de 
expresie din studio se pot obține efecte de 
ordin epic mult mai plăcute pentru audiție, 
„decît prin folosirea lor abuzivă. În sfirșit, 
intervențiile reduse ale crainicului, și nu- 
mai atunci cînd prezența lui e strict ne- 
cesară, au contribuit la structurarea și va- 
lorificarea dramatismului intrinsec urmărit 
de text. Aceeași notă bună pentru conci- 
ziunea ilustrației muzicale. Într-un cuvint, 
amîndouă emisiunile au fost bogate în co- 
loratură, imprimîndu-se fiecărei scene forța 
„cuvenită, dozată în cantități echilibrate, cu 
un permanent simț al măsurii — în două 
scenarii unde varietatea planurilor de des- 
făşurare a acțiunii și complexitatea mate- 
vialului ar fi putut prezenta riscul de a 
se aluneca în exagerare. 

Interpretarea artistică a fost și ea va- 
riată, nu numai datorită numărului mare 
de personaje aduse în scenă dar și cali- 
tăţilor. vocale diverse ale actorilor, Îndeo- 
sebi, personajele principale feminine, men- 
ţinute totdeauna în centrul acțiunii în Bi- 
juterii de familie şi apărînd pe primul plan 
numai în unele tablouri în Vint de martie, 
au realizat în mod foarte pozitiv structura 
şi funcțiunea tipurilor negative din ambele 
dramatizări. Lili Popovici (Eleonora Vorvo- 
reanu) a compus bine pe moșiereasa de- 
crepită, cu o dicţiune potrivită rolului, vor- 
bind de parcă avea mereu gura plină ču 
apă, iar Tanţi Cocea (Elena Vorvoreanu) 
a șarjat cu o vigoare reținută o cucoană 
de provincie stăpinită de povara acțiunilor 
ei infame. Totuși, în scena uciderii prin 
asfixiere a sorei sale, scenă în care dra- 
matismul ajunge la paroxism, interpreta a 
devenit teatrală, neizbutind să exprime in- 
tensitatea momentului ; aici, din fericire, 
muzica a compensat ceea ce cuvintele nu 
izbuteau să exprime decit în mod foarte 
palid. În Vint de martie, Marieta Anca 
(Elvira Vorvoreanu) a întruchipat o boie- 
roaică degajată, sugestivă, cu aere de su- 
perioritate, dominind fauna politică şi mi- 
litară din jurul ei. Toate aceste interprete, 
înțelegînd intenţiile textului, au reuşit să 
stirnească repulsie, dînd valoare realistă 
fiecărui rol. Țăranii însă mi s-au părut 
mai puțin verosimili, În Bijuterii ei vor- 
beau cam forțat, din git, ca niște oameni 
beți, prea crispați, căzînd în declamatoriu. 
În Vint de martie, Ion Manta, în rolul lui 
Trandafir a fost mult mai aproape de rea- 
litate, deși folosea un accent prea apăsat, 
iar lon Gheorghiu a fost — dintr-o gre- 
şită optică a regiei — prea sobru în rolul 
chiaburului Cohoru. În schimb, Ramadan 
în bătrînul Lepădat și Oct. Cotescu în 
Mitriţă (Vint de martie) au imprimat multă 
plasticitate respectivelor roluri. Același lu- 
cru se poate spune despre excelenta inter- 
pretare a lui Bedros, de către Benedict 
Dabija, și a administratorului de moşie 
Niculescu, întruchipat de Dem. Savu. No- 
tabilii urbei provinciale, în special cei din 
Vint de martie, unde au intervenţii mai 

consistente, au apărut în coloritul adecvat 
(Nicu Dimitriu, G. Măruţă, Neamţu-Otto- 
nel, Florin Scărlătescu etc.). Colonelul Du- 
amitriu, în interpretarea lui Const. Mitru, a 
fost vibrant, iradiind simpatie prin tine- 


Teatru de păpuşi 


Teatrul de păpuși Bacău : Intimplări dintr-un album de 


“mijloacele obișnuite. Deşi universal admise 


comită tot felul de pozne și să vorbească 
<u o voce neobișnuit de sonoră. Cind pà- 
wpușile reprezintă animale înzestrate cu grai, 


rețea sufletească și probitatea profesională 
a singurului om cumseoade din rindul ace- 
lor generali, prefecţi, politicieni și moșieri 
de tristă amintire. 

Pericle MARTINESCU 


Alecu Popovici 


iar publicul e format din copiii preșcolari, 
situația devine absolut firească, iar zbur- 
dălniciile amintite se transformă net, în 
calitate. 

Jumătate din succesul spectacolului mu- 
zical : Întimplări dintr-un album de Alecu 
Popovici era inițial asigurat prin prezența 
animată, pe scena minusculă, a leului, ele- 
fantului, maimuţei, girafei etc. Spectatorii 
în vîrstă de 3—6 ani manifestă entuziasm 
văzind că jucăriile binecunoscute evoluează 
cu  naturalețe, că răspund la întrebările 
puse şi că, în general, lumea însuflețită 
este aşa cum o văd ei — ca să nu spu- 
nem: corespunde viziunii lor. Pină aici, 
nici un merit special al autorului care, lă- 

Girafa şi Costică 


sindu-şi lucrarea pe seama  scenografiei 

(jungla e un cadru de efect), s-ar fi putut, 
la nevoie, mulțumi și cu atit. 

Alecu Popovici şi-a propus însă mai 
mult decit o simplă animare. Dintre nu- 
meroasele și deloc facilele probleme ale 
virstei căreia i s-a adresat, el a ales cazul 


cunoscut al copiilor plictisiți, fără chef, 


care vor mereu alte jucării, neizbutind să 
se atașeze de vreuna. În perspectivă și o- 
ferind simplificările necesare, aceștia sînt 
oamenii instabili, incapabili de devoțiune. 
cu blazarea afișată, cu energii fărimițate 
şi suflet sleit. Alecu Popovici a executat 
o operaţie preventivă, imaginind o fabulă 
nu lipsită de farmec, ingeniozitate şi inge- 
nuitate, o poveste simplă ca desfășurare, 
atrăgătoare prin detalii. Costică, un băieţel 
năzuros, după ce se declară plictisit de 
căţel (Popescu) şi de pisică (Frosa), vechi 
dar neapreciaţi prieteni, cade într-o lungă 
reverie în fața albumului ilustrat, repre- 
zentînd animale exotice. Bineînțeles, în 
comparație cu aceste teribile făpturi, Po- 
pescu și Frosa apar și mai insignifianți. 
Așadar, Costică face reverențe în fața pa- 
ginilor, cîntînd : 

Vă invit dragi animale 

Astăzi în odaia mea 

N-am nici pușcă, nici pistoale 
N-are ce vă speria... 


Întimplările care se succed după anima- 
rea pozelor din album, ca urmare a acestei 
amabile invitaţii, au ca rezultat final în- 
toarcerea lui Costică, îmbogăţit cu noi ex- 
periențe şi dezamăgiri, către vechii săi 
prieteni, pe care, de acum încolo, va ști 
să-i preţuiască aşa cum se cuvine. 

Cum vedem, pilula a fost adinc îngro- 
pată într-o linguriţă cu dulceaţă, ceea ce 
o face agreabilă. Pe parcurs, autorul zefle- 
miseşte mofturile lui Costică, punindu-l în 
fața regelui fiarelor, Leul, care, pînă atunci, 
crezuse că plictiseala este un monopol 


Autorul s-a mai amuzat să creeze doi 
vinători suferind de toate metehnele tradi- 
ţional caricate ale breslei lor : prudenţi pînă 
la frică, lăudăroși, neatenţi, punctindu-și 
toate intervenţiile cu un : „mii de cartușe !". 
Să mai semnalăm apariţia, în avanscenă, 
la începutul și la sfîrşitul spectacolului, a 
unui crainic în carne şi oase, care are ro- 
lul ingrat, dar lăudabil în cele din urmă, 
de a strecura morala... 


www.cimec.ro 


Pe scena teatrului de păpuşi din Bacău, 
Întimplări dintr-un album au prins viaţă 
æu dezinvoltură, prin strădania unui colec- 
tiv talentat, care a mai înregistrat succese. 
Regia — Matei Rabinovici — a intuit just 
necesitatea reducerii numărului prea mare 
«de personaje existente în text cu rol deco- 
rativ — animalele junglei — , a căror în- 
grămădire excesivă ar fi dăunat plasticii 
spectacolului (nemaivorbind de greutățile 
-minuirii). O serie de soluții bune pun în 
valoare calitățile piesei. De pildă, legănarea 
lui Costică pe calul de lemn: cîinele și 
pisica, agățîndu-se fiecare la cîte un capăt 
al tălpii arcuite, îl balansează hazliu. Sau 
momentul trecerii din planul „real“ în cel 
fantastic, acesta din urmă fără ghilimele. 
“Costică răsfoiește albumul cu poze. Pa- 
gina la care se opreşte înfăţişează mai- 
muţa, o păpuşă pe care însă un joc de 
Jumini o presează într-un plan unic, gen 
poză. Animarea bruscă produce o surpriză 
încîntătoare. Scenografia semnată de Va- 
dentin Prisăcaru este reuşită, cu un accent 
special pentru tabloul 2. = 

Nu e mai puţin adevărat că păpușile 
(construcţia : Ioana Sebe; sculptura: Ale- 


xandru Pricop) nu abuzează de fantezie, 
cu citeva excepții: Popescu, un fox sirmos, 
vînătorii, girafa. Există şi păpuşi greoaie, 
foarte reduse : elefantul, crocodilul. De alt- 
fel, cind un elefant prezintă aproape ace- 
leaşi dimensiuni cu ale unui papagal, ne 
aflăm dincolo de limita permisă a conven- 
ţiei. Se înţelege că fiind vorba de păpuși 
mari, prevăzute în text dar nu absolut in- 
dispensabile, realizatorii împart acest eșec 
cu autorul. 

Vocile nu sint suficient nuanţate, dar 
Mariana Marinescu (Costică) și Adela 
Stoian (Vinătorul II) se desprind din an- 
samblu, cea dintii prin  naturaleţea și 
diversitatea tonurilor, Adela Stoian prin 
umorul sec cu care înzestrează pe temutul 
vînător de animale exotice. 

Muzica antrenantă, cu melodii plăcute, 
semnate de A. lancovici și D. Steinboc pe 
texte de B. Munte, a întregit un spectacol 
primit cu satisfacție, Întimplări dintr-un 
album îşi cîştigă un loc de merit in viața 
celor care, înainte de a.b.c. şi de 1+1=2, 
incearcă primele experiențe și învățături 
de viaţă. 


Ştefan IUREŞ 

Hln semnării 


AL O. TEODOREANU 


O amintire şi cîteva însemnări despre Niculescu Buzău 


Într-un număr trecut al acestei reviste, 
confratele Lascăr Sebastian a evocat în 
citeva rînduri pioase figura de curind dis- 
părutului Niculescu-Buzău. Citirea lor mi-a 
răscolit vechi amintiri şi amare gînduri. 
Acei care l-au văzut jucind, pe cînd era 
în plină vigoare, vor înțelege desigur de 
ce nu șovăi a scrie că Niculescu-Buzău 
era un mare actor. Mulți nu l-au cunoscut 
bine. Mulţi îl vor fi uitat. Şi pentru unii 
şi pentru alții mă simt dator să aștern pe 
hîrtie rindurile de faţă. 

Niculescu-Buzău s-a făcut cunoscut în 
două spectacole al căror centru de atracţie 
era: Mache Somnambulul şi Țivila de la 
hotel Ghidale. Contemporanii își vor fi a- 
mintind, desigur, de valurile de ilaritate 
și de exploziile de aplauze și bisuri cu 
care erau întimpinate cupletele care înce- 
peau cu: „Mache, Mache, fii deci curajos” 
şi „Gagica mea de franțuzească habar 
n-are“. Intra și ieșea de pe scenă în a- 
plauze și urale. Dar dacă publicul l-a pre- 
țuit și l-a răsfățat, pe directorii de teatru 
de pe atunci nu i-a tăiat capul să-l utili- 
zeze cum s-ar fi cuvenit. Teatrele naţio- 
nale erau conduse de directori și comitete 
alcătuite exclusiv din culturali, profesori 
sau literați, cînd nu și una şi alta, care în 
fixarea repertoriilor se orientau mai mult 
după bibliotecă decit după scenă. Şi la 
Teatrul Naţional, nu la „Rașca“ și „Ote- 
telişanu“ s-ar fi căzut să fie aplaudat 
Niculescu-Buzău, Distribuit în Labiche, de 
pildă, sau în Courteline ne-ar fi dăruit 
spectacole care să se joace cu casa închisă. 
Căci, dacă jucînd pe Mache și ordonanța 

din Țivila a izbutit să realizeze spectacole 
de neuitat, își poate oricine închipui cu ce 
brio ar fi interpretat. el pe „Monsieur Ba- 
din”, pe căpitanul „Hurluret” din Les 
gaităs de l'escadron sau pe „Boubouroche”. 
Aceste excelente comedii vor trebui să maf 
aştepte însă multişor în rafturi cu toate 
ilarele lor personaje, pînă să-şi găsească în: 
țara noastră un interpret de valoarea co- 
mică a lui Niculescu-Buzău. Dar în faza 
în care se afla teatrul la acea epocă, nu- 
mai Caragiale scria că în punerea unei 
piese în repertoriu, personalul artistic de 
care dispune, e singurul criteriu după care 
trebuie să se orienteze un conducător de 
trupă, şi Alexandru Davila a fost primul 
director care să fi știut aceasta. Cu el în- 
cep distribuțiile bune. Nu se putea ca un 
om de teatru ca el, atunci cînd şi-a înjghe- 
bat trupa, să-l fi uitat pe Niculescu-Buzău. 
L-a angajat. Sub firma acestei faimoase 
companii dramatice, l-am văzut jucind ur 
act numit Recomandaţia. Nu-mi mai amin- 
tesc dacă piesa era originală, traducere sau 
localizare și nici amănuntele ei. Nu pot 
uita însă jocul lui Niculescu-Buzău. Intra 
în scenă umil, cu gulerul hainei ridicat şi: 
aruncînd priviri piezişe și  inspăimîntate 
ușierului, care urma să transmită „şefului“ 
scrisoarea de recomandare. Avea gesticula- 
ţia şi tragica ' înfățișare a  solicitatorului 
mizer şi păgubaş, căruia nu poți decit să-i 
plingi de milă. Dar pe măsură ce din con- 
vorbirea cu șeful se încredințează că cere- 
rea lui e agreată şi că va fi numit, ex- 
presia lui treptat-treptat se schimbă, în- 
treaga lui ființă se dilată și se umilă-n 

pene ca un curcan cind îi fluieri, pentru 
a culmina în replica finală cu care se a- 
dresează uşierului care îl introdusese : „leși 
afară |” Dar, în octava cuprinsă între 
intrare și ieşire, ce crescendo de gamă 
cromatică ascendentă, cit talent cheltuit, 
cît meșteșug, cîtă artă, cit vis comica. Nu 
ştiu scenă pe care acest fel de a juca să 
n-o fi cinstit şi nu văd sală în care acest 
joc să nu stirnească furtună de aplauze. 
Şi, pentru a ilustra cu o pildă marele 
prestigiu umoristic de care se bucura acest 
mare actor, voi comunica cititorului o în- 
timplare la care am fost martor. 

Să tot fie de-atunci treizeci de 'ani şi 
mai bine, Niculescu-Buzău era angajat în 
vestita trupă de operetă a lui Grigoriu. 
Eram elev de liceu. Profesorul de istorie 
ne citase într-o prelegere o misivă scrisă 
de mama lui Mihai-Viteazul către o prie- 
tenă din Brașov, în ajunul unei bătălii. 
Îmi amintesc bine sfîrşitul scrisorii : „Cred 
că izbinda va fi de partea noastră, căci au 
plecat la bătălie însuși Domnul cu toti 
boerii şi frații Buzeşti”. Aşadar, fraţii Bu- 
zeşti cîntăreau, cel puţin în opinia mamei 
voievodului, cît toată boierimea la un loc. 
În anul în care am luat cunoștință de po- 
menita scrisoare, Grigoriu, pornit și el la 
luptă, cucerea pe rind toate orașele ţării, 
căci, pornise la drum cu Marieta Ionașcu, 
Miciora, Leonard, Ciucurette, Carussi, Ma- 
ximilian şi  Niculescu-Buzău. Niculescu- 
Buzău obținuse pretutindeni succese răsu- 
nătoare în rolul „maiorului Mura” din 
opereta cu același nume. „Eu sunt maiorul 
Mura“ și eu sînt „maiorul Maiurică” erau 
pe toate buzele spectatorilor din oraşele 
prin care se oprise trupa. La Iaşi, unde 
se pare că a murit şi elefantul circului 
„Sidoli“ şi în care a avut loc intimplarea 
pe care mi-am propus s-o povestesc, Tea- 
trul Naţional era proprietatea primăriei. 
Era obiceiul ca, la fiecare spectacol, să se 


Tudor Vianu şi teatrul 


Fire sensibilă și lăuntric armonioasă, de 
o sobrietate solemnă, Tudor Vianu era aca- 
demician înainte de a fi (cum se spune) 
ales şi continuă să rămînă în intimitate 
poet, chiar după această olimpică învestire, 
intimplată recent totuși. 


distribuie studenţilor un număr de bilete 
gratuite. Acuma, fie că primăria va fi dis- 
tribuit cu prilejul reprezentării Maiorulur 
Mura un număr de bilete mai mic ca de 
obicei, fie că pretenţiile studențimii vor fi 
depășit posibilităţile, un grup de studenţi 
a organizat o manifestaţie de protest, în 
chiar timpul spectacolului. S-a întîmplat 
ca scandalul să înceapă tocmai în momen- 
tul cînd Niculescu-Buzău era în scenă și 
în care își ataca cupletul : 

„Eu sînt maiorul Maiurică, rică, 

nică” etc, 

În galerie începuseră fluerături, huiduieli 
şi tropote. Parterul protesta, cerind eva- 
cuarea zurbagiilor şi continuarea spectaco- 
lului. Grigoriu, directorul trupei, apăru pe 
scenă, adresindu-se galeriei cu vorbele: 

— Domnii mei, am stăruit eu însumi 
la primărie să vi se dea un număr mai 
mare de bilete. Primarul n-a vrut. Ce sînt 
vinovat eu cu trupa ? 

— Să ne dea locuri în picioare, la par- 
ter, i s-a replicat. 

— Se opune poliția, a răspuns Grigoriu 

Dialogul dintre scenă şi galerie se aprin- 
sese, degenerind în vacarm. Enervat, Nicu- 
lescu-Buzău apostrofă manifestanții : 

— Să vorbească numai unu! 

— Dar cine eşti dumneata? răcni un 
energumen. 

Urmînd imboldul spontan al unei neaș- 
teptate şi fericite inspiraţii, Niculescu-Buzău 
își întinse în lături umflăturile de la pan- 
talonii bufanți și reluîndu-și exact poziția 
pe care o avusese la începerea scandalului 
începu : 

„Eu sînt maiorul Maiurică, rică, 
rică” etc. 

Orchestra l-a urmat, parterul a aplaudat: 
fiara se potolise. 

Ce aplicare mai bună se poate da cele- 
brului castigat ridendo mores ? 


Îmbinate armonios, spontaneitatea și mă- 
sura, ponderea şi neliniştile dau personali- 
tăţii sale profilul frumuseţilor ritmice și 
privilegiul perspectivei. E în gîndirea lui 
un înalt echilibru arhitectural şi tresare 
din sensibilitatea profesorului un acord .li- 
ric. Recursul statornic la clasici, de care 
s-a îndrăgostit, indrăgostind la riîndu-i pe 

alții; ideile, cuncepțiile, celebrate intot- 
deauna de pe poziţii verificate de vreme, 
pledate continuu cu argumente convingă- 
toare și cu trimiteri la izvoare de prestigiu, 
dau nota lor gravă activităţii multiple a 
unui spirit de discrete frămintări. Discreţia 
e un simptom de rafinament intelectual, 
care îl caracterizează pe Tudor Vianu. Pre- 
zenţa sa în cultura noastră sugerează coe- 
rență, echilibru şi simetrie, conținînd — 
sub aparenţe — elanuri şi o natură con- 
tradictorie. Credem că ea este aceea care 
l-a apropiat de teatru și de problemele tea- 
trale. 

Sărbătorit de curind, cu prilejul unei 
virste pe care febrila sa capacitate creatoare 
o dezminte, folosim împrejurarea ca pe un 
scurt popas lingă atenţiile şi sufletul cu 
care estetul, profesorul şi criticul Tudor 
Vianu a pătruns în lumea teatrului. E 
vorba numai de schițarea preocupărilor sale 
de acest gen, iar nu de o analiză, și cu 
atit mai puţin de o sistematizare a lor. 

Cu ce a început interesul acesta ? Poate 
cu o pagină din Faust, poate cu un vers 
de Sofocle, poate cu o replică din Shakes- 
peare, poate cu vreo reminiscență din Ca- 
ragiale... Cind s-a stirnit ? N-au niciodată 
precizie în timp nașterile unor atari pa- 
siuni. Va fi fost pe vremea studenției? 
Sau mai tirziu, în anii dintii ai „Sburăto- 
rului“ ? 

Sau și mai tirziu, acum un sfert de veac, 
cind Al. Mavrodi, directorul de atunci al 
Teatrului Naţional din București, înființind 
Academia de ştiinţe teatrale, îl invită să 
ţină acolo un curs despre arta actorului, 
publicat ulterior sub același titlu în edi- 
tura „Vremea“. La data aceea, Tudor 
Vianu era conferențiar universitar. Cine ştie 
dacă polivalenta sa curiozitate, sau mai 
mult probitatea şi judiciozitatea, sau toate 
la un loc, se întruniseră ca să facă din 
paginile cursului de atunci, de altminteri 
de proporții modeste, o contribuţie cu atit 
mai de preţ cu cît cultura teatrală romi- 
nească nu avea şi nici nu are încă prea 
multe lucrări asemănătoare. 

Bazate pe o vastă, metodică și conştiin- 
cioasă documentare asupra teoriilor moderne 
despre teatru, punctele sale de vedere de 
acum 25 de ani îi îngăduiau concluzii a 
căror valabilitate se păstrează încă, îndeo- 
sebi fiindcă şi autorul lor, ca atiția cărtu- 
rari înaintași, considera teatrul în general 

drept o şcoală a popoarelor și apăra tradi- 
țiile realiste ale celui romiînesc. 

Autonomia relativă și specificul origina- 
lităţii fiecăruia dintre realizatorii unui spec- 
tacol constituiau evidențe. Prin arta sa, ac- 
torul dă forma cea mai perfectă tendinței 
— comune întregii omeniri — de a ieși 
din propria-ţi personalitate, preluînd conți- 
nutul unor individualități străine.  Mijloa- 
cele specifice de exprimare ale actorului le 
alcătuiau „modificarea fizionomiei și a ati- 
tudinii corporale, inflexiunile vocii şi va- 
rietatea debitului verbal“. Creaţia lui e 
influențată de textul dramatic, de rolul 
interpretat, de ansamblul scenic şi de so- 
cietatea în care trăieşte. Dar, înzestrat cu 
acea sinceritate despre care s-a spus că e 
însuşi talentul scenic, stă în puterea lui 
misterul de a transforma un text inert de 
operă literară, de a-i continua viaţa din- 
colo de haina tipografică, de a umple clipa 
cu sugestia vieții însăşi, topind toate ele- 
mentele epice şi lirice ale dramei într-un 
prezent nemijlocit. 

Ce rol joacă sentimentul și rațiunea în 
viaţa actoricească ? La baza manifestărilor 
fizice ale actorului stau trăiri adevărate, 
sau totul nu-i decit un simulacru de tră- 
ire ? „Actorii care imită semnele exterioare 
ale unei pasiuni — spunea Lessing — pot 
ajunge pînă la urmă a fi dominați de ea“, 
şi Tudor Vianu e de aceeași părere, adu- 
cînd o precizare importantă în legătură cu 
natura sentimentului trăit de actor pe scenă, 
care este „mai degrabă o atitudine senti- 
mentală decît un sentiment adevărat... este 
unul pur atitudinal şi capabil în chip fi- 
resc de a se însoți cu orientările inteli- 
genței “. 

Deşi nu marchează decît o treaptă, deși 
nu este decît unul din drumurile pe care 
a mers pasiunea față de teatru și proble- 
mele sale, a profesorului Tudor Vianu, Arta 
actorului se cuvenea cu precădere menţio- 
nată. Diverse alte zăbave rămîn încă posi- 
bile lîngă o atare lectură. Arta actorului 
explică, învață, discerne și sugerează. 

Observaţii şi incursiuni literare asupra 
lumii privite ca teatru găsim însă în mai 
toată opera lui Tudor Vianu, Veche și 
scumpă preocupare a sa, în anii de după 
1944 profesorul a revenit la teatru, fie în 
scris — în cronicile sale dramatice — , fie 
prin aportul său în funcţia de director al 
Teatrului Naţional (1944—1945), acordin- 

du-i un interes divers și amplu. Pătruns 
de importanța pe care textul dramatic îl 
are în teatrul care „propagă idei şi năzu- 
mieşte să stirnească curente sociale”, Tudor 
Vianu îşi îndreaptă principala atenţie asu- 
pra textului. Erudiţia sa recunoscută îi per- 
mite să aibă o privire de ansamblu în ju- 
decarea și situarea cperei de artă, talentul 
de scriitor îl face să evoce sugestiv perso- 
nalitatea autorului, capacitatea omului de 
ştiinţă îl duce la sezisarea exactă a sensu- 
lui fiecărei piese. Dacă o temeinică cunoaş- 
tere “a operelor clasice îi îngăduie dezvă- 
luirea subtilă a rezonanţei lor în actuali- 
tate, sensibilitatea cu care descoperă frumu- 
sețea autentică fac din profesorul Tudor 
Vianu un sfetnic prețuit al dramaturgilor 
contemporani.  Îndemnîndu-i să compună 
„drame, comedii adînc grăitoare pentru 
transformările care se petrec în țara noas- 
tră“, Tudor Vianu are exigențe mari, le- 
gate de măiestria literară. Convingerea că 
„teatrul nu poate instrui și perfecționa pe 
nimeni decit prin seducția lui“ îl face să 
pretindă dramaturgiei să zidească oameni 
adevăraţi și să lege situaţii pline de miş- 
care, atît de patetice prin tragicul sau hazul 
lor, încît spectatorii să le iasă în întîmpi- 
nare cu încredere și să se despartă de ele 
modificaţi şi îmbogăţiți. 

Alături de text, Tudor Vianu se preocupă 
de toate aspectele unui spectacol şi de toți 
cei prin strădania cărora spectacolul de artă 
cucereşte o sală de spectatori şi educă un 
popor. Apreciază măsura, sobrietatea, ele- 
ganța fără ostentație în jocul unui actor, 
priceperea regizorului de „a-l face pe actor 
să se miște şi să vorbească cu adevăr pe 
scenă“, fantezia scenograiului care găseşte 
detalii expresive, imagini scenice inedite şi 
interesante. Dacă tot mai mulți creatori 
vor da spectacole răscolitoare, pline de 
umanitate și adevăr, poate că, dintre ei, 
nu puţini vor fi ascultat cu atenţie, res- 
pect şi recunoștință. cuvintul lui Tudor 
Vianu. i 

Silvia CUCU 


losif Vulcan 


La comemorarea a 50 de ani de la moar- 
tea lui Iosif Vulcan s-a trecut poate prea 
uşor peste activitatea sa ca autor dramatic 
și organizator al începuturilor teatrului din 
Ardeal. 


ô — Teatrul 


Directorul revistei „Familia“, animatorul 
tuturor manifestărilor culturale din Ardeal, 
poet și om de teatru, Iosif Vulcan a fost 
un spirit larg cu orientări consecvent demo” 
cratice ; o dovedeşte spiritul revistei pe care 
o conducea și care publica, prima dată la 
noi, portretul lui Karl Marx. E cunoscut 
de asemenea mai ales faptul că Iosif Vul- 
can a publicat pentru prima dată în pagi- 
nile revistei sale poeziile celui căruia i-a 
schimbat și numele din Eminovici în Emi 
nescu. Mai puţin cunoscută este opera de 
organizator al teatrului din Ardeal și, mai 
ales, opera dramatică a directorului , Fa- 
miliei “, 

Pe la 1870, losif Vulcan întemeiază „,So- 
cietatea pentru crearea unui fond de teatru 
romîn“ care a ființat, din punct de vedere 
juridic, pină în anul 1934 (Asociaţia nu-și 
mai avea un rost după înființarea Teatru- 
lui Naţional din Cluj). Această „Societate“ 
a stimulat organizarea unui teatru rominesc 
în Ardeal, a încurajat Jiteratura dramatică 
și a organizat turnee în toată Transilvania. 

Chiar înainte de înființarea „Societăţii“, 
la sugestia lui losif Vulcan, s-au efectuat 
turnee ale trupelor teatrale din Rominia: 
Fani Tardini (1863), Mihail Pascaly (1868) 
şi Matei Millo (1870), care au contribuit 
la dezvoltarea gustului pentru teatru în 
Ardeal, 

Revista „Familia publica numeroase re- 
cenzii teatrale, articole și discuţii în legă- 
tură cu teatrul. Uneori, în revistă, apăreau 
şi biografii ale marilor dramaturgi clasici 
și marilor actori, apreciați pe atunci în 
toată Europa. 

În legătură cu difuzarea literaturii drama- 
tice rominești, amintim publicarea dramei 
lui B. P. Haşdeu Domnița Ruxandra (.,Fa- 
milia“, IV, 23 şi n. 1868). În 1870 în 
„Familia“ Eminescu publică articolul ,Re- 
pertoriul nostru teatral“. 

După 1898, „Societatea pentru crearea 
unui fond de teatru romîn“ inițiază publi- 
carea unei colecții intitulată „Biblioteca 
teatrală“ unde Vulcan își publică două 
piese originale  (Prologul și Soare cu 
ploaie). 

Ca dramaturg, astăzi uitat, Iosif Vulcan 
publică numeroase piese în care se resimte 

influența teatrului lui Vasile Alecsandri. 
Cea mai veche încercare dramatică este co- 
media romantică într-un act Secretul (,„Ya- 
milia“, 1870) al cărei subiect este reluat 
mai tirziu în comedioarele Chiriaşul fugit și 
Cui cu cui, 

În 1874, Vulcan publică în „Familia“ 
comedia Alb sau roşu. Toate aceste come- 
dii, care au o atmosferă ușoară de vodevil, 
cu intrigi amoroase și conjugale, nu sînt 
suficient închegate din punct de vedere dra- 
matic. 

Mai realizate și, în același timp, mai 
realiste pot fi considerate piesele: Ștefan 
Vodă cel Tinăr şi Mireasă pentru mireasă. 
Comedia în trei acte Mireasă pentru mireasă 
merită toată atenția istoricilor literari pen- 
tru problemele pe care le pune, cu tenaci- 
tate, scriitorul. În această piesă Vulcan face 
o critică limbii pocite cu care se înfumu- 
rau parveniții timpului. 

Ca o curiozitate pentru vremea aceea 
poate fi amintită “activitatea dramatică a 
lui Iosif Vulcan în domeniul teatrului pen- 
tru copii, prin fantezia în versuri Nunta 
lui Pirjol. Tot în versuri Iosif Vulcan a 
scris poema dramatică Deşteptarea lui 
Traian. 

Printre „cinticelele“ sale comice amintim 
numai:  Renegatul, Însurăţilă şi Ciobanul 
din Ardeal, în care unul din eroi spune: 


Țara asta-i ca și-o turmă 
Unde jaful nu se curmă. 


Citeva din piesele sale inedite se găsesc 
la Biblioteca de Stat din Sibiu, provenite 
din colecția lui Horia Petra Petrescu, fost 
secretar al „Societăţii pentru crearea unui 
fond de teatru romîn “ și director al „Revis- 
tei teatrale“ (1911). 

Fără să aibă o valoare artistică deosebită, 
teatrul lui losif Vulcan a avut o impor- 
tanță deosebită la vremea lui, atit prin pro- 
blemele pe care le-a ridicat cît mai ales 
prin faptul că era o contribuţie la forma- 
rea unui repertoriu autohton, în epoca de 
formare a dramaturgiei noastre originale. 


Prin opera sa dramatică Iosif Vulcan a 
stigmatizat moravurile societății burgheze 
82 


din Ardeal din a doua jumătate a secolului 
al XIX-lea. 

Fără posibilitatea unei reeditări, opera sa 
dramatică aduce ceva din tematica literatu- - 
rii lui Slavici, tratată cu o tehnică tea- 
trală asemănătoare lui Alecsandri. Scrise 
la nivelul înțelegerii artistice a publicului 
căruia se adresau, piesele sale au azi o 
deosebită valoare documentară. 

Emil MANU 


Estrada la Tineret” 


Ne ducem la spectacolele de estradă cu 
o stringere de inimă. De cele mai multe ori, 
din pricina textului împănat cu şabloane, 
cu clasicele „critici constructive“ la adresa 
taxatorilor de tramvai şi a celor de la 
Aragaz. 

Invitația Teatrului Tineretului ne-a sur- 
prins. Era vorba de un spectacol de estradă 
prezentat de „prozişti", cu toate că pre- 
zența veteranului H. Nicolaide putea în- 
semna o garanție. 

Tineretul ride, tineretul cintă ne-a pro- 
dus însă o impresie deosebit de agreabilă. 
Un text subțirel, semnat de H. Nicolaide și 
Jack Fulga, cuplete amuzante, unele sche- 
ciuri foarte hazlii, multă fantezie (fără 
montare de „sute de mii“), turnată între 
perdele de catifea și panouri de carton. 
Ceea ce caracterizează spectacolul de la 
„Tineret“ este însă bunul simț, ponderea 
şi chiar prezența... unei intenții artistice, 
care lipsește atit de des teatrului nostru ùe 
specialitate, caracterizat prin montări fas- 
tuoase în care textul adie vag undeva... 

L-am admirat pe  Nicolaide, dezinvolt 
„spunător“ de cuplete, secundat de Florin 
Vasiliu, care nu și-a uitat începuturile re- 
vuistice, Victoria Mierlescu și Florica De- 
mion au desfășurat o bună cantitate de 
vervă și haz, ca și G. Oprina şi Cicerone 
Ionescu. Poante noi, spirite ardente, versuri 
sprințare au făcut să uităm frecventele con- 
tradicții dintre cîntăreți și orchestră (mai 
ales primadona de bell canto), ritmul încă 
nefixat, lungimile exagerate ale unor scene 
(„gondola“), lipsa de umor (,femeile ce- 
lebre“) a altora. 

Surpriza oferită de spectacol a fost ur- 
mată de o a doua: am aflat că acest specta- 
col a fost special pregătit pentru deplasări 
pe teren, fabrici, instituţii, sate, „Munca pe 
teren“ se face, deci, la un ridicat nivel ca- 

litativ. Şi noi care voiam să-l dăm exemplu 
Teatrului de Satiră pentru spectacole cen- 
trale... 
Actorii de la Teatrul Tineretului au re- 
petat voluntar în timpul lor liber și H. 
Mâlineanu a compus pentru ei o muzică 
inspirată. i 

După ċum se vede, Teatrul Tineretului 
a privit cu seriozitate matură problema 
unor spectacole vesele ! 

Al. P 


Nii n ae 


Parafrazind afirmația lui Buffon : „stilul 
este omul“, am putea afirma la rîndul 
nostru, că „afișul este oglinda teatrului“. 
Într-adevăr, trecătorul mai puțin grăbit sau 
cetățeanul care-şi aşteaptă într-o stație 
autobuzul sau tramvaiul, şi are timp să-și 
rotească privirea pe un panou al afișajului 
public, are prilejul unei meditații pe a- 
ceastă temă. lată, înșirate la rînd, afişele 
Teatrului Naţional „I. L. Caragiale”: Re- 
gele Lear, Judecata focului, Apus de soare, 
Caleaşca de aur, Ovidiu etc. Mari, albe 
(de un alb incert, murdar) fără nici un 
chenar, pe care sînt înregistrate pur și 
simplu, de sus in jos, cu litere negre sub 
majusculele care pomenesc gros titlul pie- 
sei, numele actorilor, regizorului, pictorului 
scenograf etc. Nimic sărbătoresc, nimic im- 
portant. Oare atit să li se cuvină unor 
spectacole de dimensiunile Regelui Lear, 
Ovidiu sau Apus da soare ? Oare atit să 
merite Caleaşca de aur sau Judecata focu- 
lui ? Aceste spectacole de mare montare, 
cu decoruri bogate, costume colorate, cu 
distribuții care cuprind nume ce fac cinste 
teatrului romînesc, se recomandă ele în 
mod corespunzător atenției publicului în 
asemenea afișe ? Știm că Teatrul Naţional, 
prin tradiții, și-a impus un afiș sobru, 
simplu şi serios, și nimeni nu are nimic 
împotriva acestei tradiţii. Dar oare, sobrie- 
tatea, simplitatea şi seriozitatea exclud cu 
desăvirşire estetica, armonia, interesantul ? 
Credem că nu. 

Mai departe, ochiul privitorului  întil- 
nește un alt grup de afișe care, de data 
aceasta, îi oferă ocazia să gindească asu- 


pra unui alt aspect al problemei. Sint afi- 
şele Studioului actorului de film „C. 
Nottara”. Ele anunță Microbii, Seara răs- 
punsurilor, Nota zero la purtare, Mătră- 
guna şi Hotel Astoria. Din toate aceste 
afișe, mici, curate și mediocre, se desprind 
două, cu deosebire de bun gust și atrac- 
tive : Microbii și Hotel Astoria, 

Afişele Teatrului Municipal nu opresc cu 
insistență privirea; ele mărturisesc o re- 
marcabilă îngrijire și senuzitate și o egală 
prețuire a spectacolelor. Astfel, pe rînd, 
premierele ne-au oferit compoziţii semnifi- 
cative pentru Nebuna din Chaillot, Horia 
şi Învăţătoarea. Odată intrate în reperto- 
riu, aceste spectacole se recomandă demn, 
corect, în afişe de dimensiuni egale, cu 
caractere roşii pe fond alb, încadrate fru- 
mos, alături de spectacole noi cum e Ura- 
ganul sau de spectacole mai vechi ca: 
Don Carlos, Pădurea, Don Gill de Ciorap 
verde etc. 

Ne oprim aici cu exemplificările. Nu mai 
insistăm asupra inconsecvenţei cu care sînt 
concepute afişele Teatrului Armatei — a- 
fişe încărcate, greoaie, alături de altele 
anonime — nu ne oprim la afişele Teatru- 
lui Tineretului, devenite notorii prin repe- 
tare, banalitate și gust mediocru şi, în fine, 
trecem peste cele ale Teatrului C.F.R. Giu- 
lești, care, așa cum sint —  nesemnifica- 
tive, poate — au şi darul de a fi foarte 
greu de întilnit pe panourile afișajului pu- 
blic. 

Ceea ce vrem să se desprindă din aceste 
însemnări fugare, este imperativul unui nou 
mod de a gîndi asupra rostului afișului 
de teatru. Departe de a fi un simplu a- 
nunț, el este și trebuie să devină, dacă nu 
este încă, o carte de vizită a spectacolului 
în particular și a teatrului în general. El 
este, în același timp, o invitație, o che- 
mare la spectacol și trebuie să răzbată din 
întreaga lui concepţie, odată cu ideea pie- 
sei pe care o recomandă și profilul artistic 
al teatrului. Cu alte cuvinte, gîndit de la 
piesă la piesă — cu imaginaţie şi bun 
gust — el trebuie să fie tocmai prin uni- 
tatea de concepție o oglindă a teatrului 
respectiv. 

Nic. MOLDOVAN 

Vivat Unima! 


Artiştii mînuitori 
de marionete din 
Europa și din cele 
mai îndepărtate 
puncte ale globului 
s-au întîlnit la cel 
de al V-lea Con- 
gres la Praga, mîn- 
dri de vechile tra- 
diții de prietenie şi 
colaborare interna- 
țională ce îi leagă de ani îndelungați. 
_mVivat UNIMA !” Aceste două cuvinte 
înscrise pe panourile care îmbrăcau sălile 
congresului sau rostite de congresiști în 
caldele lor saluturi sintetizează atmosfera 


entuziastă care a domnit în timpul acestui 
congres. 


Întilnirea  marionetiştilor s-a desfășurat 
într-o ambianță de caldă familiaritate, în 
spiritul respectului și al prieteniei însufle- 
țite. O familie de animatori, pasionaţi ai 
colaborării şi cunoașterii păpușarilor din 
toate țările, uniţi printr-o dragoste comună 
pentru nobila lor artă. O familie care nu- 
mără printre membrii săi, pionieri ai tea- 
trului de păpuși ca Max Iacob, Serghei 
Obrazţov, Karl Schâder, Maria Signorelli, 
Dr. Jan Malik, artiști cu o îndelungată şi 
bogată experiență. 

„UNIMA“ = organizaţie în cadrul că- 
reia se asociază de bună voie păpușarii din 
întreaga lume, cum se spune în noul statut 

al organizației — are drept scop să reu- 
nească pe toți artiştii teatrelor de păpuşi, 
pe teoreticienii şi criticii artei păpuşăreșşti, 
pe toți iubitorii acestui gen, pentru dezvol- 
tarea acestei arte, a cunoașterii și populari- 
zării realizărilor artistice păpuşăreşti în 
întreaga lume. 

În timpul dezbaterilor au fost pomenite 
cu deosebit respect numele marilor prieteni 
ai organizaţiei: G. B. Shaw, M. Maeter- 
linck, Gaston Baty, Gordon Craig; pătrunsă 
de o adincă emoție, adunarea a păstrat un 
minut de reculegere în memoria fondatori- 
lor săi: Dr. Jindrih Vâsely, Paul Jean, 
Joseph Skupa. 

De la primul congres, care a avut loc la 
Praga în 20 mai 1929, s-au scurs 28 de 
ani. Congresele următoare de la Paris, 
Liège şi, în 1933, Liubliana au continuat 
cu succes activitatea începută. Cel de al 
V-lea Congres s-a întrunit la Praga, în 
decembrie 1957, în condiţii optime de or- 
panizare, după o lungă și nedorită intre- 
rupere, pricinuită de gravele evenimente 
care au zguduit, în perioada ultimului 
război mondial, continentul nostru. El s-a 
desfășurat într-o atmosferă sărbătorească, 
dominată de bucuria unanimă pentru re- 
luarea activității. Congresul al V-lea a de- 
monstrat elocvent că prieteniile legate „în 
jurul scenei cu păpuși“ nu se uită. 

În raportul său dr. Jan Malik — secre- 
tar general al UNIMEI — a evidenţiat cu 
satisfacție prezența în cadrul congresului a 
unor noi teatre de păpuși care au luat 
ființă abia în ultimii ani, teatre ce imbo- 

găţesc patrimoniul artistic al păpuşarilor 
cu un valoros tezaur naţional Gerald Mo- 
rice (Anglia) şi Jean Loup Temporal 
(Franța) au afirmat importanța locului pe 
care arta păpuşărească îl ocupă in cultura 
teatrală universală. S, V. Obrazţov, d-na 
Genthe, dr. H. Purschke și Meher Contrac- 
tor (India) au consemnat cu bucurie con- 
tribuția socială educativă a păpușarilor. 

Organizați în 4 comisii, 127 de congresiști 
reprezentind 16 țări (Anglia, Franţa, 
U.R.S.S.. Cehoslovacia, R. F, Germană, 
Italia, Rominia, Polonia, Iugoslavia, India, 
R. D. Germană, Coreea, Indonezia, Unga- 
ria, Bulgaria, Mongolia) au elaborat pla- 
nurile de viitor ale UNIMEI. 

Faptul că dezbaterile congresului au oco- 
lit problemele de creaţie, cantonînd mai 
ales în sfera problemelor organizatorice, a 
trezit un îndreptăţit regret, cu atit mai 
mult cu cît numeroşi participanți așteptau 
cu nerăbdare prilejul unor astfel de discuţii 
în măsură să favorizeze schimbul de expe- 
riență între diverșii artiști. 

lată tocmai de ce iniţiativa țării noastre 
de a crea toate condiţiile necesare organi- 
zării —. în mai 1958, la Bucureşti — a 
unui festival al teatrelor de păpuși a im- 
presionat adinc, ea cîștigind unanima ade- 
ziune şi prețuire a congresiștilor, Căci fes- 
tivalul de la Bucureşti, bucurindu-se de 
participarea unui însemnat număr de colec- 
tive păpuşărești, din diverse țări, oferă toc- 
mai prilejul unor ample dezbateri pe mar- 
ginea problemelor de creaţie, a unui rod- 
nic schimb de opinii și experienţă. În cu- 
vintul lor, S. V. Obrazţov, dr. Erik Kolar, 
Henrik Ryl, Lenora Spet au salutat iniția- 
tiva țării noastre. Mulți dintre vorbitori au 
sugerat organizarea celui de al VI-lea Con- 
gres al UNIMEI cu prilejul Festivalului. 

Lucrările congresului s-au încheiat prin 
alegerea noului organ de conducere. Pre- 
sedinte al organizaţiei a fost ales Max Ia- 
cob, artist şi teoretician de seamă, iar vice- 
preşedinţi : S. Obrazţov şi Vittorio Podrecca. 
Totodată a fost ales un prezidiu al orga- 
nizației. Prezența unui păpuşar romin în 
prezidiul UNIMEI ne dă bucuria prestigiu- 
lui pe care l-a cîştigat arta păpușărească 
din ţara noastră. 

După - festivalul european de la Braun- 
schweig, -din martie 1957, Congresul al 
V-lea de la Praga se înscrie ca o nouă 
manifestare a prieteniei- și dorinţei de co- 


laborare internaţională dintre păpuşarii din 
toată lumea. Avem convingerea că Festivalul 
Internaţional de la Bucureşti va aduce con- 
tribuția sa la statornicirea unor legături 
trainice de colaborare între toate ţările şi 
va oferi artei noastre păpușăreşti un non 
prilej pentru a-și populariza larg realizările. 


Margareta NICULESCU 


Universalitatea lui Caragiale 


Ar fi fără îndoială utilă, în cazul lui 
Caragiale, întocmirea unei hărți pe care 
orașele şi ţările în care opera sa dramatică 
a fost reprezentată. să fie însemnate prin- 
tr-un steguleț. Această hartă „strategică“ a 
cuceririi scenelor lumii de către unul dintre 
cei mai de seamă dramaturgi romini ni se 
pare că ar materializa, într-un fel, univer- 
salitatea pe care o cunoaște astăzi Caragiale. 
Căci în zece ani de revoluție culturală, 
Caragiale nu numai că a fost redat reper- 
toriului naţional, dar printr-o consecventă 
şi pe deplin meritată popularizare a operei 


Programul la „O scrisoare pierdută“ (Teatrur 
Naţional Flamand din Anvers) 

Coperta la volumul „O scrisoare pierdută“ 
(editat în Belgia) 


sale peste hotarele ţării, el sa făcut 
cunoscut spectatorilor din lumea întreagă 
care odată cu Caragiale, și prin el, au 
luat cunoștință de valorile culturale ale 
unui popor în plină ascensiune. 

La lettre perdue, Poteriannoie pismo, Una 
carda perdida, Der verlorene Brief şi şirul 
acesta de titluri, care ar putea fi întregit 
cu denumirea vietnameză, poloneză, ceho- 
slovacă, italiană sau egipteană a Scrisorii 
pierdute, se îmbogățește într-una, căci 
Caragiale se impune mereu pe noi și noi 
scene. lată că recent, pe pașaportul Scrisorii 
pierdute a apărut o nouă viză. Piesa lui 
Caragiale, tradusă în limba flamandă, a 
fost reprezentată de către Teatrul Naţional 
Flamand din Anvers, în regia lui Maurits 
Balfoort, după ce, în prealabil, teatrul 
belgian a prezentat piesa, într-un fel de 
avanpremieră, în Olanda, la Rotterdam. 


Een Brief ging verloren s-a bucurat de o 
caldă primire din partea spectatorilor şi a 
criticii dramatice. Este cu adevărat impre- 
sionant numărul ziarelor care au consemnat 
spectacolul Teatrului Naţional Flamand. 

„De Standaard“, „Antwerpee Post”, „Het 
Toneel“, „Het Volk“, „De Nieuwe Gazet", 
„Gazet van Antwerpen” sau „Le Matin“ şi 
„La Metropole” au publicat ample “cronici 
în cuprinsul cărora sînt prezentate viața și 
opera lui Caragiale. „lon Luca Caragiale 
este un autentic dramaturg iar comicul său 
are un filon internațional, scrie Yves Bour- 
don în „Le Matin“, El îşi bate joc de 
cinici, de corupți, dar atacă cu aceeași vi- 
goare naivii și imbecilii. Aceste personaje 
sînt eterne și vor stirni totdeauna riîsul...” 
lar în „La Metropole” citim: 

«Acest autor (I. L, Caragiale, n.r.), care 
este comparat cu Gogol şi Shaw, se impune 
fără nici o putință de tăgadă printre cei 
mai buni pamfletari din prima jumătate a 
acestui secol. Apreciem la el, simțul critic 
şi clarviziunea în ce privește burghezia 
care-și închipuie că „pune totul pe roate“, 
practicind o politică stupidă în defavoarea 
oamenilor de condiţie modestă... „Een Brief 
ging verloren” demonstrează o gradaţie şi 
un echilibru perfect: avem de-a face cu un 
teatru adevărat pe care sîntem ispitiți să-l 
calificăm drept clasic.» 

Premiera Scrisorii pierdute la Anvers a 
prilejuit totodată popularizarea realizărilor 
teatrului rominesc, din ultimii ani. Regi- 
zorul Sică Alexandrescu, invitat la premieră, 
a împărtășit ziariştilor, în cadrul unei con- 
ferinţe de presă, aspecte ale mișcării tea- 
trale din ţara noastră, răspunzind la o 
seamă de întrebări privind organizarea 
teatrală, legea drepturilor de autor etc. 

Pe imaginara noastră hartă. flutură două 
noi steaguri: Rotterdam și Anvers. Cara- 
giale iși continuă călătoria, purtind pe 
întreg globul făclia culturii romînești. 


Sebastian din nou la Teatrul 
Naţiunilor 


Afirmiîndu-se prin luciditate și vervă sati- 
rică de la prima întîlnire cu spectatorii 


parizieni — în 1956, cînd Ultima oră a 
fost reprezentată la Festivalul Internaţional 
de Teatru —, dramaturgia lui Mihail 


Sebastian a dezvăluit recent aceluiaşi public 

o altă fațetă a sa, aceea a visului, a poeziei 
şi duioşiei împletite cu un umor melancolic. 
De astă dată, emisara lui Sebastian a fost 
Steaua fără nume şi prilejul reîntilnirii l-a 

Pagină din „Rendez-vous des Théâtres du 
Monde“, dedicată Ju) Sebastian 


oferit unul din mult apreciatele și frecven- 
tatele „matinee ale Teatrului Naţiunilor”. 
Prezentate de W. Siegfried, Mona, Miroiu 
şi celelalte personaje ale piesei au adus pe 
scena pariziană un suflu de omenie şi pros- 
pețime, prilejuind totodată pentru critica 
franceză confirmarea înzestrării discrete și 
subtile a creatorului lor, al cărui meșteșug 
dramatic îl recunoscuse încă de acum doi 
ani. Publicaţia lunară „„Rendez-vous des 
Théâtres du Monde“ editată de Teatrul 
Naţiunilor, a rezervat, în nr. 6 al său, un 
spațiu însemnat acestei manifestări. Alături 
de o succintă evocare a premierei „clan- 
destine” a piesei, din timpul regimului 
antonescian, cind numele ostracizat al auto- 
rului nu figura pe afiș, și de o schiță 
plină de graţie reprezentind-o pe Mona — 
ambele semnate de Siegfried — revista 
franceză publică şi o prezentare a lui 
Sebastian, din care cităm, între altele: 
„Poezia și duioșia se insinuează, la Mihail 
Sebastian, în chiar miezul umorului. De 
altfel, dialogurile sint rapide, personajele 
nu sint vorbărețe, iar autorul însuși nu 


vinează replica de efect... un simț scenic 
pronunțat dă valoare replicilor. Sebastian 
nu lasă nimic la voia întimplării... El s-a 
gindit la toate, la cel mai neînsemnat amă- 
nunt de decor, ca și la gesturile actorilor 
şi la costumul lor“. 


Știri din... 
U R. S S 


e Una dintre cele mai populare povestiri 
lituaniene este închinată forţei eroice și 
de jertfire a iubirii. Legenda vorbește despre 
tînăra Maia, care a preferat să moară 
decit să-și trădeze dragostea şi iubitul. 
Această legendă i-a inspirat lui I. Rainis 
subiectul piesei Dragostea e mai puternică 
decit moartea. După cum aduce mărturie 
vie autorul, într-o prefață a lucrării, tra- 
gicele întîmplări care au făcut din Maia 
o eroină populară s-au petrecut aievea cu 
secole în urmă, la Riga. Dramaturgul aduce 
în dovedirea autenticității legendei o hotă- 
rire judecătorească — prin care tinăra fată 
e condamnată la moarte — descoperită. 
secolul trecut, în pivnițele castelului Riga. 

Piesa lui I. Rainis a fost inclusă în re 
pertoriul Teatrului Dramatic Rus, care i-a 
încredințat lui V. Pigulevski traducerea ei 
în limba rusă. Direcţia de scenă a specta- 
colului poartă girul lui I. lurovski. artist 
al poporului din U.R.S.S. 

@ Teatrul Dramatic Rus „Samed Vur- 
gun” din Baku a prezentat pentru prima 
oară în limba rusă piesa Aidin de Djafar 
Djabarli, unul dintre întemeietorii dramatur- 
giei azerbaidjane sovietice, Acţiunea piesei 
se petrece la Baku, în ajunul revoluţiei. 
Eroul lucrării este un tînăr student, Aidin, 
nevoit din cauza mizeriei să renunţe la 
studii și să-și caute un rost în viață. Fire 
visătoare, însetată de libertate, Aidin piere 
în ciocnirea cu realităţile prerevoluţionare. 

Piesa s-a bucurat de o caldă primire din 
partea spectatorilor ruşi. 

e Teatrul de operă, balet și dramă „À. S. 
Pușkin” din Chișinău a sărbătorit recent a 
100-a reprezentație cu piesa Sărăcia nu-i 
viciu de A. Ostrovski. Montată prima oară 
în anul 1954 piesa a fost vizionată pînă 
astăzi de aproape 40.000 de spectatori. 

e Dramaturgia iakută a îmbogăţit în 
ultimii ani repertoriul sovietic cu citeva 

lucrări deosebit de interesante. Printre aces- 
tea, piesa Fraţii de S. Efremov, închinată 
războiului civil, și lucrarea Fierarul Kiu- 
kiur de D. Sviţev-Omollon, care reflectă 
puternicele ciocniri sociale din perioada co- 
lectivizării agriculturii, se bucură împreună 
cu dramele istorice de o largă răspindire. 
Printre dramele istorice sînt de menţionat 
Manciar de V. Protodiakonov, care evocă 
momente semnificative din trecutul poporului 
iakut. j 

Recent, Uniunea Scriitorilor din U.R.S.S. 
a organizat o dezbatere în legătură cu ulti- 
mele piese ale dramaturgilor iakuți. Dis- 
cuția a relevat aportul scriitorilor iakuți la 
dezvoltarea dramaturgiei sovietice 

e Teatrul „A.P. Salovatov“ din oraşul 
Mahacikal (Daghestan) a dat viață scenică 
unei noi piese a dramaturgiei daghestane. 
Este vorba de piesa Ullubii de Giamila 
Rustambov, care prezintă episoade din lupta 
poporului daghestan pentru instaurarea pu- 
terii sovietice, luptă în fruntea căreia s-a 
aflat comunistul Ullubii Buinakok 

€ Activitatea neobișnuit de vie, datorită 
Festivalului teatral unional, care a carac- 
terizat începutul acestei stagiuni, a avut o 
puternică înriurire asupra colectivelor tea- 
trale de amatori. Hotărite să nu cedeze 
pasul în faţa teatrelor profesioniste, nenumă- 
ratele ansambluri de amatori care activează 
pe teritoriul Uniunii Sovietice s-au străduit 
şi au reușit să prezinte în perioada Festi- 
valului un număr sporit de spectacole și 
premiere. Dintre acestea a dobindit un rā- 
sunet deosebit spectacolul, prezentat de cercul 
dramatic al uzinei din Tula, cu piesa Rup- 
tura de B. Lavreniev. 

@ Ploşnița lui V. Maiakovski a încetat 
de a mai fi un bun exclusiv al teatrelor 
dramatice. Pe canavaua cunoscutei satire 
maiakovskiene, compozitorul G. Ludin a 
scris o comedie muzicală, intitulată tot 
Ploşniţa. Premiera unională a avut loc la 
Teatrul din Piatigorsk, spectacolul fiind 
întimpinat cu multă căldură. 


Bel gia 


© Cu prilejul unui spectacol cu piesa 
Încercarea de Marivaux, studenții-actori 
din ultimul an de conservator, s-au întîlnit 
pe podiumul scenei cu vechea gardă de 
actori belgieni. Experienţa, pe cit de origi- 

nală, pe atit de interesantă, care a reunit 
pe actualii și foștii elevi ai Conservato- 
rului Regal din Bruxelles, s-a bucurat de 
un deplin succes. Presa de specialitate a 
consemnat în unanimitate evenimentul, sub- 
liniind că în ciuda marcantei diferențe de 
vîrstă şi experiență dintre diverșii interpreți, 
spectacolul s-a distins în primul rînd prin 
omogenitatea interpretării.  Confruntindu-și 
forțele cu cei „„virstnici“, tineretul s-a dove- 
dit a fi un schimb de nădejde al teatrului 
belgian. Multe ziare belgiene au pledat în 
favoarea repetării acestei experienţe, de pe 
urma căreia viitorii actori au numai de 
învăţat. 


R. Cehoslovacă 


© Într-unul din ultimele numere ale 
ziarului „Rude Pravo“, Jiri Pober semnează 
un amplu articol consacrat rezultatelor celei 
de a VIl-a ediții a Recoltei teatrale. 

Articolul subliniază, în primul rînd, am- 
ploarea acestei confruntări teatrale care, anul 
trecut, a reunit aproape 800 de spectacole. 
Desfășurarea în bune condiţii a unui con- 
curs de atari proporţii a pus în fața apara- 
tului central din Ministerul Culturii şi a 
organelor locale ale puterii de stat, o serie 
de sarcini organizatorico-artistice de mare 
răspundere ; in lumina rezultatelor dobîn- 
dite, se poate considera că ele au fost în- 
deplinite cu succes. A VII-a ediție a 
Recoltei a prilejuit multor teatre mari izbinzi 
artistice, Articolul din „Rude Pravo“ citează 
spectacolul teatrului praghez D-34 cu piesa 
Vera Lukesova de Burian, cel al Teatrului 
Naţional din Bratislava cu Minerii din 
Kutna Hora de Tyl, spectacolul Mama 
Curaj de Brecht, realizat de Teatrul din: 
Liben, ca şi alte cîteva spectacole, prezen- 
tate de Teatrul Armatei din Martin, Teatrul 
din Ostrava şi altele. 

Rezultatele pozitive ale Recoltei — scrie 
Jiri Pober — sugerează posibilitatea, chiar 
necesitatea, organizării unor festivaluri tea- 
trale de proporții mai reduse, la care ar 
putea participa colectivele teatrale din cîteva 
regiuni. Cu prilejul acestor festivaluri ar 
putea fi reprezentate lucrări aparținind unei 
categorii determinate: fie piese originale 
fie piese străine, fie lucrări pentru tineret 
etc. 

@ Teatrul Armatei Cehoslovace a prezen- 
tat în premieră Viscolul de L. Leonov, o 
piesă scrisă în anul 1939, dar care nu a fost 
reprezentată pînă acum. În piesa sa, Leonov 
dezbate problema contradicţiilor dintre vechi 
şi nou în conștiința oamenilor. 

e O ştire apărută în „Rude Pravo“ ne 
informează că Teatrul D-34 din Praga va 
întreprinde după toate probabilitățile, în 
luna aprilie, un turneu în U.R.S.S. 

e Teatrul din Pardubice (Boemia de ră- 
sărit) a sărbătorit recent 50 de ani de 
activitate. În ziua sărbătoririi, teatrul a 
inaugurat o a doua sală, care va adăposti 
spectacolele de cameră. 


Danemarca 


e Folketeatret -din Copenhaga a prezen- 
tat de curind în cadrul unui spectacol coupé, 
piesa Foer Cannae (Înainte de Cannae) de 
Kaj Munk, un dramaturg care a murit în 
timpul ultimului război mondial. Piesa, 
concepută ca un dialog dramatic între 
Hanibal și Fabius Cunctator, dezbate pro- 
bleme de o .vie actualitate: forțele păcii 
se opun forțelor războiului, spiritul de uma- 
nitate înfringe orice manifestare a tiraniei. 

Fără îndoială, piesa lui Kaj Munk, scrisă 
în preajma ultimului război, viza pregătirile 
beliciste ale naziștilor. Scurgerea anilor n-a 
alterat cu nimic mesajul piesei, care pe 
scena Folketeatret-ului a răsunat deosebit 
de impresionant, trezind un viu ecou în 
rîndurile spectatorilor. 


RP. Bulgaria 


e Teatrul Tineretului din Sofia a intoc- 
mit un plan de activitate pe întreg anul 
1958. Planul prevede un număr de opt 
premiere, din care amintim : Fetița de la 
fabrică de Volodin, Focurile din aprilie de 
V. Hancev, Neguţătorul din Veneţia de 
Shakespeare, Sălbatica de J. Anouilh, Tom 
Sawyer de M. Twain și Cristalul „GS" de 
Leonid Lvorski. Este interesant că de la 
începutul stagiunii, Teatrul Tineretului a 
reprezentat şapte premiere, printre care 
Căsuţa de la marginea oraşului de Arbuzov, 
Ultimul refugiu de Remarque, Fata de ză- 
padă de V. Pekareva şi altele. 

Planul- de activitate pe 1958 a fost în- 
tocmit în conformitate cu principiile de 
selecție a repertoriului, pe care directorul 


teatrului,  Kristiu Mirski, le-a enunțat 
recent cu prilejul unei convorbiri avute cu 
un redactor al revistei ,„Teatir*, Astfel, 
teatrul îşi propune să reprezinte doar lucrä- 
rile care satisfac patru condiții, şi anume : 
„să aibă un bogat conținut de idei și să 
reflecte probleme de actualitate; să fie 
scrise într-o formă artistică desăvirșită ; să 
fie atrăgătoare şi interesante pentru marele 
public și să aducă o notă originală în pei- 
sajul dramaturgiei”. 


Fran ja 


e Comedia Franceză a înscris în reper- 
toriul actualei stagiuni, tragedia raciniană 
Bajazet şi piesa Ursul de Cehov. 

@ În ultima vreme apare tot mai evident 
efortul oamenilor de teatru francezi de a 
activiza viaţa teatrală de pe întreg teritoriul 
Franţei, fie prin crearea unor ansambluri 
de turnee, fie prin înființarea de noi teatre 
în principalele orașe ale ţării. Exemplul 
oferit de Centre Dramatique de l'Est din 
Strasbourg este grăitor. Recent, presa fran- 
ceză ne-a adus vestea că la Bordeaux a luat 
ființă un nou ansamblu artistic, care va 
activa sub denumirea de „Théâtre de Poche“. 
Repertoriul noii formaţii n-a fost încă 
definitivat, dar după toate probabilitățile, 
spectacolul inaugural va purta girul lu 
Strindberg, 

@ Pierre Brasseur și-a asumat, alături de 
Suzanne Flon, conducerea teatrului l'Athénée, 
care a deschis stagiunea cu Femeia îndä- 
rătnică de Shakespeare. 

Intr-o declarație făcută presei, Pierre 
Brasseur și-a manifestat intenția de a repre- 
zenta cu precădere un repertoriu clasic. 
Următoarele premiere vor fi: Tartuffe şi 
Mizantropul. 

Totuşi, cunoscutul actor nu a respins 
ideea reprezentării de piese moderne, Tea- 
trul l'Athénée va acorda toată atenția mai 
ales creației moderne a scriitorilor tineri. 


R; E 4. Iugoslavia 


A IX-a ediţie a Festivalului de vară de 
la Dubrovnik se va desfășura anul acesta 
sub semnul sărbătoririi a 450 de ani de 
la naşterea dramaturgului Marin Drjici. 
Printre spectacolele pe care le vor găzdui 
teatrele în aer liber de la fortul Lovrjenac 
sau fortul Revelin, se numără și cunoscuta 

comedie a lui Marin Drjici: Dundo Maroie. 
Pentru a ilustra popularitatea acestei co- 
medii printre spectatorii iugoslavi, este 
suficient să arătăm că Teatrul Dramatic din 
Belgrad a sărbătorit recent într-un cadru 
festiv al 350-lea spectacol cu piesa lui 
Marin Drjici, care începind din anul 1949 
(cînd s-a înființat teatrul) figurează în 
repertoriul permanent al formaţiei. 

În afara pieselor lui Marin Drijici, Festi- 
valul de la Dubrovnik va prezenta şi o 
serie de spectacole din marea dramaturgie 
universală, dintre care Hamlet (în regia lui 
dr. Marko Fotez) și Ifigenia în Taurida (în 
regia d-rului Branko Gavella), reprezentate 
in fiecare an și a căror montare pe scenele 
festivalului a dobindit o consacrare mon- 
dială. 

e Teatrul „Atelier 212" a reprezentat 
recent piesa Zburătorii spre cer, datorită 
dramaturgilor D. Lebovici şi A. Obrmovici. 
Lucrarea a fost distinsă cu premiul I la 
Festivalul dramatic de la Novi Sad, fiind 
apreciată drept cea mai bună dramă iugo- 
slavă contemporană, reprezentată în sta- 
giunea 1956/1957. Amintim că premiera 
absolută a piesei a avut loc pe scena Tea- 
trului Naţional Sirb din Novi Sad. 


Portu galia 


@ Într-un interviu acordat revistei „Para 
todos” din Brazilia actrița portugheză 
Beatriz Costa a declarat printre altele, refe- 
rindu-se la actuala situație a teatrului por- 
tughez: „Teatrul portughez, ca şi cel 
brazilian, suferă de un rău comun: lipsa 
sălilor de spectacol. Avem actori excelenți, 
dar n-avem scene. Apoi, avem de luptat cu 
rigorile pe care cenzura le impune anumitor 
autori reprezentați în Portugalia”. Dar, în 
pofida acestor piedici, Portugalia trăieşte 
totuşi un anumit reviriment al mișcării 
teatrale, pe care Beatriz Costa îl pune pe 
seama activităţii unor tinere grupări teatrale, 
decise să lupte pentru promovarea unui 
teatru de calitate. Dintre acestea, Beatriz 
Costa a citat formația condusă de Antonio 
Pedro și cea îndrumată de Ribeirinho, care 
„s-a impus ca un Jean Vilar al Portugaliei”, 
Ambele formaţii activează la Lisabona. În 
încheierea interviului, Beatriz Costa a sub- 

liniat că teatrul trebuie să tindă a deveni 
„un aliment indispensabil vieţii”, 


R. P. Ungară 


e Anul acesta e vorba ca numărul festi- 
valurilor teatrale din Europa să fie sporit 
cu încă unul: la Szeged se amenajează un 
amfiteatru cu o capacitate de 10.000 de 
locuri, unde va fi dat un ciclu de spectacole 
în aer liber. De pe acum, un comitet se 
ocupă cu stabilirea planului organizatoric 
al viitorului festival, la care vor fi chemate 
să participe şi ansambluri străine. 


Uniunea Sud Africană 


@ Dacă pină acum repertoriul formațiilor 
teatrale din Johannesburg și Cape Town 
era alcătuit, aproape exclusiv, din piese ale 
autorilor englezi şi americani, în actuala 
stagiune se constată unele schimbări. Ast- 
fel — alături, e adevărat, de Priveşte în 
urmă cu minie a lui J. Osborne — pe 
afişele teatrale din Johannesburg figurează, 
iarna asta, în orice caz două nume de au- 
tori străini : italianul Ugo Betti cu Regina 
şi rebelii şi francezul Jean Cocteau cu 
Vocea omenească. 


Anglia 


@ Înregistrăm, pentru un eventual dosar 
al cazului „Teatru-Televiziune” (în Occi- 
dent), părerea uneia din cele mai autorizate 
personalităţi teatrale engleze : Donald Wolfit, 
regizor, actor şi pedagog : „Arta actoricească 
este diametral opusă interpretării actoricești 
la televiziune. Aci, piesele sînt condensate 
de la trei ore la o oră și un sfert, şi de 
aceea sint adesed împinse spre melodramă 
(sublinierea noastră). Pe de altă parte, nu 
poţi fi în același timp bun actor și rob al 
butonului unui aparat“. 

e Am informat la timp pe cititorii noștri 
de năstrușnica păţanie a piesei lui Shaw 
Pygmalion, care a ajuns să fie pusă sub 
interdicție in Anglia, pentru a nu incomoda 
pe concesionarii (americani) ai versiunii 
muzicale (tot de origine americană). Indig- 
narea manifestată atunci de numeroşi oa- 
meni de cultură englezi a întîlnit deplina 
noastră înțelegere. Iată însă că acum ne 

“vedem nevoiţi să înregistrăm rezultatul întru- 
<îtva neașteptat al acestei măsuri preferen- 
tiale în favoarea popularizării creaţiei dra- 
matice prin „musicals“, De astă dată, victi- 
ma este lucrarea lui Wilde: Bunbury, iar 
autorii... sînt englezi. Stirniţi, se pare, în 
mîndria lor națională, au ridicat mănuşa, 
hotărind că dacă e vorba de comercializarea 
autorilor britanici, tot englezii sînt în 
definitiv cei mai indicaţi să o înfăptuiască. 
Şi aşa, trei englezi: Vivian Elles, Allan 
Bacon şi Henry Burke au creat, fiecare, o 
versiune muzicală a piesei în cauză, toate 
trei lucrările urmind să vadă lumina rampei 
la Londra, în cursul acestei stagiuni. Lău- 
dabilă emulaţie, nimic de spus ! 


Norve gia 


@ Asistăm astăzi fără îndoială la un fe- 
nomen general de reînflorire a artei păpu- 
şăreşti. Interesul recrudescent al cercurilor 
largi de spectatori pentru acest gen specta- 
<olegic, vitregit în multe ţări, trebuie pro- 
babil pus pe seama spectacolelor prezen- 
tate în diversele capitale ale lumii de că- 
tre ansamblul condus de Serghei Obrazţov, 
de teatrul lui Skupa şi, desigur, de „Ţăn- 
dărică“ al nostru. Printre țările care cu- 
nosc astăzi un avint al artei păpuşărești se 
numără şi Norvegia. Pină de curînd, în 


Țara fiordurilor nu exista un ansamblu 


permanent de păpuși. Înfiinţarea lui se da- 
toreşte inițiativei Bistifei Strom, care a pus 
bazele primului teatru de păpuşi profesio- 
nist. Deoarece ansamblul și-a propus deser- 
virea atit a spectatorilor din capitală, cît 
şi a celor din restul ţării, el nu şi-a fixat 
un domiciliu stabil, preferind să cutreiere 
fără escale prea lungi toate regiunile ţării. 
Cit privește repertoriul, el este format din 
piese anume scrise sau adaptate pentru 
acest gen, traduse din limba rusă și cehă. 
„Căci, a declarat directoarea teatrului, po- 
veştile ruse și cehe, atît de diferite de pro- 
ducția hollywoodiană stereotipă, plac foarte 
mult, deopotrivă părinților și copiilor”. 


S. U: A: 


e The Night of the Auk (Noaptea pin- 
guinului) de Arch Obler avea toate şan- 
sele să devină una dintre cele mai intere- 


sante piese ale dramaturgiei americane con- 
temporane. În primul rind, fiindcă acțiunea 
ei se desfășoară într-o rachetă interplane- 
tară care se reîntoarce pe pămînt dintr-o 
călătorie spre lună. În al doilea rînd, au- 
torul demonstrează elocvent că în lumea 
capitalistă ştiinţa a abandonat obiectivele 
umaniste, devenind un instrument în mii- 
nile celor pe cale să dezlănțuie un nou și 
singeros război. Autorul reușește să pre- 
zinte cu deosebită pregnanță procesul de 
descompunere morală a unei lumi, în care 
ura, cinismul și setea de înavuţire sînt tră- 
sături dominante. Din păcate, Arch Obler 
nu a fost consecvent pînă la capăt, şi a 
abandonat spre sfîrșitul piesei linia critică, 
adoptată la început. Astfel, finalul este 
construit în modalitățile  melodramei, iar 
puternica ciocnire dintre ocupanții navei 
interplanetare, redusă la un conflict minor 
ca intensitate și banal ca esență, 

Cu toate aceste compromisuri, ce scad 
mult din valoarea piesei (şi care ar putea 
fi explicate într-o anumită măsură prin 
teama autorului de a nu-și vedea, în alte 
condiţii, piesa reprezentată) lucrarea lui 
Arch Obler ni se pare interesantă, fie și 
numai pentru faptul că atacă o problemă 
ca aceea a descompunerii morale a lumii 
burgheze, chiar dacă autorul nu i-a putut 
găsi o rezolvare pe măsura temei atacate. 

Un amănunt: piesa este scrisă în ver- 
suri. 


Chile 


O Teatrul Experimental al Universității 
din Chile, după ce a reprezentat cu deose- 
bit succes Vrăjitoarele din Salem de Ar- 
thur Miller, în regia lui Domingo Piga, a 
înscris în repertoriu o piesă originală. Este 
vorba de drama Mama Rosa, datorită lui 
Fernando Debesa. Piesa relatează povestea 
unei familii aristocratice din Santiago, care 
a cunoscut la sfîrşitul veacului trecut o 
perioadă de glorie, pentru a ajunge astăzi 
pe pragul descompunerii. Unele ziare chi- 
liene au desfăşurat o largă campanie publi- 
citară în jurul piesei, subliniind că, în 
pofida accentelor ei melodramatice desuete, 
prezintă un deosebit interes pentru implica- 
țiile ei sociale. 

Ilustrații scenografice la teatrul 
lui Caragiale: 


Pentru prima oară a apărut anul acesta 
la noi în ţară un volum cu ilustraţii de 
pictură scenografică. Într-o epocă în care 
spectacolul teatral cunoaște o răspindire şi 
se bucură de o atenție din ce în ce maj 
mare, dezvăluirea unora din secretele ma- 
giei scenice satisface, fără îndoială, o legi- 
timă curiozitate a publicului și este deci 
utilă şi binevenită. Dar, mai mult decît 
atit, volumul lui Siegfried, Personaje şi 
decoruri din teatrul lui Caragiale, poate 
lumina, prin intermediul unor imagini vi- 
zuale, unele elemente specifice ale creaţiei 
dramaturgice. Din acest punct de vedere 
este un lucru instructiv să se compare ilus- 
traţia de carte cu ilustrația scenografică la 
opera dramatică a lui I. L. Caragiale. 

Pictura scenografică trebuie să încarneze 
ideile dramaturgului, să le concretizeze : ea 
îi impune spectatorului o anumită viziune, 
o anumită tonalitate a spectacolului, deter- 
minind cadrul desfășurării dramatice. De 
aceea, răsfoind paginile cu imagini atît de 
sugestive ale cărţii lui W. Siegfried, citi- 
torul nu poate nici o clipă să facă abs- 
tracție de traducerea acestor imagini în lim- 
bajul decorului scenic, nici de capacitatea 
lor de a oferi un cadru expresiv acțiunii, 
mișcării dramatice. Apare în același timp 
evident că pictorul este urmărit de ideza 
de a preciza prin detalii caracteristice, cit 
mai exact din purct de vedere istoric, uni- 


* W. Siegfried: Personaje şi decoruri din 
teatrul lui Caraghiale, E.S.P.L.A., 1957, 

versul cotidian al eroilor pieselor lui Ca- 
ragiale. Aceste detalii, de costum sau recu- 
zită, ca şi imaginile de ansamblu — inte- 
rioarele — nu pot fi despărțite de ideea 
desfăşurării unei acțiuni. Ele reconstituie o 
lume, dar care își așteaptă verificarea şi 
implinirea prin spectacolul dramatic viu, în 
mișcare. Așa se explică de ce Siegfried in- 
dividualizează mai mult obiectele şi costu- 
mele decit figurile : limbajul pictorului sce- 
nograf este, în prim rind, lumea lucrurilor 
neinsufleţite care, cu chibzuinţă şi com- 
petență alese, capătă viață prin ideea fun- 
damentală a dramaturgului, dar mai ales. 
prin jocul actorilor 

Aceste caractere se reliefează mai clar 
atunci cînd comparăm personajele lui Sieg- 
fried cu cele ale lui A. Jiquidi, ilustraţii 
pentru O scrisoare pierdută. La Jiquidi, 
detaliile locale, piesele de costum, acceso- 
riile nu au mai mult decit un rol mini- 
mal, indicativ: o strict necesară plasare 
în epocă. Accentul principal este pus aici 
pe caracterizarea fizionomiilor, a atitudini- 
lor şi gesturilor. Lucrul este firesc: aceste: 
ilustrații au menirea de a întovărăşi lec- 
tura, şi atita tot. Peste gindul scriitorului 
şi imaginea ilustratorului nu va mai in- 
terveni nimic; aceste ilustrații trebuie să 
trăiască prin ele însele. Jiquidi, ca și Sieg- 
fried, sugerează atmosfera unei epoci, prin 
tipurile și caracterele ei, dar fiecare dintre 
ei o face cu mijloace diferite: Jiquidi in- 
tr-un limbaj mai concentrat, mai abstract, 
în care elementul satiric răsare tăios, stă- 
pinitor ; Siegfried, într-un grai mai nuanţat 
cu inflexiuni lirice, uneori, în care satira. 
comicul grotesc sau ironia capătă rezo- 

nanje mai adinci, impletindu-se cu evocarea 
unui stil de viață apus. Decorurile mai 
ales subliniază această trăsătură a viziunii 
satirice la Siegfried. 

Studiate atent, atît decorurile de- inte- 
rioare. cît şi cele de exterior — grădina 
în care se petrece ultimul act al Scrisorii 
pierdute — invederează amestecul între sa- 
tira 'ascuţită și ironia indulgentă, comicul 
blind. Astfel, interiorul pentru Noaptea 
jurtunoasă, cele două decoruri pentru D'ale 
“carnavalului cuprind elemente de satirizare 
brutală, directă, dar și altele, de zeflemi- 
sire ușoară, apropiată de graniţele evocării 
poetice. În ce măsură acest adevăr este 
legat de viziunea coloristică a lui Sieg- 
fried și de stilul său grafic şi dacă el se 
perpetuează în decorul efectiv, realizat pe 
scenă, rămîne o problemă de discutat. Acest 
procedeu al pictorului nu rămîne însă izolat 
într-un caz sau două, el apare şi în felul 
în care sînt redate obiectele de recuzită: 
unele, cu o vervă satirică izbitoare, sta- 
tuia lui Napolion din interiorul pentru O 
noapte furtunoasă, tablourile care împoda- 
besc pereţii salonului de frizerie din D'ale 
carnavalului, sau pretențioasa jardinieră din 
fier forjat, pentru Scrisoarea pierdută: 
altele însă, cu un umor ușor, nostalgic si 
binevoitor. 

Armonios și unitar concepute, personajele 
și decorurile din teatrul lui Caragiale păs- 
trează în același timp între ele o utilă 
diferență de ton ; și faptul este vizibil, mai 
ales, în cazul Scrisorii pierdute. Satirizate 
aspru şi biciuitor prin toate amănuntele 
vestimentare, personajele Scrisorii pierdute 
evoluează, cu excepția actului III, într-un 
decor apropiat ca factură de interioarele 
tablourilor de gen ale lui Theodor Aman. 
Prin accentele puse însă pe detaliile carac- 
terizării t'pologice, Siegfried evită transfor- 
marea teatrului lui Caragiale într-o serie 
de spectacole de fast exterior, după cum 
evită, păstrind veridicitatea evocării, exa- 
gerările groteşti şi deformarea adevărului 
istoric. 

Oferind un prilej de rodnice meditații 
atit pentru oamenii de teatru şi literatură, 
cit și pentru cei preocupați de problemele 
artei plastice, volumul lui Siegfried este o 
lucrare ce prezintă cu succes un domeniu 
încă prea puțin cunoscut marelui nostru 
public. 

Amelia PAVEL 


Timpul şi societatea lui Goldoni * 


Stimulată de prilejul aniversării marelui 
comediograf venețian, exegeza  goldoniană 
a cunoscut, şi ea, o sensibilă înviorare, 
concretizată în lucrări ce au depășit cadrul 
festiv, lărgind și adîncind perspectivele ana- 
lizei, corectînd opinii depășite sau propu- 
nînd ipoteze noi. În acest climat se înscrie 
şi cartea lui Manlio Dazzi, cunoscut stu- 
dios al lui Goldoni, care prin însăşi tema 
enunțată — poetica socială a lui C. G, — 
asumă un caracter de sinteză, de cuprin- 
dere, dacă nu exhaustivă, în orice caz pa- 
noramică a motivelor conținute în opera 
Veneţianului.  Ambiţia autorului e de a-l 
„reîncadra pe. Goldoni în societatea în care 
a activat”, de pe poziţia unui istoricism 
progresist, cu evidenta preocupare de a-și 
feri interpretările de orice fel de excese. 
Metoda folosită e filologică — în sensul 
italian al cuvîntului — adică „sub forma 
unei colaborări ideale pe pagină”, ceea ce-i 
înlesneşte lui Dazzi să aducă în discuţie 
cele mai variate opinii critice, în special 
contemporane, să ia atitudine față de ele 
și. bineînțeles, să-şi expună propriile vederi. 

Lucrarea — scrisă cu limpezime de stil 
şi cu prospeţime eseistică — e mulată pe 
un plan riguros, subîmpărțită în capitole 
bine închegate, care-l ajută pe autor să nu 
scape nici un aspect din cele menite să-i 
reliefeze  observaţiia critică. Dazzi începe 
printr-o densă descriere a Veneţiei din se- 
colul al XVIII-lea, determinindu-i coordo- 
natele economice și sociale (cap. Ambianţa) 
şi înfățișind starea celor trei clase: nobi- 
limea, burghezia și poporul, clase ce-și vor 
găsi reflectarea în însăşi opera goldoniană. 
Deosebit de pregnante ni s-au părut cele 
trei capitole (Veneția culturală, Gol 
doni şi cultura şi Arcadia, Antiarcadia, li- 
bertatea față de Arcadie), în care se tra- 
sează un tablou elocvent al principalelor 
curente europene de idei, ce se încrucișau 
în Veneția înaintea revoluției  franceze.: 
Reiese clar de aici suprafaţa culturală a 
lui Goldoni și limitele ei, mai ales mode- 
rata lui adeziune la fermentul filozofic fn- 
noitor, ce venea din Franţa şi din Anglia. 
Tot în sensul acesta sînt puse în adevă- 
rata lor lumină poziţia și reacția lui Gol- 


* Manlio Dazzi, Carlo Goldoni e la sua po- 
etica sociale, colecţia „Eseuri“ (nr. 224), edi- 
tura Einaudi, Torino, 1957. 

doni faţă de exigenţele fie puriste, fie con- 
servatoare ale academismului (Arcadia). 

Dar miezul eseului lui Dazzi il consti- 
tuie capitolele centrale şi în special cele 
dedicate  Observaţiei critice a societății, 
Nobilimii,  Burgheziei, Poporului, oarecum 
rezumate apoi în Participarea lui Goldoni 
(Goldoni partecipe). Aici se  relevează şi 
contribuția originală a lui Dazzi. Neînde- 
părtindu-se nici o clipă de textul goldo- 
nian — luat mereu ca mărturie și ilus- 
trare — criticul argumentează cu evidență 
poziţia criticismului lui Goldoni, pe care-l 
fereşte atit de interpretările reacționare ale 
contemporanilor săi (Chiari), cât şi de unele 
viziuni moderne ce pun accentul pe o 
conștientă polemică clasistă a dramaturgu- 
lui. Simpatia și „participarea“ lui Goldoni 
se îndreaptă integral spre burghezia din 
care autorul venețian provine și în care 
vede clasa cea mai sănătoasă și mai activă, 
pretabilă şi ea la critică, dar în stare să-și 
corecteze singură viciile, fără alt model. 
Realismul lui Goldoni e considerat ca unul 
dinamic, caracterele sînt descrise în miş- 
care, prin tipizare. Cele trei clase sociale 
sînt „prinse în acțiune: nobilimea cu for- 
malismul ei acid, care ar trebui să-i ascundă 
mizeria morală; burghezia cu prosteștile 
şi scontatele ei ambiţii cînd are deja, în 
negoț, în bogăție și chiar în îndrăzneală, 
o superioritate efectivă ; poporul, ca o clasă 
a celor oprimați pe nedrept și care-și aş- 
teaptă răzbunarea”. 

Pentru a-și ilustra tezele, Dazzi anali- 
zează aproape fiecare piesă în parte, dar 
de o pregnantă rigoare și strălucire ni 
s-au părut interpretările și observaţiile pe 
marginea Feudalului (piesă limită de cri- 
tică a nobilimii), a Femeilor ambiţioase și 
a Gilcevilor din Chioggia („cea mai mare 
realizare artistică a sentimentului lui Gol- 
doni pentru popor”). Nu lipsește nici o 
observație în caracterizarea nobililor, a 
simpatiei critice pentru burghezie și popor. 

Figura lui Goldoni cîştigă, prin eseul 
despre care vorbim, un relief deosebit de 
expresiv, în special sub raportul înserării 
ei în timpul și societatea contemporană. 
cum și sub specia viabilității ei în istoria 
culturii mondiale. Dazzi își încheie stu- 
diul printr-un alineat edificator, atit în 
privința valorii operei lui Goldoni cît şi a 
propriei sale lucrări: „Tocmai ceta ce e 
moralmente activ față de societatea timpu- 

lui său, face din creaţia lui Goldoni © 
operă semnificativă şi o face să ajungă 
pînă la noi. dincolo de termenii unui diver- 
tisment comic reușit din punct de vedere 
stilistic, nu anemică ci plină de miez și 
familiară, chiar şi după accentuările pole- 
mice ale teatrului Revoluţiei (franceze — 
n.n.), după aprofundările dramatice ale co- 
mediei burgheze din seculul al XIX-lea, 
după excavaţiile psihologice și filozofice ale 
teatrului contemporan “, 

FL P. 


Un îndreptar pentru studenți * 


În primăvara anului 1946 și-a inceput 
activitatea Academia de artă dramatică din 
Liubliana, astăzi un organism puternic de 
propăşire a culturii în Republica Populară 
Federativă Iugoslavia. Prin înființarea Aca- 
demiei de teatru din capitala Sloveniei se 
continua, de fapt, vechea tradiție a teatru- 
lui sloven, care, pornind de la firavele. 
dar stăruitoarele manifestări pe tărim dra- 
matic şi scenic ale echipelor de amatori, 
a ajuns astăzi să aibă reprezentanți ce fac 
față cu cinste confruntărilor internaționale. 
Muncind cu rivnă şi seriozitate pentru for- 
marea viitoarelor cadre teatrale, preocupată 
de continua îmbunătățire a cursurilor pre- 
date, în așa fel încît să fructifice cele mai 
recente cuceriri ale artei spectacolului și 
să asigure o cit mai justă orientare și 
pregătire a studenţilor, Academia de artă 
dramatică din Liubliana și-a justificat din 
plin existența în complexul vieţii culturale 
intense a Iugoslaviei. După aproape un 
deceniu de activitate neîntreruptă, avind, 
deci, o acumulare de experienţă și un 
început de tradiție proprie, Academia a 
purces la editarea unor buletine lunare, în 
paginile cărora consemnează munca depusă 
si roadele ei. Într-un fel. n: se pare că 
publicarea acestor buletine este, şi ea, o 
consacrare a prestigiului Academiei care, așa 
cum subliniază rectorul ei, prof. France 
Koblar, în articolul „Zece ani“: „fără a fi 
o Comedie Franceză sau un Burgtheater, re- 
prezintă mai mult pentru Iugoslavia“, pen- 
tru că este rezultatul străduințelor și al 
muncii pline de abnegaţie a profesorilor şi 
tinerilor sloveni. doritori să întrețină nestinsă 


flacăra culturii. 


* Gledaliski list Akademije za igralsko umet- 
nost v Ljubljani, nr. 1/1956, 13/1957. 

Principiul respectat consecvent în toate 
fasciculele parcurse de noi este următorul : 
fiecare număr e dedicat operei unuia sau 
mai multor autori dramatici, clasici sau mo- 
derni, jucaţi pe scena Academiei de către 
studenți. Dar această consecvență în struc- 
tură nu are nimic monoton, pentru că te- 
mele articolelor publicate „pe marginea...” 
diferitelor creaţii dramatice sau personalități 
creatoare îmbrățișează o gamă, mergind de 
la analiza  social-istorică de ansamblu la 
evocarea unor izbinzi actoricești, prilejuite de 
respectiva operă dramatică. Astfel, numărul 1 
al revistei, pornind de la spectacolul studen- 
ţilor cu piesa Mult zgomot pentru nimic, 
conţine o serie de articole (semnate de prof. 
dr. Bratko Kreft, Filip Kalan, Bogomil Fatur, 
dr. France Koblar, Pino Maklar, Viktor Molka, 
Slavko Jan ş.a.) în care opera lui Shakes-, 
peare — om al epocii sale, observator abil 
al gusturilor publicului său, dar şi artist 
universal prin excepționala sa forță drama- 
tică creatoare, prin poetica sa subtilă și 
prin cunoaşterea profundă a sufletului ome- 
nesc — este analizată în raport cu epoca 
sa, cu influențele suferite și cu cele exerci- 
tate asupra altor scriitori. În același număr 
se publică un articol al criticului sovietic 
M. M. Morozov, în traducerea lui Bogomil 
Fatur, intitulat „Shakespeare oglindit în 
critica literară“, în care se arată cum a 
fost prețuită opera marelui Will de către 
contemporanii săi, de epocile ulterioare și 
astăzi, în Uniunea Sovietică. Morozov işi 
încheie articolul prin cuvintele : „Pentru no: 
toți, Shakespeare este și astăzi unul din cei 
mai mari scriitori... pentru că el nu se mul- 
țumește doar să contemple pasiv viața, ci 
depune în piesele sale eforturi active pentru 
zugrăvirea idealului umanist...” 

Două fascicule (nr. 5 și 13) sînt dedicate 
lui Cehov. În prima, Bogomil Fatur, autorul 
articolului „Umanismul lui Anton Pavlovici 
Cehov (Profilul omului în artă)“, se oprește 
printre altele asupra interpretării magistrale 
date de actorii M.H.A.T.-ului celebrei piese 
Trei surori. În același număr se publică 
şi un fragment din amintirile lui Maxim 
Gorki despre Cehov. În nr. 13, Vt. Kralj se 
ocupă aproape exclusiv de Livada cu vişini. 

Cu ocazia sărbătoririi a zece ani de la 
înființarea Academiei, a fost organizată o 
expoziție retrospectivă. O  fasciculă a re- 
vistei (nr. 11) cuprinde catalogul acestei 
expoziţii, în cadrul căreia au fost prezentate, 
printre altele, materiale privind reprezenta- 


tiile publice date de absolvenţii Academiei. 
Repertoriul astfel consemnat este extrem de 
bogat și variat. Socotim interesantă repro- 
ducerea lui, măcar în parte: Shakespeare — 
Cum vă place, Mult zgomot pentru nimic: 
Molière — Critica şcolii femeilor, Improvi- 
zația de la Versailles, Sganarelle sau Încor- 
noratul închipuit; Cehov — Trei surori, 
Livada cu vişini; K. A. Treniov — Liceenii; 
Dostoievski — Nopți albe; M. Surinova — 
Moş Gerilă; Ibsen — Hedda Gabler; — 
Strindberg— Domnişoara Iulia; Oscar Wilde 
— Soţul ideal; O'Neill — Patima de sub 
ulmi; Jean Cocteau —  Monologuri; Ivan 
Cankar — Copiii, ş.a. 

Studenţii Academiei au participat la di- 
verşe manifestări teatrale cu caracter inter- 
naţional. Astfel, Festivalul internațional al 
facultăților de teatru, ținut în bătrîna cetate 
universitară bavareză Erlangen, le-a prilejuit 
prima afirmare internațională. Ei au repre- 
zentat atunci piesa lui Armand Salacrou, 
Margareta. Elogiile au fost unanime. Fineţea 
jocului şi omogenitatea ansamblului au fost 
răsplătite prin îndelungi ropote de aplauze. 

În articolul consacrat succesului înregis- 
trat de tinerii actori şi viitorii actori sloveni 
la următorul Festival de la Erlangen cu 
Domnişoara Iulia, Lojze Filipic arată (în 
nr. 9) că actorul reprezentind o narațiune 
a cărei limbă nu are circulație internațională, 
are o sarcină deosebit de grea și importantă, 
căci doar prin măiestria sa artistică trebuie 
să poată ține în permanentă tensiune publi- 
cul necunoscător al limbii sale, să fie în 
stare să întrețină comuniunea continuă din- 
tre el și spectatori. De aceea, i se cere o 
interpretare cît mai veridică și o viziune 
de sinteză asupra personajului, pentru ca 
să-l facă accesibil sensibilităţii şi înțele- 
gerii oricărui public. 

Succesele obținute de absolvenţii ei, în 
afara hotarelor țării, au înlesnit Academiei 
de artă dramatică posibilitatea de a-și crea 
vaste legături internaționale. Astfel, în 
ultimii ani, a fost organizat, printre altele, 
un schimb de publicații cu Société d'Histoire 
du Théâtre din Paris, Society for Theatre 
Research din Londra, Institut für Theater- 
wissenschaft an der Universität Wien ș.a. 

În încheiere, vom mai semnala intere- 
santa ilustrare a revistei (fotografii, facsi- 
miluri documentare, schițe de costume și 
decoruri), ca şi unele coperte izbutite (prin- 
tre care aceea a numărului 12). 


Angela DĂSCĂLESCU 

alendar 


Vasile Toneanu s-a născut la Călăraşi (Ialomița), la 15 octombrie 1869. 

A urmat cursurile Conservatorului din Bucureşti, ca elev -al lui Ştefan 
Vellescu și la Paris ca elev al”lui Got; în 1888—89 e angajat de I. L. 
Caragiale la Teatrul Național, în postul de gagist. 

Activitatea artistică cea mai rodnică a lui Vasile Toneanu a fost 
inchinată, pe rînd, rolurilor din piesele originale : Farfuridi din O scrisoare 
pierdută şi Calfa din D'ale carnavalului de I. L. Caragiale, Răzeșul din 
Răzvan şi Vidra de B. P. Haşdeu, Zelig Şor din Manasse de Ronetti-Roman, 
Lăcustă-Vodă din Sinziana şi Pepelea de V. Alecsandri etc. 

A continuat să joace pînă în 1927, cînd cade paralizat, trăind apoi 
retras la Brașov, în casa fiicei sale. 


Vasile Toneanu se sfirșește din viață în dimineața zilei de 20 martie 1933. 


Născut la Tirgoviște, la 13 martie 1881, Tony Bulandra a urmat Con- 
servatorul din Bucureşti clasa lui Constantin I. Nottara, între 1899 și 1902. 

După terminarea conservatorului a plecat la Paris pentru desăvirșirea 
studiilor teatrale, audiind pe Sylvain, Paul Mounet, Leloir şi Le Bargy. 

Înapoiat în țară, reapare pe scena Teatrului Naţional din Bucureşti, ca 
angajat de la 1 octombrie 1903, în Pygmalion de G. Bengescu-Dabija, jucînd 
rolul lui Phadael. 

Din 1905 şi pînă cînd părăsește scena Teatrului Naţional (împreună cu 
Al. Davila, Lucia Sturdza-Bulandra, Marioara Voiculescu, G. Storin, Ion 
Manolescu, Romald Bulfinski), Tony Bulandra a creat pe Karl Heinz din 
Heidelbergul de altădată, pe Don Carlos, pe Gallus din Fintina Blanduziei (la reluare), pe 
Romeo etc. 

În vara anului 1909, îl găsim pe Tony Bulandra în „Compania dramatică Al. Davila”, 
apoi la Teatrul Modern. 

În 1913, Tony Bulandra, după o vremelnică activitate din nou la Naţional, înființează 
compania sa teatrală proprie, a cărei activitate — fie la Teatrul Modern, fie la Teatrul 
„Comedia“ —, dăinuie pînă în 1940. Pe lingă dînsul, la conducerea acestei companii au stat: 
Lucia Sturdza-Bulandra și, cu intermitenţă, Marioara Voiculescu, Ion Manolescu, V. Maximilian, 
G. Storin și L. Caller. 

Timp de 25 de ani, pe scena Teatrului „Comedia“, Tony Bulandra a interpretat și 
pus în scenă numeroase piese originale și ale repertoriului universal, realizind creaţii remar- 
cabile. i 

După 40 de ani de activitate teatrală, perioadă în care a jucat peste 250 de roluri, 
“Tony Bulandra încetează din viaţă în ziua de 5 martie 1943. 

ERATA 


La pagina 18, rindul 11 se va citi: idealul superior al eticii comu- 
niste. Bătălia se dă deci pe plan etic, între cei ce luptă pentru 
(din vina redacției) 


La pagina 25, noia 3 se va citi: In treacăt, îi atragen: atenția (cu 
puțină bunăvoință se pot corecta) şi asupra unor imperfecții de intonație : 
tendința spre sacadare în rostirea frazelor şi de lungire cîntată a unor vo- 
cale, care îi împrumută uneori un iz de manierism desuet. 

(din vina tipografiei) 


Abonamentele se fac prin factorii poştali 
și oficiile poștale din întreaga tară 

15 lei pe trei luni, 30 lei pe șase luni, 60 lei pe un an 

